# &i18n-ktouch;i käsiraamat

## Klaviatuuril kirjutama õppimine &i18n-ktouch;i abil

### Sissejuhatus

#### Mis on &i18n-ktouch;?

&i18n-ktouch; on klaviatuuril kirjutama õppimise rakendus.

&i18n-ktouch; pakub välja teksti, mille kirjutamist saad harjutada, ning võimaldab seda teha sõltuvalt sinu oskustest päris mitmel tasemel. Rakendus võib näidata, millist klahvi järgmisena vajutada, ja ühtlasi osutada, millise sõrmega oleks seda õige teha.

&i18n-ktouch;i peaaken &i18n-ktouch;i peaaken

&i18n-ktouch; on eelkõige isiklikuks kasutamiseks mõeldud klaviatuuril kirjutama õppimise rakendus. See õpetab samm-sammult edasi liikudes kirjutama kõigi sõrmedega, ilma et peaksid kogu aeg klaviatuurile vaatama (mis aeglustab tugevasti kirjutamiskiirust).

#### Omadused

&i18n-ktouch;i praegune versioon 2.2 pakub mitmeid kasulikke omadusi, sealhulgas:

- Paljude erinevate harjutuste pakkumine paljudes keeltes ja käepärane õppetundide redaktor

- Paljude klaviatuuripaigutuste ning kasutaja enda määratud paigutuse kasutamise toetus

- Põhjaliku statistilise teabe kogumine harjutamise ajal, mis aitab hiljem sul endal või õpetajal sinu edusamme analüüsida

Omadusi on mõistagi arvukalt rohkem ning neist tehakse edaspidi käsiraamatus sobivates kohtades pikemalt juttu.

### Alustamine

Siin on veel üks &i18n-ktouch;i pilt, sedakorda saksa klaviatuuripaigutuse ja saksakeelse harjutusega:

&i18n-ktouch;i peaaken &i18n-ktouch;i peaaken

Kuigi klaviatuuril kirjutama õppimine &i18n-ktouch;i abil ning üldse rakenduse kasutamine on imelihtne, tutvustame siiski &i18n-ktouch;i lähemalt järgmistes osades.

#### Oma esimese profiili loomine

&i18n-ktouch;i esimesel käivitamisel ilmub eriline ekraan, mis aitab luua sinu esimese profiili. Selles saab valida enda nime ja senise kirjutamisoskuse taseme.

Valitud tase määrab kindlaks &i18n-ktouch;i üldise toimimisviisi. Algaja režiimis ilmuvad harjutused üksteise järel, kui oled nad läbi teinud, kogenud kirjutajad saavad aga kohe kasutada kõiki harjutusi.

Mõtle hoolega valik läbi: profiili tüüpi ei saa hiljem muuta. Muidugi saab alati luua uue profiili, milles langetada teistsugune valik.

&i18n-ktouch;i avaekraan &i18n-ktouch;i avaekraan

Pärast vajutamist nupule Alusta harjutamist ilmub koduaken. See on ühtlasi avaaken &i18n-ktouch;i järgmisel käivitamisel

#### Õppetunni valimine

&i18n-ktouch;i koduaken koosneb tööriistaribast ja kursusevalijast. Täpsemalt kõneleb sellest training_preparation.

&i18n-ktouch;i koduaken &i18n-ktouch;i koduaken

&i18n-ktouch; näitab esimest antud klaviatuuripaigutusele saadaolevat kursust.

Kursuste vahel lülituda või valida kohandatud õppetunni saab akna ülemises parempoolses osas paiknevate nuppudega ja .

Mõnel platvormil, eriti &Microsoft; &Windows;, ei ole klaviatuuripaigutuse automaatne tuvastamine võimalik. Sellisel juhul tuleb tööriistaribal klõpsata nupule , valida alammenüü Klaviatuuritüübi valimine... ja sealt enda või sellele lähedane klaviatuuripaigutus. Kui sinu klaviatuuri loendis ei leidu, võib ise paigutuse määrata, millest kõneleb lähemalt create_layouts.

Akna vasakpoolsest osast saab valida õppetunni. Valida ei saa lukustatud õppetunde ikooniga , seest need on su määratud oskusi arvestades liiga rasked. Uute õppetundideni jõudmiseks läbi varasemad. Paremal, õppetundide loendis, näeb valitud õppetunni eelvaatlust.

Rohkem teavet õppetunni kohta saab näha ja uuesti varjata kursuse nime kõrval asuva nupuga .

Kui valik on tehtud, klõpsa nupule Alusta harjutamist, mis avab &i18n-ktouch;i harjutamisakna.

#### Harjutamine

&i18n-ktouch;i harjutamisaken koosneb kolmest põhiosast:

1. Teatud statistika kirjutamise kohta ülaosas

2. Tekst, mida pead kirjutama

3. Klaviatuuri kujutis

&i18n-ktouch;i harjutamisaken &i18n-ktouch;i harjutamisaken

Harjutamisaknas näha olevaid osasid saab seadistada &i18n-ktouch;i seadistustedialoogis.

Aseta mõlemad nimetissõrmed klaviatuuri kahele klahvile, mis on kujutisel tähistatud keskmises reas kahe esiletõstmisega. Ülejäänud sõrmed peaksid enam-vähem iseenesest leidma õige koha. Pöidlad peavad viibima tühikuklahvi kohal, mis on ka ainuke klahv, mille jaoks pöidlaid kirjutamise ajal kasutada. Ülejäänud kolm sõrme peavad paiknema samas reas kõrval asuvate klahvide kohal. Klahvid, mida tuleb vajutada ühe ja sama sõrmega, on värvide kaupa rühmitatud. Ürita liigutada käsi võimalikult vähe ning kui oled tähe kirjutanud, too sõrm alati vaikimisi asukohta tagasi.

Hakka kirjutama akna keskosas asuvat teksti. Klahv, mida tuleb vajutada, on klaviatuuri kujutisel alati esile tõstetud. On täiesti usutav, et teed kirjutamise ajal ka mõne vea. Sel juhul muudavad tähed värvi (vaikimisi punaseks) ning sa pead vajuta klahvi &Backspace;, et vigane täht või tähed kustutada.

Kui oled rea edukalt kirja pannud, vajuta klahvi Return uuele reale liikumiseks.

Järgmisele reale liikumise klahvi saab muuta &i18n-ktouch;i seadistustedialoogis.

#### Edenemise jälgimine

Kui oled õppetunni läbinud, avab &i18n-ktouch; statistikadialoogi. See näitab sinu parajasti käsiloleva harjutuse ja õppetunni statistikat ning graafiliselt varasemate harjutusseansside statistikat.

&i18n-ktouch;i statistikadialoog &i18n-ktouch;i statistikadialoog

Statistikadialoogis saab lasta näidata nii konkreetset õppetundi kui ka kõiki õppetunde. Nii saab vahet teha üldisel edenemisel ja konkreetsetes õppetundides omandatud oskustel.

Kui oled valmis järgmiseks õppetunniks, klõpsa tööriistaribal nupule Järgmine õppetund, mis viib aktiivse kursuse järgmise õppetunni juurde, või nupule Korda õppetundi, mis võimaldab parandada oskusi läbitud õppetunnis. Nuppu Järgmine õppetund saab kasutada ainult siis, kui oled senise õppetunni läbinud.

Kui soovid lülituda mõnele teisele õppetunnile või kursusele, klõpsa nupule Tagasi koduaknasse.

Kui sa ei soovi enam &i18n-ktouch;iga kirjutamist harjutada, sulge lihtsalt rakenduse aken.

### Harjutamise ettevalmistamine

&i18n-ktouch;i koduaknas peaks üldiselt kõik olema selge ega vaja lähemat kirjeldamist. Ülal asuv tööriistariba on mõeldud &i18n-ktouch;i seadistuste vaatamiseks ja seadistamiseks. Kursusevalijaga saab näha teavet kursuste kohta ja nende vahel lülituda.

#### &i18n-ktouch;i tööriistariba

&i18n-ktouch;i tööriistaribal asub vasakul profiilinupp ja paremal rakendusemenüü nupp.

##### Profiili haldamine

Sinu profiili nimega profiilinuppu koduakna tööriistariba vasakus servas saab kasutada &i18n-ktouch;i profiilide haldamiseks.

&i18n-ktouch;i profiilide haldamine &i18n-ktouch;i profiilide haldamine

Võimalik on uurida olemasolevate profiilide seadistusi, neid kustutada või luua uue profiili nupuga .

Ülevaaterežiimi minekuks klõpsa nupule Muuda. Profiili valimiseks ja naasmiseks koduaknasse klõpsa Kasuta valitud profiili.

Profiiliteabe uurimine Profiiliteabe uurimine

##### &i18n-ktouch;i menüü

&i18n-ktouch;i menüü saab avada koduakna tööriistaribal asuva nupuga .

&i18n-ktouch;i menüü &i18n-ktouch;i menüü

Allpool näeb menüüelementide loendit koos kirjete lühitutvustusega.

&Ctrl;&Shift;F Täisekraanirežiim

- Lülitab &i18n-ktouch;i täisekraanirežiimi sisse ja välja

Kursuse ja klaviatuuritüübi redaktor...

- Avab &i18n-ktouch;i redaktori akna

Masinakirja harjutamise seadistamine...

- Avab &i18n-ktouch;i seadistustedialoogi

Kiirklahvide seadistamine...

- Võimalus seadistada toimingutega seotud kiirklahve

Klaviatuuritüübi seadistamine...

- Avab Süsteemi seadistuste mooduli, milles saab seadistada klaviatuuri sätteid. Kasulik harjutamaks kirjutamist teistsugusel klaviatuuril.

  Platvormidel, kus klaviatuuripaigutuse automaatme tuvastamine pole toetatud (eriti &Microsoft; &Windows;), asendab seda kirjet alammenüü, mis laseb valida &i18n-ktouch;i klaviatuuritüübi käsitsi.

&help.menu.documentation;

##### Seadistustedialoog

&i18n-ktouch;i saab omajagu kohandada. Seadistused rakenduvad globaalselt kõigile profiilidele. Seadistustedialoogi saab avada, kui klõpsata koduaknas üleval asuval tööriistaribal paremas servas nupule ja siis valida Masinakirja harjutamise seadistamine...

Harjutamise seadistused

- Sellel kaardil saab määrata, milline näeb välja harjutamisaken ja kuidas käitub &i18n-ktouch; harjutamise ajal.

  Harjutamisvalikud Harjutamisvalikud

  Märkekastiga Kirjutamisvead parandatakse saab määrata, kas kirjutamisel tekkivaid vigu parandatakse või mitte.

  Siin saab määrata statistika ja klavuatuurikujutise näitamise või mittenäitamine harjutamise ajal, kasutades märkeruute Klaviatuuri näitamine ja Reaalajas statistika näitamine.

  Klahvi, millele vajutades saab minna harjutusteksti järgmisele reale, saab valida kahe võimaluse seast Return või tühikuklahv.

  Õppetunni avamise piirangud võimaldavad määrata, millisel juhul saab edasi minna õppetunni kõrgemale tasemele. &i18n-ktouch; kontrollib määratud piiranguid iga taseme lõpus ja otsustab, kas lasta minna edasi järgmisesse õppetundi või mitte. Kui märkide kirjutamise kiirus minutis ja täpsus on mõlemad suuremad või võrdsed õppetunni avamise piirangutes määratuga, lubab &i18n-ktouch; minna järgmise taseme õppetunni juurde.

Värviseadistused

- Selles dialoogis saab muuta &i18n-ktouch;is kasutatavaid värve.

  Värviseadistused Värviseadistused

  Valida saab kõigi sõrmede klahvide taustavärvi.

#### Kuruse ja õppetunni valimine

&i18n-ktouch; tuvastab automaatselt klaviatuuripaigutuse ja näitab ainult selle paigutuse jaoks optimeeritud kursuseid.

Mõnel platvormil, eriti &Windows; korral, ei ole klaviatuuripaigutuse automaatne tuvastamine paraku võimalik. Sel juhul kasuta rakendusemenüüd klaviatuuripaigutuse käsitsi valimiseks.

##### Kursuste vahetamine

Kui sinu klaviatuuripaigutusele on rohkem kursuseid, saab vajaliku kursuse valida kursuse nimest paremal asuvate nuppudega ja . Kui kursuseid on ainult üks, ei ole nuppe näha.

##### Õppetundide avamine

Kui valisid esialgse profiili loomise käigus valiku Mul ei ole masinakirjaga peaaegu mingeid kogemusi, näed, et osa õppetunde on lukus. Neid märgib ikoon ja neid ei saa harjutada, enne kui oled läbinud eelnevad õppetunnid.

Õppetundide läbimise seadistusi saab muuta &i18n-ktouch;i seadistustedialoogis.

##### Teustsuguse klaviatuuritüübiga harjutamine

&i18n-ktouch; võimaldab kasutada harjutamiseks mis tahes klaviatuuripaigutust. Vajuta lihtsalt klahve, mida harjutamisaknas esile tõstetakse, sõltumata sellest, kuidas on need visuaalselt tähistatud reaalsel klaviatuuril.

Teise klaviatuuripaigutuse valimiseks vali rakendusemenüüs käsk Klaviatuuri seadistamine... &i18n-ktouch; kohaneb sinu valikuga ja pakub sulle valitud klaviatuuripaigutusele saadaolevaid kursuseid.

Platvormidel, kus klaviatuuripaigutust ei ole võimalik automaatselt tuvastada (eriti &Microsoft; &Windows;), tuleb kõigepealt operatsioonisüsteem seadistada uut paigutust omaks võtma ja seejärel valida sama paigutus &i18n-ktouch;i rakendusemenüü vahendusel.

### Tõhus harjutamine

#### Harjutamistehnika

Siit leiab mõned üldised nõuanded, milliseid meetodeid kasutada klaviatuuril kirjutama õppimiseks.

##### Püsikiirus

Et tõhusalt klaviatuuril kirjutama õppida, ei ole oluline lihtsalt nii kiiresti kirjutada kui võimalik, vaid hoopis tähtsam on leida püsiv kiirus ja loomulik rütm, millega klahve vajutada.

##### Täpsus on kuningas

Järgmine asi, millele tuleb tähelepanu koondada, on täpsus. Alles siis, kui oled saanud kätte parajasti kasutamiskõlblikuks muudetud klahvidega kirjutamise ehk teisisõnu teed nendega vaid üksikuid vigu või üldse mitte, on sul võimalik edasi minna järgmiste õppetundide juurde, kus tuleb tegu teha juba rohkemate klahvidega. Oled saanud peaaegu meistriks, kui suudad teha vaid üksikuid vigu - pealegi võidad väärtuslikku aega, kui ei pea alatasa vigu parandama.

See on ka põhjus, miks vaikimisi järgmisele tasemele üleminekuks määratud täpsuse tase on 98%, samal ajal kui kirjutamise kiirus on küllaltki mõõdukas 180 tähte minutis.

##### Vigade parandamine

Kui oled teinud vea, on mõistlik seda võimalikult tõhusalt parandada. Ühe märgi parandamine on peaaegu alati aeglasem kui terve sõna parandamine. Viimasel juhul tuleb lihtsalt vajutada &Ctrl;&Backspace; ja sõna uuesti kirjutada. Selle peale pole vaja õieti mõeldagi. Esimesel juhul tuleb aga kõigepealt viga leida, kustutada just õige või õieti vigane täht ning sinna asemele õige täht kirjutada. See nõuab palju suuremat tähelepanu.

#### Harjutusseansi paus

##### Automaatne

Kui avad harjutusseansi ajal mõne dialoogi või lülitud teisele rakendusele, peatatakse harjutamine ja taimer, kuni fookus ilmub taas &i18n-ktouch;i aknasse ja sa vajutad mis tahes klahvi.

Harjutusseanss peatatakse ka siis, kui vähemalt viie sekundi jooksul ei ole kasutaja midagi ette võtnud.

##### Käsitsi

Aktiivse seansi saab käsitsi peatada tööriistariba nupuga .

Kui klõpsata tööriistariba nupule , peatab &i18n-ktouch; aktiivse seansi ja näitab selle peal mõnevalikuga menüüd.

&i18n-ktouch;i menüü pausi ajal &i18n-ktouch;i menüü pausi ajal

### Õppimisprotsessi jälgimine

Õppetunni läbimise järel ei liiguta kohe tagasi koduaknasse, vaid kuvatakse kõigepealt spetsiaalne kokkuvõte ja statistika.

#### Kiiruse ja täpsuse statistika

Tulemuste edenemise aken Tulemuste edenemise aken

##### Õppetundide filtreerimine

Kiiruse ja statistika aknas saab uurida oma õppetegevuse edenemist ja üles leida nõrgad kohad.

Statistikaandmeid saab filtreerida õppetundide kaupa rippmenüü abil, mis asub kirje Ulatus kõrval. See on hea võimalus uurida oma edenemist aktiivses õppetunnis ja võrrelda seda edenemisega teistes õppetundides.

Statistikavahemiku rippmenüü Statistikavahemiku rippmenüü

Seansi lisaandmeid võib näha kohtspikrites. Kui viia hiirekursor graafikul mõne punkti kohale, näitab &i18n-ktouch; vastava seansi statistikat.

Edenemine õppetunnis Edenemine õppetunnis

#### Vigade statistika

Tulemuste aknas saab lasta näidata ka kõigi klahvide veamäära, kasutades rippmenüüd kirje Näidatakse kõrval.

Statistikarežiimi vahetamine Statistikarežiimi vahetamine

Selles režiimis näitab &i18n-ktouch; viimase harjutusseansi kõigi klahvide korral ette tulnud vigade tulpdiagrammi.

Klahvivigade diagramm Klahvivigade diagramm

Tagasi õppetundide graafikute juurde saab lülituda sama kirje Näidatakse kõrval asuva rippmenüüga.

Kui oled õppetunni läbinud, võid hakata kohe harjutama järgmise õppetunni materjali, klõpsates tööriistaribal ikoonile Järgmine õppetund. Muud võimalused on korrata läbitud õppetundi, klõpsates nupule Korda õppetundi või naasta kolmanda nupu abil koduaknasse.

## &i18n-ktouch;i laiendamine

### Kursuse loomine

Oma harjutuskursust on hõlpus luua &i18n-ktouch;iga kaasas oleva kursuse ja klaviatuuritüübi redaktoriga. Klõpsa koduakna tööriistaribal paremas servas nupule ja vali Kursuse ja klaviatuuritüübi redaktor... Võimalik on avada kursusefail, luua uus, alguses tühi kursus või kasutada mõnda olemasolevat kursust mallina.

Kaasasolevaid kursuseid muuta ei saa, isegi kui sul on paigalduskataloogis kirjutamisõigus.

Kursuse ja klaviatuuritüübi redaktori peaaken Kursuse ja klaviatuuritüübi redaktori peaaken

#### Kursuse omadused

Kursuse omadused saab paika panna &i18n-ktouch; kursuse loomise nõustaja abil. Nõustaja avamiseks klõpsa kursuse ja klaviatuuritüübi redaktori akna tööriistaribal nupule .

&i18n-ktouch;i kursuse loomise nõustaja esimesel leheküljel saab valida andmetüübi. Vali Kursus ja klõpsa Edasi.

Tüübi valimine Tüübi valimine

Nõustaja teisel leheküljel saab määrata kursuse pealkirja, klaviatuuripaigutuse ja kirjelduse.

Uue kursuse nõustaja teine lehekülg Uue kursuse nõustaja teine lehekülg

Kuruse nimi on oluline, sest nii saab seda kiiresti valida teiste kursuste seast ja eristada statistika huvides.

Kirjeldus peaks sisaldama teavet õppetunni autori ja õppetunni allika kohta, kui see on olemas. Kirjeldust näeb, kui klõpsata &i18n-ktouch;i koduaknas nupule .

Kui oled vajalikud andmed sisestanud, klõpsa Edasi.

Uue kursuse nõustaja kolmas lehekülg Uue kursuse nõustaja kolmas lehekülg

Kolmandal leheküljel saab valida oma kursuse malliks mõne teise kursuse. Vali kursus loendist ja klõpsa Lõpeta.

Uue kursuse muutmise aken Uue kursuse muutmise aken

&i18n-ktouch; avab kursuse redaktori akna, mis on valmis vastu võtma sinu kursuse andmeid.

#### Õppetundide lisamine

Kursus kujutab endast õppetundide korrastatud järjestuses kogumit. Tõhusaks klaviatuuril kirjutamise õpetamiseks peab kursus vastama teatavatele nõuetele.

Õppetunnile mõistetava nime valimine

- Iga taseme juures saab määrata uued tähed või klahvid, mida tuleb õppida. Mõistlik oleks uued tähed ka õppetunni nimes ära märkida. Klõpsa õppetundide loendis nimekirjele ja kirjuta arusaadav nimi.

  ##### Põhjendus

  Õppetunni nime teksti näeb koduakna kursuseloendis õppetunni teabe tekstina. Kasutajal on märksa lihtsam õppetundi valida, kui sel on arusaadav nimi.

Esimene õppetund peaks hõlmama niiöelda koduklahve

- Tavaliselt on klaviatuuri teises reas kaks klahvi, mis võivad olla ka füüsiliselt ära märgitud ja mis on mõeldud nimetissõrmedele. Need ja nende kõrval suunaga väljapoole asuvad kolm klahvi ongi niinimetatud koduklasid. Eesti klaviatuuripaigutuse korral on neiks asdfjklö.

  ##### Põhjendus

  Need kaheksa klahvi on kõigi sõrmede algpositsioonid. Edukaks klaviatuuril kirjutama õppimiseks tuleb nende klahvide asukoht endale nii selgeks teha, et sõrmed liiguvad neile iseenesest.

Kaks uut klahvi igal õppetunnil

- See, millises järjekorras klahve õppimiseks ette võtta, pole kindlaks määratud, aga tavaliselt oleks neid mõttekas hakata õpetama nii, et lisandub kaks klahvi, millele tuleb vajutada mõlema käe sama sõrmega. Koduklahvidest kaugemale tuleks liikuda tasapisi. Seega neljas rida tuleks harjutamiseks anda viimasena. Eelistada tasub klahve, mis on õppuri emakeeles olulisel kohal: see võib tavapärast järjekorda natuke muuta. Näiteks prantsuse keeles on väga tähtsad rõhumärgid, mistõttu juba väga varakult tuleks harjutada aktsendiklahvi kasutamist.

  ##### Põhjendus

  Kui anda korraga harjutamiseks rohkem klahve, võib õppur tunda meelehärmi õppetunni raskuse pärast ja kaotada huvi. Võimaluse korral oleks hea nii ruttu kui võimalik hakata lihtsalt klahvidele vajutamise asemel kirjutama sõnu.

Lisarõhk uutele klahvidele

- Kindlasti tasuks tähele panna, et harjutamiseks mõeldud uued klahvid oleksid õppetunni tekstis kõige sagedasemad või vähemalt piisavalt sagedased.

  ##### Põhjendus

  Kui õppur läbi õppetunni, peaks ta olema omandanud oskuse uusi klahve kasutada. See on võimalik ainult siis, kui õppetund sisaldab olulisel hulgal uusi tähti.

Uute klahvide ja kordavate õppetundide vaheldamine

- Iga kahe-kolme uute tähtede omandamise õppetunni järel võiks lisada õppetunni, milles uusi klahve pole, vaid korratakse juba omandatuid. Selline õppetund võiks endast kujutada võimalikult ühtset varem omandatud klahvide segu.

  ##### Põhjendus

  Niisugused õppetunnid aitavad kinnistada omandatud oskusi ja võimaldavad kontrollida oskuste üldist taset. Samuti on neid hea kasutada korduvaks harjutamiseks, et enda üldist oskustaset tõsta.

Spetsiaalsed õppetunnid suurtähtede harjutamiseks

- Mõned õppetunnid peaksid keskenduma eranditult suurtähtede kirjutamise harjutamisele. Ideaaljuhul tuleks suurtähti kirjutama õpetada mitmes etapis: kõigepealt ainult vasakpoolse tõstuklahviga, siis ka paremaga, siis mõlemaga. Ja muidugi tuleks neid korrata.

  ##### Põhjendus

  Suurtähtede kirjutamise kättesaamine on klaviatuuril kirjutamise juures ehk kõige raskem osa. Seepärast peaks neile õppetundidele pühendama lisapingutusi.

Kogu klaviatuuri hõlmamine

- See tähendab ka tähti ja sümboleid, mida saab kirjutada muu muuteklahvi kui tõstuklahviga. Ideaaljuhul tuleks harjutamiseks ette anda kõik tähed, arvud ja sümbolid, mida reaalse klaviatuuriga saab kirja panna.

  ##### Põhjendus

  Mida keerulisem kursus, seda rohkem võib õppur sellest omandada. Samuti on sellisel juhul kursus huvipakkuv ka kogenud kirjutajatele.

Nupuga saab kursusele lisada uue õppetunni, nupuga valitud õppetunni kursusest eemaldada ja nuppudega / õppetundide järjestust kursuses muuta.

Õppetundide kustutamisel tuleks olla väga ettevaatlik. See võib teha karuteene kursuse kasutajate edenemisele. Kui kavatsed kursust põhjalikult revideerida, siis on tavaliselt mõistlikum kasutada olemasolevat kursust mallina uue loomisel.

Õppetunni sisu saab muuta parempoolsel muutmisväljal. Soovi korral võib tekstiredaktorist kopeerida tekstijuppe ja need sellele väljale asetada.

Nupuga saab avada tekstifaili, mis laaditakse õppetunni tekstiväljale.

Nupuga saab õppetunni teksti reamurdmisi lisada. &i18n-ktouch;i redaktor murrab teksti nii, et ükski õppetunni rida ei ületaks soovitatavat 60 tähemärgi piiri.

Oletame, et soovid lisada uue õppetunni. Anname mõned nõuanded, mida selle juures silmas pidada:

Õppetundidele tuleks anda kirjeldav nimi

- Nimes tuleks ära märkida uued tähed või vähemalt eesmärk, milleks õppetund on mõeldud.

  ##### Põhjendus

  Hea nimi on selline, mille järgi on hõlpus leida vajalikku kursust, kui keegi tahab midagi spetsiifilist harjutada.

Õppetunni tekst peaks koosnema tõelistest sõnadest ja lausetest

- Kõige ideaalsemal juhul sisaldab õppetund arusaadavat ja seostatud teksti mis tahes teemal.

  ##### Põhjendus

  Harjutamine tõeliste sõnade ja lausetega on palju tõhusam kui suvalised tähekombinatsioonid, sest nii ollakse lähemal olukorrale, mis valitseb tegeliku klaviatuuril kirjutamise ajal. Ja pealegi pakub see ka rohkem lõbu.

Suvaliste märgikombinatsioonide vältimine

- Päris esimestes õppetundides, kus omandatavaid tähti on alles vähe, on see peaaegu võimatu, aga niipea kui võimalik, tuleks kasutada ainult tõelisi sõnu. Ja mõistagi ei tohi kunagi kasutada valesti kirjutatud sõnu.

  ##### Põhjendus

  Suvalisi märgikombinatsioone on raske kirjutada ja argielus ei lähe neid samuti tavaliselt aja. Valesti kirjutatud sõnad aga ajavad õppuri segadusse ja võivad isegi mõjuda halvasti, sest õppur võib kergesti meelde jätta väära kirjutusviisi.

Õpeptunnid peaksid olema umbes 600 märgi pikkused

- Õppetunnid võivad olla ka pikemad, isegi 1200 märki on veel talutav, küll aga tuleks vältida lühemaid. See kehtib eriti kordamiseks mõeldud õppetundide kohta.

  ##### Põhjendus

  Selles vahemikus püsimise korral suudab kogemusteta kirjutaja (umbes 120 tähte minutis) läbida õppetunni viie kuni kümne minutiga. Pikemad õpeptunnid muutuvad tüütavaks, lühematest aga pole kuigi palju kasu.

##### Kvaliteedikontroll õppetunni teksti redaktoris

Kvaliteedikontroll kursuse muutmise aknas Kvaliteedikontroll kursuse muutmise aknas

Ülal on pilt kursuseredaktorist ühe problemaatilise õppetunniga, kus on näha ühe sisseehitatud kvaliteedikontrolli võimaluse rakendamine: kui õppetund sisaldab märke, mis ei ole antud õppetunnis saadaval, sest neid ei ole ei käesoleva õppetunni uute ega varem läbitud õppetundides omandatud märkide seas, tõstetakse need punase värviga esile. Samamoodi kontrollitakse ridade pikkust: kui rida on liiga pikk, on viimasest lubatud veerust kaugemale ulatuvad märkidele pandud taha tuhmi värvi taust.

Vasakul näeb kõiki andmefaile, mida &i18n-ktouch; tunneb, olgu need rakenduse endaga kaasa pandud või kasutaja loodud. Kui kasutaja valib kaasapandud ressursi, asendub redaktor lihtsa näitajaga, sest neid muuta ei saa. Kui kasutaja valib klaviatuuritüübi, kohaneb rakendus sellega kohe.

### Klaviatuuripaigutuse loomine

&i18n-ktouch;iga on kaasas redaktor, mis lubab luua omaenda klaviatuuritüüpe. Kõige etem on alustada olemasoleva klaviatuuritüübiga, luua sellest enda tarbeks koopia ja siis seda koopiat vastavalt vajadusele muuta.

#### Klaviatuuripaigutuse omadused

Klaviatuuripaigutuse omadused saab paika panna &i18n-ktouch;i klaviatuuritüübi loomise nõustaja abil. Nõustaja avamiseks klõpsa kursuse ja klaviatuuritüübi redaktori akna tööriistaribal nupule .

&i18n-ktouch;i kursuse loomise nõustaja esimesel leheküljel saab valida andmetüübi. Vali Klaviatuuritüüp ja klõpsa Edasi.

Tüübi valimine Tüübi valimine

Nõustaja teisel leheküljel saab määrata paigutuse nime ja omanime.

Uue paigutuse nõustaja teine lehekülg Uue paigutuse nõustaja teine lehekülg

Paigutuse nimi on oluline, et seda saaks kiiresti ja hõlpsalt valida &i18n-ktouch;i seadistustemenüüs, samuti statistika huvides.

Paigutuse omanime kasutab &i18n-ktouch; sisemiselt klaviatuuritüübi tuvastamiseks.

Uue paigutuse nõustaja kolmas lehekülg Uue paigutuse nõustaja kolmas lehekülg

Kolmandal leheküljel saab valida oma paigutuse malliks mõne teise klaviatuuritüübi. Vali see loendist ja klõpsa Lõpeta.

Uue paigutuse muutmise aken Uue paigutuse muutmise aken

&i18n-ktouch; avab redaktori akna, mis on valmis vastu võtma sinu klaviatuuripaigutuse andmeid.

#### Klahvide lisamine

Nupuga Tavaline klahv saab lisada paigutusele uue tavalise klahvi, nupuga Eriklahv uue eriklahvi (muuteklahv, tühikuklahv, &Backspace;, , Caps Lock või &Enter;). Nupuga Kustuta saab valitud klahvi paigutusest eemaldada. Skaleerimist saab muuta liuguriga redaktori tööriistariba vasakpoolses osas.

Konkreetsete klahvide omadusi saab muuta redaktoriakna alumist paneeli kasutades.

##### Tavalised klahvid

Klahvi suurust või omadusi on hõlpus muuta.

Klõpsa kõigepealt klahvile, mida tahad muuta. See valib klõpsatud klahvi.

Klahvi nurkadesse tekib nüüd neli ruudukest. Neid lohistades saab klahvipiirde viia uude asendisse. Kogu klahvi lohistamine võimaldab muuta selle klahvi asetust klaviatuuripaigutuses.

Muuta saab ka klahvi geomeetria arvväärtusi, kasutades selleks redaktoriakna allosas asuva paneeli sektsiooni Geomeetria.

Klahvi omaduste muutmine Klahvi omaduste muutmine

All paikneval paneelil saab samuti valida sõrme, millega klahvi tuleb vajutada, ja vajaduse korral lisada klahvile puutemarker (mis reaalsel klahvil avaldub väikese kriipsukujulise kõrgendina).

###### Klahvi tähed

Tähti, mida klahvil näidatakse, saab muuta redaktori allosas asuva paneeli sektsioonis Märgid.

Märgi asukoha muutmine Märgi asukoha muutmine

Märgi saab lisada nupule klõpsates. Valitud märgi saab eemaldada nupule klõpsates.

Samuti saab valida konkreetse märgi asukoha klahvil, kui teha topeltklõps veerus Asukoht.

##### Muuteklahvid

&i18n-ktouch; võimaldab määrata mitmeid muuteklahve. Neid saab muuta nagu tavalisi klahve, kuid sobivaks kasutamiseks on mõistlik teada muuteklahvi identifikaatorit. Muuteklahvide identifikaatorid on ära toodud allolevas tabelis.

##### Muuteklahvid

Muuteklahv | Muuteklahvi ID &i18n-ktouch;is
&Alt; | `altgr`
&Shift; | `left_shift` või `right_shift`

### Kohandatud õppetunnid

Kohandatud õppetundide võimalus lubab hõlpsasti laiendada harjutusmaterjali suvalist teksti valides.

Kohandatud õppetunnid koondatakse eriliseks kursuseks nimega Kohandatud õppetunnid, mis on alati näha paremal pool tavalistest kaasa pandud kursustest.

Kohandatud õppetundide kursus Kohandatud õppetundide kursus

See erikursus on üldjoontest sarnane teistega. Samamoodi käib nii harjutamine kui ka statistika kogumine. Klõps nupule Loo uus kohandatud õppetund või Muuda (olemasolevate õppetundide korral) avab tavalise õppetundide redaktori kärbitud versiooni.

Kohandatud õppetunni redaktor Kohandatud õppetunni redaktor

Nupuga saab avada tekstifaili, mis laaditakse õppetunni tekstiväljale.

Nupuga saab õppetunni teksti reamurdmisi lisada. &i18n-ktouch;i redaktor murrab teksti nii, et ükski õppetunni rida ei ületaks soovitatavat 60 tähemärgi piiri.

Redaktor tõstab esile õppetunni tekstide problemaatilised osad. Märke, mida ei saa kirjutada sinu klaviatuuripaigutusega, näidatakse tumepunaselt. Ridade puhul, mida peetakse liiga pikaks, näidatakse üleliigseid märke hallilt.

Kõik kohandatud õppetunnid salvestatakse eraldi vastavalt profiilile ja klaviatuuripaigutusele. Nii saab vastavalt konkreetsele harjutamisolukorrale kasutada erinevaid õppetunnikomplekte.

### Tulemuste jagamine

Oma kursused ja klaviatuuripaigutused võib salvestada ka eraldi failidesse väljaspool kohalikku &i18n-ktouch;i andmebaasi.

#### Eksport ja import

Kursuse või klaviatuuripaigutuse eksportimiseks eraldi faili vali vajalik kirje kursuse ja klaviatuuritüübi redaktori akna vasakpoolses servas ja klõpsa tööriistaribal nupule Ekspordi.

&i18n-ktouch; avab standardse &kde; salvestamisdialoogi. Selle kirjelduse leiab &kde; põhialuste käsiraamatu peatükist Failide avamine ja salvestamine.

Valida saab salvestatava &XML;-faili nime ja asukoha.

Kui arvad, et sinu failid võiksid huvi pakkuda ka teistele, saada palun need postiloendisse kde-edu mailing list, lisades lühikese kirjelduse.

Et kaasa panna &i18n-ktouch;i vaikimisi paigaldusega, peavad sinu andmed olema litsentsitud vastavalt GNU Üldise Avaliku Litsentsi versioonile 2.

Oma andmefaili importimiseks &i18n-ktouch;i klõpsa tööriistaribal nupule Impordi ja vali &XML;-fail, mis oli varem eksporditud &i18n-ktouch;i vahendusel.

## Autorid ja litsents

&i18n-ktouch;

&i18n-ktouch;i autoriõigus 1999-2007:

- Håvard Frøiland &Haavard.Froeiland.mail;

- Andreas Nicolai andreas.nicolai@gmx DOT net

&i18n-ktouch;, autoriõigus 2011-2012: Sebastian Gottfried sebastiangottfried@web DOT de.

Kaasaaitajad:

- Frank Quotschalla: saksa klaviatuur, saksa harjutusfail ja tõlge.

- Ernesto Hernández-Novich: ladina-ameerika klaviatuur

- João Miguel Neves: portugali klaviatuur

- Henri Girard: prantsuse klaviatuur

Erilised tänud ka kõigile, keda siin pole mainitud, aga kes on annetanud klaviatuuri- ja õppetunnifaile.

Tõlge eesti keelde: Marek Laane bald@smail.ee

&underFDL; &underGPL;

## &i18n-ktouch;i hankimine ja paigaldamine

&install.intro.documentation;

### Kompileerimine ja paigaldamine

&install.compile.documentation;
&documentation.index;