# Muud funktsioonid

## Muud Umbrello funktsioonid

See peatükk annab lühiülevaate mõningatest Umbrello lisafunktsioonidest.

### Objektide kopeerimine PNG-piltidena

Lisaks tavalisele objektide lõikamisele ja erinevate skeemide vahel kopeerimisele ning asetamisele toetab Umbrello ka objektide kopeerimist PNG-piltidena, mis võimaldab lisada neid ükskõik millist teist tüüpi dokumenti. Selle funktsiooni kasutamiseks ei pea spetsiaalselt midagi tegema, lihtsalt vali skeemilt objekt (klass, tegija vms) ja kopeeri see (&Ctrl;C või kasutades menüüd), seejärel ava näiteks Calligra Wordsi dokument (või mõni teine rakendus, millesse saab pilte asetada) ja vali Aseta. See on suurepärane funktsioon skeemi osade eksportimiseks lihtsate piltidena.

### Eksportimine pildina

Ka tervet skeemi on võimalik pildina eksportida. Selleks vali lihtsalt eksporditav skeem ja seejärel menüüst Skeem käsk Ekspordi pildina....

### Trükkimine

Umbrello võimaldab skeeme eraldi trükkida. Vajuta rakenduse tööriistaribal nuppu Trüki või vali menüüst Fail käsk Trüki.... Menüükäsku kasutades avatakse standardne &kde; trükkimisdialoog, millest saad siis skeeme trükkida.

### Loogilised kaustad

Mudeli paremaks korraldamiseks, eriti suurte projektide puhul, on puuvaatesse võimalik luua loogilisi kaustu. Uue loogilise kausta loomiseks vali puuvaate mõne vaikimisi kausta kontekstimenüüst Uus Kaust

Mudeli korraldamine kaustadesse Mudeli korraldamine kaustadesse Umbrellos

Mudeli korraldamine kaustadesse Umbrellos