# &kalzium;i käsiraamat

## Sissejuhatus

&kalzium; pakub sulle kõikvõimalikku infot perioodilisussüsteemi (Mendelejevi tabeli) kohta. Selles võib otsida mitmesugust teavet keemiliste elementide kohta ning kasutada ka nende uurimiseks visuaalseid vahendeid. Rakendus on vabavara ning käib &GNU; Üldise Avaliku Litsentsi alla.

Perioodilisustabelit saab visuaalselt haaratavamaks muuta rühmi, plokke ja perekondi eri värvidega tähistades. Samuti saab luua jooniseid, mis näitavad elementide omadusi (keemispunkt, aatommass). Võib minna ka ajas tagasi ja uurida, millised elemendid mingil ajahetkel tuntud olid. Võimalik on välja arvutada molekulide molekulmass.

## &kalzium;i kiirtutvustus

Selline näeb &kalzium; välja, kui käivitad selle esimest korda kas K menüüst (Rakendused Õppeprogrammid Teadus&kalzium;) või avades kiirklahviga &Alt;F2 käsu käivitamise akna ja sinna `kalzium` kirjutades.

&kalzium;i peaaken &kalzium;i peaaken

&kalzium; on jagatud vasakul asuvaks teabepaneeliks (punane), tabelivaateks (sinine), mis näitab perioodilisussüsteemi elemente, ja all asuvaks legendipaneeliks (roheline). Standardne menüüriba võimaldab valida, mida näidata, olekuriba annab teada faktid. Tabelivaadet ja paneele saab vastavate käskudega menüüs Vaade. Näiteks teabepaneeli peitmiseks vali Vaade Teave .

Hiirt tabeli kohal liigutades näed aktiivse elemendi ülevaadet teabepaneeli kaardil Ülevaade.

Tabelit võib lasta esitada mitmel viisil: klassikaline perioodilisustabel, lühike perioodilisustabel, pikk perioodilisustabel jne. Samuti saab muuta nummerdamisskeemi või lasta elemente näidata perekondade, rühmade, kristallstruktuuri, happelise käitumise jne järgi. Kõike seda saab muuta menüüst Vaade.

Kui soovid näha fakte mõne elemendi kohta, klõpsa sellele tabelis ning näedki infodialoogi.

Infodialoog Infodialoog

Menüükäsuga Tööriistad Sea andmed graafikule... saab luua andmegraafiku. Sinu valida on, mida joonistada Y-teljel, ning sa saad valida elementide vahemiku, mille kohta vastavaid andmeid X-teljel näidatakse. Siinne pilt näitab elementide 1 kuni 10 aatommassi.

Andmegraafiku dialoog Andmegraafiku dialoog

Sõnaraamat ( Tööriistad Sõnaraamat... ) selgitab olulisemaid keemiatermineid ning tutvustab pildis ja sõnas levinumaid laboritööriistu.

Sõnaraamat Sõnaraamat

## &kalzium;i kasutamine

### &kalzium;i kasutamise ülevaade

&kalzium;i on väga lihtne kasutada. See on spetsiaalselt loodud igas vanuses õppuritele väikeseks hõlpsasti ja kiiresti kasutatavaks andmebaasiks.

&kalzium; tegevuses:

&kalzium;i peaaken vahetult pärast esmakäivitust &kalzium;i peaaken

### Infodialoog

Infodialoogi saab avada, kui klõpsad &HVNga; mõnele elemendile. Dialoog näitab infot elemendi kohta. Dialoogi allosas olevate nuppudega saad dialoogi sulgemata muuta näidatavat elementi.

#### Andmete ülevaade

Kaardil Andmete ülevaade näeb mitmesuguseid elemendi kohta käivaid fakte.

Sõltuvalt &kalzium;ile kättesaadavatest andmetest võib näha elemendi mitmesuguseid raadiuseid. Kovalentsiraadius on elemendi ioniseerimata aatomi raadius molekulis. Selle näiteks võib olla O ja H vahemaa vees. Aatomiraadius on aatomi enda raadius. Van der Waalsi raadius kahe ühelaadse aatomi vahemaa kahes võrdses molekulis, näiteks kaks süsinikuaatomit propaanis. Lõpuks võib olla ära toodud ka iooniraadius.

Elemendi mass on kõigi selle isotoopide keskmise mass (arvestades nende protsentuaalset osakaalu).

&kalzium;i infodialoog &kalzium;i infodialoog

#### Aatomimudel

Kaardil Aatomimudel näeb aatomi ehitust. Iga orbiit tähistab orbitaali ja iga kollane ringike elektroni.

&kalzium;i infodialoog &kalzium;i infodialoog

#### Isotoobid

Kaardil Isotoobid näeb teavet elemendi isotoopide kohta.

Mass

- Isotoobi mass.

Neutronid

- Isotoobi neutronite arv.

Protsent

- Antud tüüpi isotoobi aatomite esinemissagedus.

Poolestumisaeg

- Poolestumisaeg on omane ainult ebastabiilsetele isotoopidele ja see tähendab aega, mille jooksul pooled isotoobid lagunevad.

Lagunemise tüüp ja energia

- Mõned isotoobid emiteerivad radioaktiivse lagunemise käigus osakesi. Igal lagunemisel vabaneb teatud kogus energiat, mis ongi siin kirjas koos lagunemise tüübiga.

Spinn ja paarsus

- Tuuma spinn ja paarsus.

Magnetmoment

- Tuuma magnetmoment.

&kalzium;i infodialoog &kalzium;i infodialoog

#### Muu

Kaardil Muu leiab veel mitmesugust teavet elemendi kohta, sealhulgas seda, millal see avastati ja mille järgi on see nime saanud.

&kalzium;i infodialoog &kalzium;i infodialoog

#### Spekter

Kaardil Spekter näeb elemendi spektrit. Seal saab valida lainepikkuste vahemiku, ühikud ja spektri tüübi. Intensiivsustabelit näeb kaardil all paremal.

&kalzium;i infodialoog &kalzium;i infodialoog

#### Lisateave

Kaardil Lisateave on ära toodud lingid elemendi leheküljele Wikipedias, Jefferson Labis ja WebElementsis.

&kalzium;i infodialoog &kalzium;i infodialoog

### Tabelid

Perioodilisustabelit saab kuvada mitmel moel. Tabeli vaadet saab muuta kas menüüst Vaade või tööriistariba rippmenüüst.

Näidatava tabeli muutmiseks saab kasutada menüüs Vaade Tabelid järgmisi võimalusi:

Klassikaline perioodilisustabel

- Näitab klassikalist kõigi elementidega perioodilisustabelit.

Lühike perioodilisustabel

- Näitab perioodilisustabelit ilma üleminekuelementideta.

Pikk perioodilisustabel

- Näitab perioodilisustabelit koos sisemiste siirdeelementidega (f-elemendid).

Siirdeelemendid

- Näitab ainult üleminekuelementidega perioodilisustabelit.

DZ perioodilisustabel

- Võimaldab näha tabelit, nagu seda soovitab kasutada DZ ehk Deutscher Zentralausschuss "Saksa Keskkomitee".

### Nummerdamine

Nummerdamine tähendab perioodilisustabeli 18 rühma jagamise viisi. Võimalik on valida IUPAC, vana IUPAC võiCAS või see hoopis välja lülitada.

Näidatava nummerdamise muutmiseks saab kasutada menüüs Vaade Nummerdamine järgmisi võimalusi:

- Nummerdamata: kui see on sisse lülitatud, puudub igasugune nummerdamine.

- IUPAC (vaikimisi) on Rahvusvahelise Puhta ja Rakenduskeemia Uniooni lühend (inglise keeles International Union of Pure and Applied Chemistry). See organisatsioon määrab kindlaks enamiku keemias olulisi standardeid. Uus IUPACi süsteem annab igale rühmale araabia numbri vahemikus 1 kuni 18.

- CAS on Chemical Abstracts Service'i lühend. Selles on tähtedega A ja B tähistatud pearühma elemendid (A) ja siirderühma elemendid (B). Kuigi ametlik on IUPACi numeratsioon, kasutatakse CAS varianti väga palju koolides ja laborites.

- Vana IUPACi süsteem tähistas veerud rooma numbritega, millele järgnes täht A või B. Tulbad üks kuni seitse olid tähistatud IA kuni VIIA, tulbad 8 kuni 10 VIIIA, tulbad 11 kuni 17 VIIB ja tulp 18 VIII. Segaduse tõttu, mis tekkis vana IUPACi ja CASi süsteemi kasutamisel, võttis IUPAC kasutusele päris uue süsteemi.

### Värviskeemid

&kalzium; näitab, millised elemendid kuuluvad millisesse plokki ja rühma, nende reaktsiooni happega ning seda, millises agregaatolekus (&ie; tahke, vedel või gaasiline) on element teatud temperatuuril.

Värviskeeme saab muuta menüüs Vaade Skeem, tööriistariba rippmenüüs või külgriba kaardil Vaade.

- Ühevärviline: kõigil elementidel on ühesugune värv. Vaikevärvi saab muuta, kui valida Seadistused&kalzium;i seadistamine... ja seal kaart Skeemid.

- Plokid: iga plokki näidatakse erineva värviga.

- Ikoonid: iga elemendi puhul näidatakse ikooni.

- Perekond: üheksat perekonda tähistatakse eri värvidega.

- Rühmad: igal rühmal on erinev värv. Rühm on perioodilisustabeli püsttulp. Standardtabelis on 18 rühma. Iga rühma elementidel on sarnane ülesehitus, mis annab neile ka sarnased omadused.

### Astmikud

Astmikuvaated näitavad elemente vastavalt allpool valitavale omadusele teatud astmelise värviskeemiga. Elemente, mille kohta andmed puuduvad, näidatakse hallina.

Astmikke saab muuta menüüs Vaade Astmikud, tööriistariba rippmenüüs või külgriba kaardil Vaade

Kovalentsiraadiuse astmik Kovalentsiraadiuse astmik

Kasutada saab järgmisi astmikke:

- Puudub: astmikke ei kasutata.

- Agregaatolek

- Kovalentsiraadius

- van der Waals: astmik van der Waalsi raadiuse järgi.

- Aatommass

- Keemispunkt

- Sulamispunkt

- Elektronegatiivsus (Pauling)

- Elektronafiinsus

- Avastamisaeg

- 1. ionisatsioon

### Tööriistad

#### Molekuliredaktor

Molekuliredaktor võimaldab näha ja muuta molekule, milleks kasutatakse Avogadro teeke.

Vasakul asuva juhtpaneeliga saab muuta vaate parameetreid ning molekule muuta või mõõta. Paneelil on kolm kaarti: Kuvamine, Muutmine ja Mõõtmine. Akna allosas olevate nuppudega saab salvestada molekuli, laadida alla uusi molekule, laadida molekuli ja akna sulgeda. Allalaaditud failid salvestada kataloogi `Dokumendid`, kust neid saab laadida redaktorisse.

Statistika paneel näitab molekuli nime (kui see on olemas), valemit ja massi.

Kaardil Kuvamine saab muuta pildi kvaliteeti (kõrge, keskmine või madal, mis võib olla tulus kehvemates süsteemides), stiili (kerad ja jooned, jooned, Van der Waals või võre), 2. stiili (puudub, riba, ring või molekuli orbitaal) ning pealdisi (puudub, aatomiarvud, elementide nimed või elementide sümbolid).

Kaardil Muutmine on võimalik muuta molekuli. Soovi korral saab lisada elemente, valides need rippmenüüst Element ja klõpsates &HVNga; vaatepaneelil. Molekuli saab optimeerida klõpsuga nupule Optimeeri.

Kaardil Mõõtmine saab mõõta molekuli vahemaid ja nurki. Mõõtmiseks kasuta kaardil näidatavaid juhiseid.

Molekuliredaktori akna parempoolses osas näidatakse molekuli. &HVNga; saab molekuli pöörata, &HPNga; liigutada ja &HKNga; suurendada või vähendada.

Molekuliredaktor

#### Isotoobitabel

Isotoobitabel... näitab elementide isotoope.

Isotoope on mitut laadi, mõned on stabiilsed, mõned mitte. Ebastabiilsed isotoobid lagunevad. Erinevusi kuvatakse erinevate värvidega.

Dialoog Isotoobitabel

&kalzium; võib graafiliselt kujutada mitme elemendi isotoope.

#### Andmete joonistamine

Dialoog Andmegraafik võimaldab kujutada elementide infot graafiliselt. X-telg näitab elemente (esimesest kuni sinu valitud arvuni). Dialoogis saab määrata, milline element peaks olema esimene ja milline viimane.

Dialoog Andmegraafik

&kalzium; võib graafiliselt kujutada mitme elemendi teatud andmeid.

#### Arvutuste sooritamine

Käsk Soorita arvutusi avab &kalzium;i kalkulaatori. See sisaldab mitmeid kalkulaatoreid eri ülesannete täitmiseks.

&kalzium; võimaldab kasutada järgmisi kalkulaatotreid

Molekulmassi kalkulaator

- See aitab arvutada eri molekulide molekulmassi.

  Võimalik on kindlaks määrata molekulinimede lühivorme ja selliseid aliaseid ka lisada.

  Molekulmassi kalkulaatori dialoog

  &kalzium; arvutab fenooli molekulmassi.

Kontsentratsiooni kalkulaator

- Sellega saab arvutada mitmesuguseid koguseid, sealhulgas

  - Aine kogus

  - Lahusti maht

  - Aine kontsentratsioon

  Koguste määramisel saab kasutada tervet hulka ühikuid ja mitmeid eri meetodeid.

  Kontsentratsiooni kalkulaatori dialoog

  &kalzium; arvutab lahuse parameetreid.

Tuumakalkulaator

- See kalkulaator võimaldab &kalzium;ile kättesaadavate tuumaandmete põhjal ennustada aine massi teatava aja möödudes.

  Tuumakalkulaatori dialoog

  &kalzium; arvutab uraani lagunemise parameetreid.

Gaasikalkulaator

- See kalkulaator võib välja arvutada nii ideaalsete kui reaalsete gaaside temperatuuri, rõhu, mahu, koguse ja muud väärtused

  Gaasikalkulaatori dialoog

  &kalzium; arvutab gaasi parameetreid.

Tiitrimiskalkulaator

- See kalkulaator püüab leida Ph-mõõdiku ekvivalentpunkti pärast tiitrimist, sobitades seda parima hüperboolse tangensiga. Samuti võib selle abil lahendada tasakaaluvõrrandeid ja näha, kuidas komponentide kontsentratsioon funktsiooni muutes muutub.

  Kalkulaatoril on kaks kaarti, täpsemalt:

  Katse väärtused

- Kalkulaatorit saab kasutada joonise esitamiseks katse andmete põhjal, mis on saadud tiitrimisega, ja ekvivalentmahu leidmiseks. Tungivalt on soovitatav sisestada paarisarv punkte, sest kasutatakse parima sobivuse algoritmi, mida sorditakse mahu järgi (X-telje väärtus)

Teoreetilised võrrandid

- Siin saab täita tabeli võrranditega, mille oled varem keemilise tasakaalu kohta hankinud.

  Kui sul on näiteks tegemist reaktsiooniga A + B -> C + D, siis on võrrand K=(C*D)/(A*B), nii et tuleb kirjutada `K` veergu Parameeter ja `(C*D)/(A*B)` veergu Väärtus. Kui soovid omistada parameetrile teadaoleva väärtuse, võid ka lihtsalt kirjutada arvväärtuse veergu Väärtus.

  Näiteks võib kasutada süsteemi

  `A=(C*D)/(B*K)`

  `K=10^-3`

  `C=OH`

  `OH=(10^-14)/H`

  `H=10^-4`

  `B=6*(10^-2)`

  Siis tuleb kirjutada `D` X-teljena ja `A` Y-teljena: nii saad leida, kuidas muutub A kontsentratsioon D kontsentratsiooni funktsioonina.

  Palun ära kasuta astmete juures sulge: `10^-3` on õige, aga `10^(-3)` vale.

Tulemusi saab visualiseerida klõpsuga nupule Joonista joonis. Joonis näitab punasena kõverat, mis on pärit teoreetilisest võrrandist, sinisena katse punkte ja rohelisena katse punktide põhjal loodud kõverat. Joonise saab salvestada SVG-pildina.

Tiitrimiskalkulaatori dialoog

Tiitrimise tulemuste näidis.

Võrrandite tasakaalustaja

- Võrrandilahendaja abil saab lahendada keemiaülesandeid. Näide:

  > aH2O + bCO2 -> cH2CO3

  Leitud vastust näidatakse akna ülaosas. Nagu näha, saab määrata ka koefitsiente, kusjuures vajaduse korral korrigeeritakse teiste koefitsientide väärtust. Lisaks võib kasutada elementide või elektronlaengute ümber ka sulge, nagu näitavad kaks viimast näidet.

  Võrrandite tasakaalustaja dialoog

  &kalzium; lahendab keemilist võrrandit.

#### Riski/ohutuslaused

R/S-laused ehk riski- ja ohutuslaused on ohtlike kemikaalide ja ühendite tähistamisel kasutatavad ohukoodid ja neile vastavad hoiatused. Ühendi R/S-lause koosneb riskiosast (R) ja ohutusosast (S), millele mõlemale järgneb teatav arvukombinatsioon. Iga arv vastab teatavale lausele. Tähe ja arvu kombinatsioonile vastav lause on eri keeltes sama tähendusega.

R/S-lausete aken

&kalzium; näitab riski/ohutuslauseid

#### Sõnaraamat

Sõnaraamat selgitab nii levinumate keemiamõistete kui ka laboratoorsete vahendite olemust. Akna vasakus osas on kirjed puukujuliselt: ülevalpool mõisted, nende all laboratoorsed tööriistad.

Sõnaraamatu ülaosas paikneb otsinguriba. Sinna midagi sisestades muutub ka kirjetepuu, näidates sinu sisestatuga sobivaid kirjeid. Otsinguriba paremas servas paiknev väike nupp puhastab selle.

Sõnaraamat

#### Tabelid

Tabelid näitavad kreeka tähestikku, mida kasutatakse teatavate keemiliste ja füüsikaliste suuruste tähistamisel, ning araabia numbrite eesliiteid ja araabia numbritele vastavaid rooma numbreid.

Tabelite aken

#### Külgriba

##### Ülevaade

Ülevaade

Ülevaatekaart on esimene ning näitab ülevaadet elemendi kohta, mille kohal viibib parajasti hiirekursor.

##### Vaade

Kaart Vaade on liikumispaneelil teine.

Kõigepealt näeb järgmisi ikoone ja teksti:

Dialoog Agregaatolek

&kalzium; näitab, millised elemendid on antud temperatuuril tahked, millised vedelikud ja millised gaasilised.

Kaardil Vaade saab filtreerida perioodilisustabelit. Näiteks võimaldab see teada saada, milliseid elemente mingil ajahetkel tunti. See näitab suurepäraselt, kuidas perioodilisustabel tasapisi arenes, kui aina uusi elementi avastati. Vali loendist Astmik Avastamisaeg. Liugurit liigutades näed, et mõne elemendi värv kaob, kui liugurit vasakule liigutada, ja ilmuvad taas, kui liugurit uuesti paremale nihutada. Ka arv muutub pidevalt.

Arv näitab, millise aastaga on parajasti tegemist. Kui nihutada liugur ⪚ 1856 peale, näed elemente, mis olid tuntud aastal 1856.

Astmik Avastamisaeg

Elementide tabel minevikus (1856 tuntud elemendid)

## &kalzium;i seadistamine

&kalzium;il on hulk seadistamisvõimalusi, millele pääseb ligi menüükäsuga Seadistused &kalzium;i seadistamine...

&kalzium;i seadistustedialoog Skeemid

Kaardil Skeemid saab muuta iga skeemi värve.

&kalzium;i seadistustedialoog Astmikud

Lineaarse astmiku asemel perioodilisustabeli elemendi mõne omaduse kujutamisel võib &kalzium; kasutada ka logaritmilist astmikku.

Kaardil Astmikud saab märkida omadused, mida tuleks kuvada logaritmilise astmiku korral.

Astmikule saab ka valida maksimaalse väärtuse värvi ja minimaalse väärtuse värvi.

&kalzium;i seadistustedialoog Ühikud

Kaardil Ühikud saab valida meelepärased temperatuuri-, pikkus- ja energiaühikud. Energia puhul saab valida vaikimisi väärtuseks nii elektronvoldid (eV), kilodžaulid mooli kohta (kJ/mol) või džaulid mooli kohta (J/mol). Pikkuse puhul on valikuteks pikomeetrid (pm), nanomeetrid (nm) või ongströmid (Å). Temperatuuri puhul on vaikimisi väärtuseks kelvin, kuid selle asemele võib valida ka mõõtmise Celsiuse (°C), Fahrenheiti (°F) või Reaumuri kraadides (°Ré).

&kalzium;i seadistustedialoog Kalkulaator

Kaardil Kalkulaator saab seadistada &kalzium;i kalkulaatoreid.

## Käskude seletused

### Menüüd ja kiirklahvid

#### Menüü Fail

Fail Salvesta kui...

- Salvestab &kalzium;i tabeli pildina.

Fail Ekspordi andmed...

- Avab dialoogi, kus saab valida elemendid ja nende omadused, et need siis eksportida &HTML;-, &XML;- või CSV-faili.

Fail Keemiafailide teisendamine...

- Avab dialoogi, milles saab importida või eksportida suurt hulka keemiafailide vorminguid kasutades, mille juures abistab Open Babeli teek.

&Ctrl;Q Fail Välju

- Lõpetab &kalzium;i tegevuse.

#### Menüü Vaade

Vaade Tabelid Klassikaline perioodilisustabel

- Näitab klassikalist kõigi elementidega perioodilisustabelit.

Vaade Tabelid Lühike perioodilisustabel

- Näitab perioodilisustabelit ilma üleminekuelementideta.

Vaade Tabelid Pikk perioodilisustabel

- Näitab perioodilisustabelit koos sisemiste siirdeelementidega (f-elemendid).

Vaade Tabelid Siirdeelemendid

- Näitab ainult üleminekuelementidega perioodilisustabelit.

Vaade Tabelid DZ perioodilisustabel

- Võimaldab näha tabelit, nagu seda soovitab kasutada DZ ehk Deutscher Zentralausschuss "Saksa Keskkomitee".

Vaade Nummerdamine Nummerdamata

- Näitab nummerduseta skeemi.

Vaade Nummerdamine IUPAC

- Näitab IUPAC-i nummerdust.

Vaade Nummerdamine CAS

- Näitab CAS-i nummerdust.

Vaade Nummerdamine Vana IUPAC

- Näitab vana IUPAC-i nummerdust.

Vaade Skeem Ühevärviline

- Näitab kõiki elemente ühe taustavärviga.

Vaade Skeem Plokid

- Näitab nelja elementide plokki.

Vaade Skeem Ikoonid

- Näitab kõigi elementide puhul ikooni.

Vaade Skeem Perekond

- Näitab elementide perekondi.

Vaade Skeem Rühmad

- Näitab elementide rühmi.

Vaade Astmikud Puudub

- Keelab tabelis igasuguse astmiku.

Vaade Astmikud Agregaatolek

- Näitab elementide agregaatolekut.

Vaade Astmikud Kovalentsiraadius

- Näitab elementide kovalentsiraadiust.

Vaade Astmikud Van der Waali raadius

- Näitab elementide van der Waalsi raadiust.

Vaade Astmikud Aatommass

- Näitab elementide aatommassi.

Vaade Astmikud Keemispunkt

- Näitab elementide keemispunkti.

Vaade Astmikud Sulamispunkt

- Näitab elementide sulamispunkti.

Vaade Astmikud Elektronegatiivsus (Pauling)

- Näitab elementide elektronegatiivsust.

Vaade Astmikud Elektronafiinsus

- Näitab elementide elektronafiinsust.

Vaade Astmikud Avastamisaeg

- Näitab elementide avastamisaega, kusjuures igal sajandil on erinev taustavärv.

Vaade Astmikud 1. ionisatsioon

- Näitab elementide 1. ionisatsiooni.

Vaade Legend

- Lülitab legendivaate näitamist. See võimaldab vaadata kasutatava skeemi (rühmad, perekond, plokid) legendi. Vaikimisi legendi näidatakse, kui sa selle aga peidad, jääb see peidetuks seni, kuni otsustad uuesti seda näidata lasta. &kalzium; peab sinu valiku meeles ka järgmise käivitamise ajal.

Vaade Teave

- Lülitab külgriba näitamise sisse/välja.

Vaade Teave tabeli kohta

- Lülitab tabeliteabe vaate näitamise sisse või välja.

#### Menüü Tööriistad

Tööriistad Molekuliredaktor...

- Avab molekuliredaktori dialoogi.

Tööriistad Isotoobitabel...

- Avab isotoobitabeli dialoogi.

Tööriistad Sea andmed graafikule...

- Avab andmete joonistamise dialoogi.

Tööriistad Soorita arvutusi...

- Avab arvutuste sooritamise dialoogi.

Tööriistad R/S-laused...

- Avab R/S-lausete dialoogi.

Tööriistad Sõnaraamat...

- Avab sõnaraamatu.

Tööriistad Tabelid...

- Näitab dialoogi kreeka tähtede ning arvude eesliidete ja rooma numbritega.

#### Menüüd Seadistused ja Abi

&kalzium;il on tavapärased &kde; seadistuste ja abimenüü elemendid, mille kohta leiab rohkem teavet &kde; põhialuste käsiraamatu osadest Menüü Seadistused ja Menüü Abi.

## Küsimused ja vastused

Kas &kalzium;i eest peab maksma?

Ei, kindlasti mitte. Kuid autoril ei ole midagi selle vastu, kui saadad talle tänusõnadega e-kirja või e-kaardi. &kalzium; käib GPL litsentsi alla, nii et selle eest ei ole vaja ka kunagi maksma hakata.

## Kuidas saaksin mina kaasa aidata?

Toetades mind mitmesuguste andmetega.

Teaduses käivad asjad kiiresti. Kui leiad mõne vigase või vajakaoleva väärtuse, saada mulle selle kohta e-kiri.

Leides vigu või pakkudes välja ideid

Kui leiad rakendusest vea või arvad, et midagi võiks teisiti või paremini olla, saada mulle e-kiri aadressil &Carsten.Niehaus.mail;.

## Autorid ja litsents

&kalzium;

Rakenduse autoriõigus 2001-2005: &Carsten.Niehaus; &Carsten.Niehaus.mail;

Kaasautorid:

- Pino Toscano toscano.pino@tiscali.it

Tõlge eesti keelde: Marek Laanebald@starman.ee

&underFDL; &underGPL;

## Paigaldamine

### &kalzium;i hankimine

&install.intro.documentation;

### Veebis

&kalzium;i võib leida internetis &kalzium;i koduleheküljelt ning see on osa &kde;-Edu projektist.

### Kompileerimine ja paigaldus

&install.compile.documentation;
&documentation.index;