# &kppp; ja turvalisus

See osa on mõeldud peamiselt administraatoritele (`root`), kõrgendatud turvanõuetega isikutele või ka lihtsalt neile, keda huvitab sügavamalt asja tehniline külg. Kui &Linux; on kasutusel ainult kodus, ei ole erilist vajadust seda osa lugeda, kuigi mõistagi on ka siin paar-kolm asja, mida võiks kõrva taha panna.

## &kppp; ligipääsu piiramine

Süsteemiadministraator võib piirata nende isikute arvu, kes saavad &kppp;-d kasutada. Seda saab teha kahel moel.

### Ligipääsu piiramine grupiõigustega

Loo uus grupp (näiteks `helistajad`) ja lisa sinna kõik kasutajad, kes on luba &kppp;-d kasutada. Seejärel anna käsureal korraldus:

    # chown root.helistajad /opt/kde/bin/kppp
    # chmod 4750 /opt/kde/bin/kppp

See eeldab, et &kde; on paigaldatud kataloogi `/opt/kde` ja et uue grupi nimi on `helistajad`.

### Ligipääsu piiramine &kppp; vahenditega

Enne millegi ettevõtmist kontrollib &kppp;, kas on olemas fail `/etc/kppp.allow`. Kui see on olemas, on ainult selles nimetatud kasutajatel lubatud välja helistada. See fail peab olema kõigile loetav, kuid mõistagi MITTE kirjutatav. Tunnistatakse ainult kasutajanimesid, nii et selles failis pole võimalik kasutada UID-d. Üks väike näide:

    # /etc/kppp.allow
    # selliseid kommentaariridu eiratakse,
    # nagu ka tühje ridu

    pets
    karl
    maali

Toodud näites on ainult kasutajatel `pets`, `karl` ja `maali` lubatud välja helistada, samuti kõigil kasutajatel, kelle UID on 0 (seega ei pea administraatorit (root) failis eraldi ära märkima).

## &kppp; on SUID bitiga? Ja kuhu jääb siis turvalisus?

Tegelikult on vist võimatu kirjutada sissehelistajat ilma SUID bitita, mis oleks ühtaegu turvaline ega valmistaks kogemusteta kasutajatele ületamatuid raskusi. &kppp; kasutab turvaprobleemide puhul järgmist strateegiat.

- Kohe pärast rakenduse käivitamist &kppp; haruneb.

- Ülemprotsess, mis tegeleb kõigi GUI operatsioonidega (näiteks suhtlemine kasutajaga), loobub pärast harunemist SUID staatusest ja töötab tavaliste kasutaja õigustega.

- Allutatud protsess säilitab privileegid ning vastutab kõigi tegevuste eest, mis nõuavad administraatori (`root`) privileege. Et see oleks turvaline, ei kutsuta välja ei &kde; ega &Qt; teeke, vaid esitatakse ainult lihtsaid teegi väljakutseid. Selle protsessi lähtekood on väike (umbes 500 rida) ja väga hästi dokumenteeritud, nii et soovi korral saavad kõik kontrollida, ega selles turvaauke leidu.

- Ülem- ja allutatud protsess suhtlevad standardse &UNIX; IPC vahendusel.

Selle suurepärase koodijupi kirjutamise eest kuulub eriline tänu Harri Portenile. Me arvasime, et see on võimatu, kuid tema tuli sellega toime vaid nädalaga.