# &ksirk;i käsiraamat

## Sissejuhatus

&ksirk; on tuntud strateegiamängu arvutiversioon. Sellest on olemas nii kommerts- kui ka teisi vaba tarkvara versioone, kuid mina (Gael de Chalendar) lõin selle mängu esialgu C++ programmeerimiskeele õppimiseks ning olen sealtpeale seda aina arendanud (täpsemalt kõneleb sellest fail README).

&ksirk;i pilt Pilt

Praeguses versioonis on &ksirk; mitme mängijaga võrguvalmidusega mäng, milles kasutatakse tehisaju (täpsemalt kõneleb sellest TODO)

Käesolev käsiraamat toob ära põhiasjad, mida tasuks mängimisel teada. Täpsemat teavet annavad mängule lisatud kohtspikrid ja teated mänguakna olekuribal.

Mängu eesmärk on õige lihtne - vallutada tuleb maailm... Selleks tuleb oma armeedega rünnata naabreid. Kas pole lihtne ja rahumeelne,ah?

## &ksirk;i kasutamine

### &ksirk;i mängimine

Eelmärkus: kaarti saab kerida kolmel viisil:

- Võib asetada hiire aknapiirde lähedale ning kaart kerib ise selles suunas

- Kasutada võib hiireratast: kui seda teha niisama, keritakse püstsuunas, kui vajutada samal ajal alla klahv &Alt;, siis rõhtsuunas

- Kasutada võib nooleklahve

#### Mängu käivitamine

&ksirk;i käivitudes ilmub nähtavale peamenüü. &ksirk;i peamenüü Peamenüü

Uus kohalik mäng

- Käivitab uue mängu

&ksirk;i mängimine Jabberi võrgus

- &ksirk;i mängimine üle Jabberi. Selleks on vaja eelnevalt registreerida Jabberi konto.

Uus standardne TCP/IP võrgumäng

- Käivitab uue mängu tavalise internetiprotokolli vahendusel.

Ühine standardse TCP/IP võrgumänguga

- Võimaldab ühineda teise kasutaja mänguga tavalise internetiprotokolli vahendusel.

Laadi

- Võimaldab laadida varem salvestatud mängu

Välju

- Nojah, kui sa tegelikult ikkagi ei taha mängida...

Kui valida Uus kohalik mäng, ilmub dialoog Uue mängu omadused, kus saab valida mängijate arvu, kasutatava naha (ehk teema), mängu tüübi (kas mõne eesmärgi täitmine või lihtsalt vallutamine) ning ka selle, kas mäng on puhtalt kohalik või võrgus mängitav. Uusi nahku saab alla laadida nupule Laadi alla uusi nahku klõpsates. Uue mängu dialoog Uue mängu dialoog

TCP/IP võrgumängu alustamiseks vali avaekraanil Uus standardne TCP/IP võrgumäng. Seejärel saad määrata võrgu parameetrid: kohalike mängijate arvu ning TCP pordi, kus oodata ühendusi. Võrgumängu parameetrite dialoog Võrgumängu parameetrite dialoog

Seejärel saavad võrgumängijad liituda, valides avaekraanil Ühine standardse TCP/IP võrgumänguga ning määrates IP või masinanime ning pordi numbri, mille äsja määrasid. Võrgumänguga ühinemise dialoog Võrgumänguga ühinemise dialoog

Kõiki ühendusi näidatakse uuel real kaardi pisipildi all tabelis Mängijad. Uue mängija rida Uue mängija rida

Oletame, et jätsid kehtima kõik vaikeseadistused ja klõpsasid Edasi. Seejärel tuleb seadistada kaks mängijat. Mõlema puhul tuleb valida nimi, riik ja vajaduse korral ka parool, et keegi ei saaks ka salvestatud mängu laadides seda mängijat parooli teadmata kasutada. Lõpuks tuleb määrata, kas mängija on arvuti või inimene. Mängija seadistamise dialoog Mängija seadistamise dialoog

Kui otsustasid mängida eesmärgiga, siis näidatakse pärast klõpsu nupule Alusta kõigi kohalike mängijate eesmärke koos hoiatusega, et teised mängijad, kes samal ajal ekraani vaatavad, võiksid pilgu viisakalt kõrvale pöörata. Eesmärgi kuvamisel näidatav hoiatus Eesmärgi kuvamisel näidatav hoiatus Mängu eesmärgi dialoog Mängu eesmärgi dialoog

#### Paigutamine

Mängu algul jagatakse kõigile mängijatele maad. Iga maa sisaldab algul vähemalt üht armeed (seda kujutab jalaväelane). Igal mängijal on mõned armeed, mida ta saab oma käigu ajal oma maade vahel ära jaotada (neid näitab nimi ja lipp olekuribal). Pane tähele, et ratsaväelane tähistab viit ja suurtükk kümmet armeed.

Armee paigutamiseks mõnele oma maale klõpsa sellel hiire vasaku nupuga. Armee eemaldamiseks klõpsa hiire parema nupuga. Pane tähele, et üldjuhul ei saa eemaldada rohkem armeesid, kui sa oled paigutanud. Armeede paigutamine Armeede paigutamine

Kui mängija on oma armeed paigutanud, hakkab seda automaatselt tegema järgmine mängija. Kui kõik mängijad on oma armeed paigutanud, tekib kaks võimalust, mille vahel saab valida kahe parempoolsel paneelil paikneva nupuga:

Vaata uuesti üle Vaata uuesti üle

- Üks mängija soovib mõningaid valikuid muuta. Esimene mängija võib nüüd eemaldada mõnele maale paigutatud armee, klõpsates parema nupuga, ning paigutada selle mõnele teisele maale, klõpsates sellel hiire vasaku nupuga. Kui ta on lõpetanud, annab ta klõpsuga nupule Valmis järje üle teisele mängijale. Kui kõik mängijad on vajaduse korral oma jõude ümber paigutanud, on taas näha kaks nuppu.

Paigutamise lõpetamine Valmis

- Ümberpaigutamine on tehtud ja mäng võib jätkuda.

#### Võitlus

Pärast paigutamist ja võimalikku ümberpaigutamist algab käik ise. Selle juures on järgmised valikud:

Järgmine mängija Järgmine mängija

- Aktiivne mängija on käigu lõpetanud ja annab järje järgmisele mängijale.

Ründa ühega Ründa kahega Ründa kolmega Rünnak ühe, kahe või kolme armeega Automaatnerünnak Automaatne rünnak

- Ründamiseks lohista hiirega ründavalt maalt rünnatavale maale. Seejärel ilmub kontekstimenüü, mis näitab äsjamainitud kirjeid. Rünnakumenüü Rünnakumenüü Et maa X saaks rünnata maad Y x armeega, peab olema täidetud kaks tingimust:

  - kaks maad peavad olema naabrid;

  - maal X peab enne rünnakut olema vähemalt x+1 armeed.

  Kui rünnak on mainitud tingimuste täitmise tõttu võimalik, ilmub vajaduse korral kaitsja ette dialoog, mis pärib, kas kaitsta ühe või kahe armeega või lasta selle üle otsustada arvutil.

  Kui kaitsja on valiku teinud, algab võitlus, mida kirjeldatakse lähemalt allpool. Kaitsedialoog Kaitsedialoog

Armeede liigutamine Armeede liigutamine ühelt maalt teisele

- See on mängija käigu viimane toiming. See annab võimaluse liigutada armeesid mõnelt maalt selle naabermaale. Riikide valimiseks lohista samamoodi hiirega nagu ründamisel. Kui riigid on valitud, ilmub liugur, mis võimaldab valida, mitu armeed mõlemasse riiki jääb.

#### Võitluse lahendamine

Iga võitluses osaleva armee puhul heidetakse täringut. Mängija, kes veeretab suurema numbri, olgu tegemist siis ründaja või kaitsjaga, võidab ning väiksema arvu veeretanud mängija kaotab armeesid vastavalt veeretatud arvule. Rünnaku tulemus Rünnaku tulemus

Kui kaitsva maa armeede arv jõuab nulli, läheb maa üle ründajale: selle lipp asendub ründaja lipuga ning üks ründaja armee paigutatakse uuele maale. Käigu lõpus näidatakse "armeede liigutamise" liugurit. Sissetungiliugur Sissetungiliugur

#### Käigu lõpetamine

Käigu lõpetamiseks, kui sa ei soovi enam armeesid liigutada, võib klõpsata tööriistaribal nupule Järgmine mängija.

Kui kõik on oma käigud teinud, on voor läbi. Vastavalt omatavatele maadele jagatakse mängijatele armeesid: 1 iga kolmest riigist koosneva rühma kohta, minimaalselt 3. Samuti saavad mängijad boonust terve mandri omandamise eest, mis erineb mandriti. Vaikenaha puhul on boonuste väärtused järgmised:

#### Boonused mandriti

Manner | Boonus
Põhja-Ameerika | 5
Lõuna-Ameerika | 2
Euroopa | 5
Aafrika | 3
Aasia | 7
Vaikse ookeani piirkond | 2

Kui mängija on lõpetanud armeede paigutamise, tuleb klõpsata nupule Valmis, et järgmine mängija võiks asuda oma boonusarmeesid paigutama. Nagu algse paigutamise puhul, võivad kõik mängijad pärast paigutamist neid ümber paigutada või alustada uut vooru.

## Käskude seletused

### &ksirk;i peaaken

#### Nupud

Välju Välju

- Lõpetab rakenduse töö

Uus mäng Uus mäng

- Alustab uut mängu. Ilmub dialoog, kus küsitakse mängijate arvu. Seejärel küsitakse igalt mängijalt uues dialoogis nime.

## &ksirk;ist arendajatele

API dokumentatsiooni leiab aadressilt http://api.kde.org/. See on üsna täielik, aga hetkel veidi aegunud. `.cpp` teostusfailides kommentaarid puuduvad.

Tasub tähele panna, et esialgu arendasin ma mängu &Windows; keskkonnas, kasutades Borland C++ ja WinG-d. Ma portisin selle &Java; peale, seejärel aga teisendasin uuesti C++ ja &kde; peale. Algul kasutasin identifikaatorites (klassinimed, meetodid, liikmed &etc;) prantsuse keelt või prantuse ja inglise keele segu. Samuti kasutasin prantsuse keelt kommentaarides. Kui ma otsustasin mängu levitada, pidasin paremaks teisendada kõik inglise keelde, aga arvestage, et inglise keel pole mu emakeel, nii et tehke julgelt ettepanekuid nii koodi kommentaaride kui ka igasuguse dokumentatsiooni parandamise osas.

## Uute nahkade loomine

&ksirk; sisaldab naharedaktorit, mis kannab nimetust ksirkskineditor (!) ning võimaldab muuta kõiki naha andmeid, peaasi et graafika (kaart, spraidid jne.) oleks kättesaadavad SVG-failis. Täpsemalt kõneleb sellest aga juba KsirKi naharedaktori käsiraamat.

## Küsimused ja vastused

&reporting.bugs; &updating.documentation;

## Autorid ja litsents

&ksirk;

Rakenduse autoriõigus 2002-2012: Gael de Chalendar kleag@free.fr

Rakenduse autoriõigus 2013: Nemanja Hirsl nemhirsl@gmail.com

Kaasautorid: Robin Doer, Albert Astals Cid, Michal Golunski (tõlge poola keelde).

Dokumentatsiooni autoriõigus 2002-2008: Gael de Chalendar kleag@free.fr

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

### &ksirk;i hankimine

&install.intro.documentation;

### Kompileerimine ja paigaldamine

&install.compile.documentation;

### Seadistamine

Seadistuste menüüst saab avada dialoogi, mis võimaldab: Seadistustedialoog Seadistustedialoog

- helisid sisse või välja lülitada;

- määrata spraitide kiiruse (aeglane kuni kohene);

- hüpikdialoogides näidatava kontekstiabi sisse või välja lülitada;

- näidata või peita iga maa armeede arvu. Järgneval pildil on näha kaart, millel näidatakse armeede arvu. Armeede arvu näitamine Armeede arvu näitamine

&documentation.index;