# &konqueror;i käsiraamat

## Ülevaade

&konqueror; on suurepärane &kde; tarkvarakogu failihaldur, mille võimalused failihaldusel ulatuvad lihtsatest lõika/kopeeri-ja-aseta operatsioonidest nõudliku kohalike ja võrgufailide lehitsemiseni. Kataloogide sisu on võimalik näidata teksti ja ikoonide mitmes vaaterežiimis, sealhulgas saab failisisu esitada ka eelvaates pisipiltidena. Failide ja kataloogide omadusi saab kerge vaevaga uurida ning muuta ja rakendusi on võimalik käivitada pelgalt &HVNga; klõpsates.

&kde; SC 4 puhul on vaikimisi failihaldur &dolphin;. Kataloogide sirvimise vaikekomponendi muutmiseks ava Süsteemi seadistustes Vaikimisi rakendused ja vali failihalduriks &konqueror;.

&konqueror; on HTML 4.01 ühilduv veebilehitseja sisseehitatud JavaScripti (ECMA-262), CSS (kaskaadlaadistik) ja kahesuunalise kirja (nt. araabia ja heebrea) toega. See toetab &Java; aplettide turvalist käivitamist, &Netscape; pluginaid &Flash;i, &RealAudio; ja &RealVideo; vaatamiseks ning SSL-i turvaliseks suhtlemiseks. Hiilgavate omaduste hulka kuuluvad muu hulgas &URL;-ide ja vormide automaatne lõpetamine, võime importida järjehoidjaid muudelt veebilehitsejatelt ning kaartide kasutamise võimalus.

&konqueror; on ka suurepärane ja võimekas FTP-klient.

&konqueror; on universaalne vaaterakendus, mis suudab näidata pilte ja dokumente ilma muid rakendusi käivitamata. See on võimalik tänu muude rakenduste komponentide (&kde; koostisosade) põimimisele: Gwenview aitab piltide, &okular; PDF-, &PostScript;- ja muude dokumentide vaatamisel.

&konqueror; on igati kohandatav rakendus, mida igaüks võib seadistada oma vajaduste järgi alates üldisest stiilist ning teksti ja ikoonide suurusest kuni menüüribas näha olevate elementide valimise, tööriistaribade hulga ja asendi muutmise ning isegi uute kiirklahvide määramiseni. Erinevaid seadistuste profiile saab vajadusel salvestada, et neid oleks hiljem hõlpus kasutada.

## &konqueror;i põhitõed

Sarnaselt kõigile &kde; rakendustele on &konqueror; igati seadistatav. Käesolev dokument kirjeldab, kuidas toimib &konqueror; tavalise, s.t. vaikeseadistusega.

Kolm hiirenuppu võivad olla vägagi kasulikud nii &konqueror;i kui muude &kde; rakenduste kasutamisel. Kui hiirel on ainult kaks nuppu, on võimalik süsteem seadistada nii, et klõpsu &HKN;ga saaks matkida korraga kaht nuppu vajutades.

Hiire kasutamisest räägib pikemalt lmb-mmb

Kui oled harjunud tegevust käivitama topeltklõpsuga, tasub olla tähelepanelik, sest sarnaselt kogu &kde; tavapärasele käitumisele saab &konqueror;is tegevusi käivitada ühekordse hiireklõpsuga.

### &konqueror;i käivitamine

&konqueror;, mis ühendab endas failihalduri ja veebibrauseri, lülitub vastavalt vajadusele automaatselt ühelt režiimilt teisele, kuid mugavam on ise valida, millises režiimis see käivitada.

- Rakenduste käivitaja menüüst saab valida Internet Veebibrauser Konqueror, et käivitada see veebilehitsejana.

- &Alt;F2 avab &krunner;i, kirjuta sinna kataloogi asukoht ja vajuta &Enter; käivitamiseks failihaldurina, või sisesta &URL;, näiteks `http://www.konqueror.org`, et käivitada &konqueror; veebibrauserina.

Klõpsa mustale noolele paremal pool kodulehekülje ikooni, et lülituda oma kodukataloogi failihalduri režiimis, ja vastupidi.

Kui &konqueror; on vaikimisi failihaldur, saab selle käivitada ka automaatselt, kui klõpsata hiire vasaku nupuga töölaual kataloogi kujutavat ikooni, näiteks kõvaketta või prügikasti ikooni.

### &konqueror;i koostisosad

Lühiülevaade &konqueror;i akna põhiosadest:

Töötava &konqueror;i pilt

Tiitliriba on riba &konqueror;i akna ülaservas, mis toimib samamoodi nagu tiitliribad muudes &kde; rakendustes. Klõps hiire parema nupuga tiitliribal avab aknaoperatsioonide menüü.

Menüüriba sisaldab rippmenüüde nimetusi, hiire vasaku nupu klõpsuga nimel saab menüü avada või sulgeda, samuti saab selleks kasutada kiirklahvi &Alt;allajoonitud täht (näiteks &Alt;R avab menüü Redigeerimine). Menüüsid kirjeldatakse lähemalt osas Menüüriba.

Tööriistariba sisaldab sagedamini pruugitavate toimingute ikoone. Klõps hiire vasaku nupuga käivitab vastava tegevuse. Hiirekursori liigutamisel ikooni kohale näidatakse sellega seotud tegevuse lühikirjeldust.

Mõnel ikoonil, näiteks ülaltoodud pildil olevatel ikoonidel Üles ja Tagasi, on paremas väike must nool. Kui klõpsata &HVNga; sel noolel, avaneb väike rippmenüü.

Klõps hiire parema nupuga tööriistaribal avab tööriistariba seadistuste menüü, mille abil saab muuta tööriistariba välimust ja asukohta.

Asukohariba näitab vaadatava kataloogi, &URL;-i või faili asukohta. Siia saab kirjutada asukoha või &URL;-i ning selle avada, vajutades klahvi Enter või klõpsates hiire vasaku nupuga asukohariba paremas servas asuvat ikooni Mine. Must ikoon asukohariba paremas servas puhastab tekstivälja.

Järjehoidjariba on ülaltoodud pildil piirkond asukohariba all. Siia saab seada sagedamini kasutatavad järjehoidjad, vaata lähemalt osa Järjehoidjate korraldamine.

Aken on &konqueror;i põhiline koostisosa, mis võib näidata kataloogi sisu, veebilehekülge, dokumenti või pilti. Menüü Aken võimaldab jagada &konqueror;i akna kaheks või enamaks osaks, mis võib olla kasulik näiteks lohistamisoperatsioonidel, samuti on võimalik avada aknas kaks või enam kaarti.

Olekuriba kulgeb mööda &konqueror;i akna allserva ning näitab tavaliselt infot selle kohta, millel viibib parajasti hiirekursor. Kui peaaken on jagatud mitmeks vaateks, on igal vaatel oma olekuriba, sealhulgas väike roheline tuluke vasakus servas, kui see vaade on aktiivne. Klõps hiire parema nupuga olekuribal avab olekuriba parema hiirenupu menüü.

Ära muretse, kui sinu &konqueror; ei näe välja täpselt selline, nagu ülaltoodud pildil - selleks ta nii kohandatav ongi. Eriti pane tähele, et:

- Menüüs Seadistused saab määrata, kas näidata või varjata menüüriba, peamine tööriistariba, asukohariba ja järjehoidjariba, ning soovi korral isegi lisada ekstratööriistariba.

- Kui tööriistaribad pole lukustatud, saab neid ka uude asukohta lohistada, klõpsates hiire vasaku nupuga riba vasakus servas olevale pidemele, ja liigutada, milleks tuleb lohistamise ajal all hoida &HVN;.

- Ülaltoodud pildil puudub lisavõimalusena kasutatav külgriba.

Põhjalikumalt loe, kuidas muuta &konqueror;i välimust, peatükist &konqueror;i seadistamine

### Kohtspikrid ja Mis see on?

Üsna palju sellest, kuidas &konqueror; töötab, saab tegelikult teada ka ilma käesolevat käsiraamatut lugemata, kui kasutada selliseid suurepäraseid võimalusi, nagu kohtspikrid ja Mis see on?.

Kui liigutad hiirekursori mõne tööriistariba või külgriba nupu kohale, näidatakse põgusat kirjeldust selle kohta, mida antud nupp teeb.

Võimalus Mis see on? on kasutatav menüükäsuga Abi Mis see on? või klahvikombinatsiooniga &Shift;F1. See muudab kursorit, mille noole kõrvale tekib küsimärk.

Kui küsimärk on nähtav, ei tee klõps &HVNga; õigupoolest mitte midagi, kui sa just ei klõpsa mõnel nupul või ikoonil või selle kõrval asuval tekstil, mis toetab võimalust Mis see on?. Sellisel juhul ilmub lühike, kuid võimalikult põhjalik selgitus, mida vastav nupp või ikoon teeb. Suurem osa dialooge, mida &konqueror;is kasutada saab, toetab võimalust Mis see on?.

### Vasaku ja keskmise hiirenupu toimimine

Klõpsates &HVN;ga millelgi &konqueror;i aknas, see aktiveerub. Niisiis

- Klõps hiire vasaku nupuga tööriistariba ikoonil annab käsu sooritada toiming, millega see nupp on seotud.

- Klõps hiire vasaku nupuga menüüriba elemendil avab/sulgeb rippmenüü.

- Klõps hiire vasaku nupuga menüükirjel anab käsu sooritada toiming, mis on kirjega seotud.

- Klõps hiire vasaku nupuga järjehoidjariba ikoonil avab vastava &URL;-i.

- Klõps hiire vasaku nupuga veebilehekülje viidal paneb &konqueror;i suunduma viidatud asukohta.

- Klõps hiire vasaku nupuga kataloogi ikoonil või nimel paneb &konqueror;i seda avama (sisu näitama).

- Klõps hiire vasaku nupuga faili nimel või ikoonil paneb &konqueror;i vastavalt failitüübile sooritama vastavat tegevust. Üldiselt tähendab see HTML-lehekülje avamist või teksti-, pildi- või &okular;i dokumendi eelvaatlust &konqueror;i aknas (eelvaatlus tähendab, et faili saab näha, mitte aga muuta).

  &konqueror; otsustab failitüübi üle faili laiendit teadaolevate tüüpide nimekirjaga võrreldes. Kui see ei õnnestu, püüab ta faili sisu põhjal selle tüüpi ära arvata. Teadaolevate tüüpide ja nendega seotud tegevuste nimekirja saab muuta kaardil Failiseosed, millele jõuab menüükäsuga Seadistused Konquerori seadistamine....

Klõps &HKN;ga faili või kataloogi nimel või ikoonil annab põhimõtteliselt sama tulemuse, mis klõps vasaku nupuga, ainult et tavaliselt avatakse selleks uus &konqueror;i aken, kui just kaardil Üldine ei ole ära märgitud kast Lingid avatakse uuel kaardil, mitte uues aknas (selle kaardini jõuab menüükäsuga Seadistused Konquerori seadistamine...). &konqueror; võib avada uues aknas või uuel kaardil klõpsuga nii viitadel kui ka järjehoidjatel, samuti kirjetel Kodu, Üles, Tagasi ja Edasi.

Kui hoida all klahvi &Shift; ning samal ajal teha klõps &HKN;ga, avatakse viit taustal.

### Hiire parema nupu menüüd

Klõps &HPN;ga peaaegu igas &konqueror;i akna osas avab antud osale vastavate võimalustega hüpikmenüü.

Kui &konqueror;i seadistustes on lubatud võimalus Parem klõps viib lehitsemise ajaloos tagasi, võrdub tavaline hiire parema nupu klõps vajutusega nupule Tagasi. Sellisel juhul saab tavapärase hüpikmenüü manu hiirt liigutades ning samal ajal hiire paremat nuppu all hoides.

Tiitliribal

- Klõps hiire parema nupuga tiitliriba vabal alal avab tiitliriba menüü, mis võimaldab määrata &konqueror;i akna asendi, samuti dekoratsioonid, nagu kõigi &kde; rakenduste akende puhul.

Peamisel tööriistaribal

- Klõps hiire parema nupuga peamise tööriistariba vabal alal avab tööriistariba menüü. Selles saab määrata, kas tööriistariba asub &konqueror;i aknas üleval, all, vasakul või paremal. Samuti saab tööriistariba menüü abil määrata riba nuppude suuruse ning selle, kas neid näidatakse ikoonidena, tekstina või mõlemana korraga.

Asukoharibal

- Klõps hiire parema nupuga &URL;-i sisestamise väljal võimaldab seal teksti lõigata, kopeerida, asetada või puhastada või muuta teksti lõpuleviimise tingimusi.

Vaate sees

- Klõps hiire parema nupuga vaate vabal alal avab menüü, milles muu hulgas on võimalused Üles, Tagasi, Edasi jaLaadi uuesti.

Failil või kataloogil

- See on äärmiselt kasulik võimalus. Klõps hiire parema nupuga faili või kataloogi nimel või ikoonil mitte ainult ei vali klõpsatut, vaid ka avab menüü, mis võimaldab seda lõigata, liigutada, kopeerida või eemaldada, avada meelepärase rakendusega või vaadata eelvaatluses, ümber nimetada või redigeerida faili tüüpi või omadusi.

Olekuribal

- Klõps hiire paremal nupuga akna või vaate allosas asuval olekuriba võimaldab lisada või eemaldada &konqueror;i akna vaate.

### Abifailide, manuaali- ja infolehekülgede vaatamine

&kde; abifaile ning &UNIX; manuaali(man)- ja infolehekülgi võib vaadata otse &konqueror;is ilma KDE abikeskust käivitamata.

&kde; abifailide vaatamiseks kirjuta &konqueror;i asukoharibale `help:/`rakenduse nimi`` (`help:/kmail` näitab näiteks &kmail;i käsiraamatut).

Kui soovid lugeda &UNIX; man-lehekülgi, muudab &konqueror; sellegi hõlpsaks: kirjuta näiteks asukoharibale `man:/touch` või `#touch`, kui soovid näha lehekülge käsu `touch` kohta.

&UNIX; infolehekülgede sirvimisel viib `info:/dir` sind Info ülemkataloogi, kus ainuke vaev soovitud leheküljeni jõudmiseks on hiirenupu vajutamine. Teine võimalus on soovitud infoleheküljele liikumiseks kirjutada vahetult aadress `info:/`käsu nimi``

Kahjuks on &kde; abifailid sellised, mida pole võimalik vaadata teiste brauseritega. Kui sul seda siiski vaja peaks minema, siis on ainus võimalus seda teha internetis aadressil http://docs.kde.org.

## Failihaldur &konqueror;

### Kataloogid, kaustad ja otsinguteed

&UNIX; ja &Linux; korraldavad kõik kataloogid lihtsasse puukujulisse struktuuri, mis hakkab allapoole hargnema ühestainsast ülemkataloogist. See tähendab, et suvalisest kataloogist saab uude liikuda suunda ülespoole võttes, kuni jõuab vastavate kataloogide ühise punktini ja siis sealt allapoole liikudes vajaliku alamkataloogini jõudes.

Iga faili või kataloogi asukohta puus saab kirjeldada tema otsinguteega, mis kujutab endast kataloogide loendit, mida mööda on võimalik sihtkataloogi või -failini jõuda. Näiteks `/home/pam` on ülemkataloogi kuuluva alamkataloogi `home` alamkataloog `pam` ning `/home/pam/words.txt` on selle alamkataloogi fail `words.txt`. Esimene kaldkriips / toodud otsinguteedes tähistab ülemkataloogi.

Kõik kataloogid, millele süsteem ligi pääseb — sealhulgas teistel kõvakettapartitsioonidel, USB-seadmel või &CD-ROM;-il — on näha /-st hargneval puul, nende täpne otsingutee sõltub sellest, kuidas süsteem on üles ehitatud (vaata ka osa Eemaldatavad seadmed.

Igal &UNIX; / &Linux; süsteemi kasutajal on oma kodukataloog ehk alamkataloog home, kus on tema isiklikud failid ja seadistused, näiteks `/home/juku` ja `/home/mann`. Kasutaja kodukataloogi tähistamiseks pruugitakse tihti märki ~, nii et `~/kiri.txt` viitab kodukataloogis olevale failile `kiri.txt`.

Pane tähele, et sageli kasutatakse mõiste kataloog asemel ka mõistet kaust.

### Vaaterežiimid

Failihaldurina näitab &konqueror;, millised failid ja alamkataloogid paiknevad antud kataloogis, samuti teatud teavet nende kohta. Aktiivse kataloogi otsingutee on näha asukoharibal. See, kuidas &konqueror; faile ja katalooge näitab, sõltub peamiselt valitud vaaterežiimist. Seda saab valida menüüst Vaade Vaate režiim, kus on järgmised valikud:

Failihalduri režiimis kasutab &konqueror; põimitud &dolphin;i komponenti.

- Ikoonivaates, mis on vaikimisi vaade, tähistavad faile ikoonid, mis erinevad vastavalt failide tüübile, ning alamkataloogide puhul näidatakse kataloogiikooni. Kataloogide ja failide nimesid ning teavet, mis on lubatud alammenüüs Vaade Lisateave, näidatakse ikoonide all.

- Kompaktne vaade näitab kataloogide sisu ikoonidena, mille kõrval on nimi ja selle all teave, mis on lubatud alammenüüs Vaade Lisateave. Elemendid on rühmitatud veergudesse nagu &kde; failidialoogi lühivaate korral.

- Üksikasjade vaates näidatakse kataloogide sisu üksikasjaliku loendina, mis sisaldab iga elemendi nime, suurust ja viimase muutmise aega. Klõpsates veerupäisele &HPNga;, saab lisada muidki veerge.

  Veerupäise kontekstimenüüs saab valida veeru kohandatud või automaatse laiuse. Automaatse laiuse korral kohandatakse veergude laiust nii, et veeru kõige pikem element oleks täielikult nähtaval, välja arvatud juhul, kui tegu on veeruga Nimi, kus laiendi asemel näidatakse ....

  Veergude järjekorda võib muuta veerupäiseid lohistades, välja arvatud veeru Nimi korral, mis on selles vaates alati esimene.

  Üksikasjade vaade võimaldab näha aktiivset kataloogi puukujulisena, kui lubatud on laiendatavad kataloogid, ning iga alamkataloogi saab laiendada ehk avada, kui klõpsata selle juures oleval > või v ikoonil.

Rühmitatud vaade Rühmitatud vaade

Kõik vaaterežiimid toetavad rühmitamist vastavalt sorteerimise tüübile, mis on valitud menüükäsuga Vaade Sorteerimise alus.

#### Kohtspikrite info

Kui märkida &konqueror;i seadistustedialoogis kaardil Failihaldus Üldine ära kast Kohtspikrite näitamine, ilmub hiire liigutamisel faili või kataloogi nime või ikooni kohale väike infoaken.

#### Failide eelvaatlus

Seadistustedialoogi osa Failihaldus Üldine kaardil Eelvaatlused saab lubada teatud tüüpi failide eelvaatlust.

Üldiselt tähendab see seda, et faili ikoon asendatakse väikese failisisu näitava pildiga.

Kuna &konqueror; peab eelvaatluse tekitamiseks lugema palju enam andmeid kui pelgalt failinimi, ei pruugi failide eelvaatlus kuigi hästi õnnestuda võrgus asuvate failide vaatamisel. Failihalduri seadistustedialoogi kaardil Eelvaatlus saab keelata eelvaatluse võrgufailide puhul - selleks tuleb määrata failisuuruse piirang kaardi allosas.

#### Teave vaates

Kõigis vaaterežiimides näitab &kappname; vähemalt iga elemendi ikooni ja nime. Menüü Vaade alamenüüga Lisateave või päise kontekstimenüüga üksikasjade režiimi korral saab lasta elementide juures näidata rohkem teavet.

Suurus, Kuupäev, Tüüp, Hinnang, Sildid või Kommentaar.

Sõltuvalt failitüübist saab lisaks valida sortimiskriteeriumeid:

- Dokument: sõnade ja ridade arv
- Pilt: suurus ja orientatsioon
- Heli: esitaja, album, kestus ja rada

Alammenüü Muu pakub samuti lisateavet: Asukoht, Lingi sihtkoht, Kopeeritud asukohast, Õigused, Omanik või Kasutaja grupp.

### Kataloogivaate omadused

Järgmised valikud mõjutavad seda, kuidas kuvatakse kataloogi sisu &kappname;i vaates, ning need salvestatakse vaikimisi iga kataloogi kohta eraldi.

- Vaaterežiim (ikoonid, kompaktne, üksikasjad)

- Elementide sortimine, mida saab määrata sortimise järjekorraga (kasvav või kahanev) ja atribuudiga (näiteks nimi, suurus ...), mille järgi elemente sorditakse

- Kataloogide ja failide sortimine – kas katalooge kuvatakse esimesena või mitte?

- Eelvaatlused – kas näidata neid ikoonide asemel (vastavalt seadistustele &kappname;i üldiste seadistuste kaardil Eelvaatlused) või mitte?

- Kas kuvada vaadetes elemente rühmades või mitte?

- Kas näidata peidetud faile või mitte?

- Millist lisateavet (nime kõrval) näidata ikooni- või üksikasjade vaates?

Vaateomadusi saab seadistada menüüs Vaade, mõningaid omadusi aga ka tööriistariba nuppudega.

#### Vaate omaduste dialoog

Vaate omaduste dialoog Vaate omaduste dialoog.

Vaate omaduste dialoog.

Vaate omaduste dialoog võimaldab kiiresti muuta korraga mitmeid vaate omadusi. Seda võib teha aktiivse kataloogi, aktiivse kataloogi ja kõigi selle alamkataloogide või isegi üldse kõigi kataloogide jaoks sõltuvalt valikust, mis on määratud sektsioonis Vaate omaduste rakendamine.

Kui valida Vaate omaduste kasutamine vaikeväärtusena, rakendatakse valitud vaate omadusi ka kõigile kataloogidele, millele ei ole veel määratud kohandatud vaate omadusi.

### Liikumine

Jõudmaks &konqueror;is soovitud failini, tuleb esmalt liigelda kataloogipuus, et leida soovitud faili sisaldav kataloog.

Kataloogide vahel liikumiseks saab lihtsalt puud mööda üles ja alla kulgeda:

- Suundumiseks alamkataloogi klõpsa hiire vasaku nupuga selle nimel või ikoonil või, kui oled selle valinud (vaata allpool), siis vajuta klahvile &Enter;.

- Ülespoole suundumiseks klõpsa tööriistaribal nuppu Üles, kasuta kiirklahvi &Alt;Nool üles või menüükäsku Liikumine Üles.

Faili või kataloogi valimiseks vaadatavas kataloogis ilma seda avamata kasuta elementide vahel liikumisel nooleklahve üles ja alla. Valitud element märgitakse ära ning olekuribal näidatakse selle kohta mõningat infot.

Määrates vaaterežiimiks üksikasjad, on võimalik näha aktiivse kataloogi alamkatalooge. Selles režiimis seisab iga kataloogi ees väike kastike. Kui selles on >-märk, avab klõps hiire vasaku nupuga kastikesel (mitte kataloogi nimel või ikoonil) puu alamjaotuse, näidates kõiki selle alamkatalooge ja faile. Kastikesse tekib seejärel v-märk ning klõps hiire vasaku nupuga sellel sulgeb taas puu. Kui oled leidnud soovitud kataloogi, siis saab selle avada hiire vasaku nupu klõpsuga kataloogi nimel või ikoonil.

Failisüsteemis liikumisel on abiks ka külgriba.

Suvalisse kataloogi saab minna otse, kirjutades selle otsingutee asukoharibale või dialoogikasti, mille avab menüükäsk Fail Ava asukoht või kiirklahv &Alt;O. &konqueror;i oskus tekst lõpule viia võib tulla päris kasuks. Ära unusta, et &Linux; / &UNIX; failide ja kataloogide nimed on tõstutundlikud.

Jõudnud uude kataloogi, võid soovi korral tagasi minna tööriistariba nupuga Tagasi, menüükäsuga Liikumine Tagasi või kiirklahviga &Alt;Nool vasakule. Kui oled juba tagasi läinud, võid uuesti ka edasi minna tööriistariba nupuga Edasi, menüükäsuga Liikumine Edasi või kiirklahviga &Alt;Nool paremale.

Antud kataloogi ülemkataloogi saab liikuda ka tööriistariba nupuga Üles, menüükäsuga Liikumine Üles või kiirklahviga &Alt;Nool üles.

Klõpsates linnukesele tööriistariba nuppudest Üles, Tagasi või Edasi paremal või valides need kirjed menüüst Liikumine, avaneb viimati külastatud asukohtade nimekiri.

#### Failide ja kataloogide otsimine

Kui sa ei tea ega mäleta, kus mingi fail või kataloog asub, kasuta kiirklahvi&Ctrl;F või menüükäsku Tööriistad Otsi fail... See käivitab failiotsimisrakenduse &kfind;. Viimase kasutamise kohta vaata lähemalt &kfind;i käsiraamatut.

Kui faili või kataloogi nimi algab punktiga, siis on see peidetud fail või kataloog, mida &konqueror; normaalolekus ei näita. Nende nägemiseks kasuta menüükäsku Vaade Näita peidetud faile.

Veel üks põhjus, miks &konqueror; otsitavat faili või kataloogi ei näita, võib olla selles, et vaatefiltri plugin on seatud näitama ainult teatud tüüpi faile.

#### Eemaldatavad seadmed

Kõik süsteemis leiduvad eemaldatavad seadmed (USB-pulgad, &CD;-seadmed või kõvaketta muud partitsioonid on tavaliselt näha kataloogides `/` , `/media`, `/mnt` või `/auto`, nende otsingutee võib olla näiteks `/mnt/floppy` või `/cdrom` sõltuvalt sellest, kuidas süsteem on üles ehitatud.

&UNIX; / &Linux; nõuab, et eemaldatav seade oleks pärast seadmesse sisestamist ka ühendatud (käsk `mount`). Sama kehtib muude kõvaketta partitsioonide kohta. Eemaldatav seade tuleks ka enne seadmest väljavõtmist lahutada, et arvuti suudaks registreerida, et see ei ole enam kättesaadav.

Kuidas see käib, sõltub süsteemist:

- Seadmete teadustaja kasutamine

  &kde; seansis ilmub nähtavale seadmete teadustaja aken, kui sisestada mõne eemaldatava seadme. See võimaldab valida seadmele sobiva rakenduse või ka seadme lihtsalt ühendada.

- Kui kasutad töölaual kataloogivaadet, võivad seal olla eemaldatava seadme ikoonid, millisel juhul need ühendab klõps &HVNga;. See avab ka &konqueror;i akna, mis näitab seadme sisu. Lahutamiseks klõpsa ikoonil hiire parema nupuga ja vali käsk Lahuta. Kuidas sellist ikooni luua, uuri lähemalt käsiraamatu osast Loo uus...

- Seda võib muidugi teha ka traditsioonilisel viisil, kirjutades konsooliaknasse:

  ``mount /mnt/floppy``

  et ühendada näiteks flopiketas ja

  ``umount /mnt/floppy``

  et see lahutada (`umount`, mitte aga `unmount`).

  Konsooli avamise ja sinna käsu `mount` või `umount` kirjutamise asemel võib kasutada ka &konqueror;i võimalust Tööriistad Käivita käsk (&Ctrl;E).

### Failide ja kataloogide kustutamine

&konqueror; pakub kaht viisi saada lahti soovimatust failist või kataloogist:

- Selle võib liigutada kataloogi `Prügikast`, mis on kindlaim meetod, sest kui leiad, et oled teinud vea, saad selle sealt tagasi.

- Selle võib ka puhtalt kustutada, mis eemaldab vastava kirje kataloogist ja lisab faili(de) hõivatud ruumi kõvakettal süsteemi vaba kettapinna nimekirja, sarnanedes nii käsuga `rm`.

  Selle võimaluse kasutamiseks tuleb ära märkida valik Faile lõplikult kustutava käsu "Kustuta" näitamine menüüdes Failihalduse seadistuste kaardil.

Lihtsaim viis faili või kataloogi kõrvaldada on asetada hiirekursor selle nime või ikooni kohale ja klöpsata &HPN;ga, mis avab hüpikmenüü, milles on valikud Liiguta prügikasti ja Kustuta.

Või kui oled elemendi juba valinud, võimaldab menüü Redigeerimine kasutada võimalusi Liiguta prügikasti ja Kustuta.

Klahv Del liigutab valitud elemendi(d) prügikasti.

Kiirklahv &Shift;Del kustutab valitud elemendi(d) tõeliselt, päriselt ja pöördumatult.

Eemaldada ei saa faili või kataloogi, millele sul vastavat õigust ei ole.

### Liigutamine ja kopeerimine

Faili või alamkataloogi kopeerimiseks ühest kataloogist teise:

- aseta hiirekursor nime või ikooni kohale ning tee klõps &HPN;ga, mis avab hüpikmenüü, milles on käsk Kopeeri.

  või kui element on valitud, kasuta tööriistariba nuppu Kopeeri või menüükäsku Redigeerimine Kopeeri või kiirklahvi &Ctrl;C. Kopeerimiseks ja/või liigutamiseks saab valida ka mitu faili või kataloogi.

- Liigu kataloogi, kuhu soovid elemendi kopeerida, ning aseta see sinna, kasutades tööriistariba nuppu Aseta või menüükäsku Redigeerimine Aseta või kiirklahvi &Ctrl;V või liiguta hiirekursor akna tühjale alale ning klõpsa &HPN;ga, mis avab hüpikmenüü, kus on käsk Aseta.

Faili või alamkataloogi liigutamine ühest kataloogist teise käib samamoodi kui kopeerimine, ainult et käsu Kopeeri asemel tuleb valida Lõika või kiirklahv &Ctrl;X. Element, mille puhul käsku Lõika kasutati, eemaldatakse algupärasest kataloogist, kui anda uues kataloogis käsk Aseta.

Valitud elemendi(d) saab teise kataloogi kopeerida või liigutada ka kontekstimenüü käsuga Kopeeri... või Liiguta..., mis ilmub failihalduri aknas hiire parema nupuga failil või kataloogil klõpsu tehes.

Selle võimaluse kasutamiseks tuleb märkida valik Kopeerimis- ja liigutamiskäsu näitamine seadistuste leheküljel Failihaldus Teenused.

Kui sul puuduvad vastavad õigused, ei pruugi faili või kataloogi kopeerimine või liigutamine õnnestuda.

#### Lohistamise kasutamine

&konqueror; toetab failide ja kataloogide kopeerimisel ja liigutamisel ka lohistamist.

Seda saab teha, kui avatud on kaks &konqueror;i akent, millest ühes on lahti kataloog, kust sa soovid kopeerida, ja teises sihtkataloog. Aseta hiir elemendi kohale, mida soovid kopeerida või liigutada ning lohista see, &HVN; alla surutud, sihtkataloogi tühjale alale. Lase hiirenupp lahti ning sulle pakutakse ilmuvas hüpikmenüüs valikuid Kopeeri siia, Liiguta siia ja Lingi siia. Pane tähele, et lohistaksid elemendi sihtkataloogi tühjale alale - selle kukutamine teise faili nimele või ikoonile võib kaasa tuua probleeme.

&konqueror;i aknas võib avada ka rohkem kui ühe kataloogi ning faile või katalooge nende vahel lohistada.

Vaadete tükeldamine lohistamise hõlbustamiseks

See pilt näitab, kuidas menüükäsuga Aken Poolita vaade vertikaalselt (sama tulemuse annab kiirklahv &Ctrl;&Shift;L) poolitada &konqueror;i aken kaheks vaateks, milles on vastavalt näha kaks erinevat kataloogi.

Erinevate kataloogide näitamiseks erinevates vaadetes ei tohi need olla omavahel seotud - kastikesed vaadete paremas allnurgas peavad olema tühjad.

Aktiivne vaade ehk see, mille otsingutee on näha asukoharibal ning millele saab rakendada liikumis- ja menüükäske, on eristatav rohelise tulukesega vasakus allnurgas. Vaate muutmiseks aktiivseks klõpsa hiire vasaku nupuga selle tühjal alal või olekuribal.

Aktiivse vaate eemaldamiseks &konqueror;i aknast kasuta kiirklahvi &Ctrl;&Shift;W või menüükäsku Aken Sulge aktiivne vaade või klõpsa &HPNga; olekuribal ja vali ilmuvast menüüst käsk Sulge vaade.

Kui kasutad &konqueror;is kaarte, võid lohistada ka kaartide vahel, lohistades faili vajaliku kaardi nimele hiirenuppu lahti laskmata. See toob esiplaanile vajaliku kaardi ning sul on seal võimalik fail sobivasse kohta kukutada.

#### Ühesugused faili- või katalooginimed

Kui püüad asetada kopeeritud faili või kataloogi kataloogi, kus juba on samanimeline element, manab &konqueror; ette dialoogi hoiatusega, et selline element on juba olemas. Seejärel saad valida selliste võimaluste vahel:

- Loobuda asetamisoperatsioonist, vajutades nuppu Loobu.

- Anda kopeeritud elemendile uus nimi. Seda saab teha uut nime tekstikasti kirjutades või lasta see &konqueror;il pakkuda. Kui see on tehtud, vajuta nuppu Jätka.

- Kui kopeerid mitut elementi, võib aktiivse elemendi vahele jätta.

Nuppu Rakenda kõigile saab kasutada paljude elementide korraga kopeerimise korral.

### Vaate elementide valimine

Vaates saab elemente valida mitmel moel. Kui valitud on mitu elementi, mõjutavad sellised käsud, nagu Lõika, Kopeeri, Viska prügikasti ning lohistamistoiminguid kõiki valitud elemente.

#### Elementide valimine hiirega

- Soovi korral võib ükspuha kus vaates klõpsata &HVNga; ning lohistada enne nupu vabastamist ristküliku elementide ümber. Sellega valitakse ristkülikusse jäävad elemendid ning tühistatakse mis tahes varasem valik. Kui valimise ajal hoida all klahvi &Shift;, jääb püsima ka varasem valik.

- Kui elemendil &HVNga; klõpsamise ajal hoida all klahvi &Ctrl;, muutub elemendi valikuolek. Kui klahvi &Ctrl; hoida all ülal kirjeldatud ristküliku joonistamise ajal elementide ümber, muutub kõigi ristkülikusse jäävate elementide valikuolek.

- Kui elemendil &HVNga; klõpsamise ajal hoida all klahvi &Shift;, valitakse kõik elemendid eelmise aktiivse elemendi ja klõpsatud elemendi vahel

- Kui seadistustedialoogi osas Failihaldus Üldine on kaardil Käitumine märgitud valik Valiku lülitamisvõimaluse näitamine, ilmub elemendi, mille kohal hiir parajasti viibib, ülemisse vasakusse nurka väike + või -. Märgil klõpsates element vastavalt kas valitakse või tühistatakse selle valimine.

#### Elementide valimine klaviatuuri abil

- Kui vajutada nooleklahvi või klahve Page Up, Page Down, Home või End, valitakse uus aktiivne element ning varasem valik tühistatakse.

- Kui mõne mainitud klahvi vajutamise ajal hoida all klahvi &Ctrl;, jääb varasem valik alles.

- Kui mõne mainitud klahvi vajutamise ajal hoida all klahvi &Shift;, valitakse kõik elemendid varasema aktiivse elemendi ja uue aktiivse elemendi vahel.

- Klahvikombinatsiooni &Ctrl;tühikuklahv vajutamisel muutub aktiivse elemendi valikuolek.

- &Ctrl;A valib vaate kõik elemendid.

- &Ctrl;&Shift;A lülitab vaate kõigi elementide valikuolekut.

- Faili või kataloogi saab valida, kui kirjutada selle nime esimesed tähed. Sel juhul valitakse kohe esimene sobiv element. Valiku puhastamiseks ja otsingu katkestamiseks vajuta &Esc; või oota üle sekundi.

#### Elementide valimine menüü abil

Vahel võib tekkida soov kustutada, kopeerida või liigutada mitu mingis mõttes sarnast faili, näiteks liigutada kõik .png-graafikafailid ühest kataloogist teise. &konqueror; muudab selle imelihtsaks, võimaldades valida hulga faile kas või pelgalt failinimede sarnasuse järgi.

Kasuta menüükäsku Redigeerimine Valik Vali sobivad elemendid... või kiirklahvi &Ctrl;S. See avab väikese dialoogi, kuhu saad sisestada failinime, kasutades ka metamärke *, mis tähistab suvalist hulka märke, ja ?, mis tähistab suvalist üht märki. Vajuta OK ning &konqueror; märgib ära kõik sobivate nimedega failid. Näiteks

- ``flag*.png`` valib kõik failid, mille nimi algab tähtedega flag ning lõpeb laiendiga `.png`.

- ``memo?.txt`` valib failid `memo1.txt` ja `memo9.txt`, aga mitte faili `memo99.txt`.

Kui oled valinud terve hulga faile, võid valikut piirada menüükäsuga Redigeerimine Valik Tühista sobivate elementide valik..., mis võimaldab määrata, millised valitud failidest valitute seast eraldada.

Menüükäsk Redigeerimine Valik Tühista kõik valikud või klõps &HVNga; tühjal alal tühistab kogu valimisoperatsiooni.

Valiku võib ka inverteerida ehk vastupidiseks pöörata, see tähendab tühistada kõigi valitute valimine ning valida kõik valitute seast väljajäänud. Seda teeb menüükäsk Redigeerimine Valik Inverteeri valik või kiirklahv &Ctrl;&Shift;A.

### Loo uus...

Kui &konqueror; on failihalduri režiimis, võid valida menüüst Redigeerimine käsu Loo uus, sama käsu saab ka hüpikmenüüst, kui klõpsata &HPN;ga kataloogivaate tühjal alal. See käsk võimaldab luua aktiivses kataloogis järgmisi asju:

Kataloog...

- Hõlpus võimalus luua uus (alam)kataloog.

Tekstifail....

- Võimaldab luua tavalise tühja tekstifaili. Ilmub väike dialoog, kus saab anda uuele failile nime.

HTML-fail...

- Loob HTML-faili koos vastava põhistruktuuriga. Sellele ilmuvas väikeses dialoogikastis nime andes on tõenäoliselt mõttekas laiendiks määrata `.html`, et hiljem segadusi ei tekiks.

`Dokumendi tüüp`-dokument...

- Sõltuvalt paigaldatud rakendustest ja failiseostest kuvatakse eri tüüpi dokumentidele erinevaid menüükirjeid, mis lubavad luua valitud tüübiga tühja dokumendi.

Viit asukohale (URL)...

- See võimaldab luua ikooni, mis paneb &konqueror;i avama konkreetset kataloogi või veebilehekülge. Sarnaselt käsuga Viit rakendusele... võib sellegi muuta nähtavaks töölaual, luues viida kataloogis `~/Desktop` või klõpsates töölaua vabal alal ja valides ilmuvast hüpikmenüüst käsu Loo uus....

Lihtlink failile või kataloogile...

- Loob nimeviida kohalikule failile või kataloogile.

Viit rakendusele...

- See on äärmiselt kasulik võimalus, kui soovid luua ikooni, mis avab teatud rakenduse. Ilmub mitme kaardiga dialoogikast. Esimesel kaardil (nimetusega Üldine) saab valida ikooni ja selle juures oleva teksti. Kaardil Õigused saab valida, kes tohib ikooni kasutada või muuta. Kaardil Rakendus tuleb sisestada käsk, mis rakenduse käivitab, näiteks `kwrite` tekstiredaktori &kwrite; käivitamiseks. Käsk `kwrite /home/pam/todo.txt` avab &kwrite;'is faili `/home/pam/todo.txt`. Samal kaardil saab määrata ka muid omadusi, näiteks failitüüpe, mida antud rakendus peaks avama.

  Kui soovid, et rakenduse viit ilmuks töölauale, loo viit kataloogis `~/Desktop` (see võib sõltuvalt &kde; konkreetsest paigaldusest kanda mõnevõrra teistsugust nime) või anna hiire parema nupuga käsk Loo uus töölaua tühjal alal, mitte aga &konqueror;i aknas.

  Kui sul on hulk vajalikke, kuid spetsiifilisi rakendusi, mida kasutad, ja sa ei taha nende viitadega töölauda üle külvata, on lihtne võimalus asetada nad rakenduste kataloogi. Sinna jõuab &konqueror;is väga kiiresti menüükäsuga Liikumine Rakendused. Seejärel loo töölauale üksainus viit, mis avab rakenduste kataloogi (tavaliselt on selle asukohaks `~/.local/share/applications`).

  Rakenduse viida seadmiseks paneelile loo see esmalt rakenduste kataloogis ning lohista seejärel paneeli vabale alale.

Link seadmele

- Selle alammenüü abil saab luua ikooni, mis ühendab seadme ning avab selle sisu näitava &konqueror;i akna. Seadme lahutamiseks pärast töö lõppu klõpsa hiire parema nupuga ikoonil ja vali käsk Lahuta. Enamasti on mõttekas selline ikoon luua töölaual.

### Nimede ja õiguste muutmine

Lihtsaim viis faili või kataloogi nime muuta on klõpsata sellel hiire parema nupuga ja valida käsk Nimeta ümber või valida fail või kataloog ja vajutada klahvi F2.

Faili või kataloogi nime või õiguste muutmiseks klõpsa selle nimel või ikoonil hiire parema nupuga ning vali käsk Omadused või kui oled faili või kataloogi valinud, kasuta menüükäsku Redigeerimine Omadused (&Alt;Return).

See avab mitme kaardiga omaduste dialoogi:

- Üldine, mis annab veidi infot elemendi kohta ning võimaldab muuta selle nime ja kataloogi korral ka ikooni.

- Õigused, mis näitab elemendi omanikku ja kasutamisõigusi ning võimaldab neid muuta.

#### Kopeerimine ja ümbernimetamine

Kui soovid luua olemasolevast failist teise nimega koopiat (näiteks varukoopiat) originaalfailiga samas kataloogis, kopeeri see tavalisel viisil ning kui seejärel püüad seda asetada, ilmub dialoog, mis hoiatab, et samanimeline fail on juba olemas. Kirjuta dialoogi tekstikasti uus nimi ja vajuta nuppu Jätka (või kui oled väga laisk, siis nuppu Paku uus nimi, mis selle sinu eest ise valib).

### Failiseoste seadistamine

&kde; pakub paljusid rakendusi, mis suudavad avada väga erineva tüübiga faile. Enamasti toimivad vaikeväärtused edukalt, kuid &konqueror; pakub ka väga võimsa süsteemi, mis lubab sul iga failitüübi korral eraldi muuta seda, millise rakendusega neid avada. Kui soovid selle kohta rohkem infot, vali menüükäsk Seadistused Konquerori seadistamine..., ilmuvas dialoogis kaart Failiseosed ja klõpsa nupule Abi.

### Käsurida

Kuigi &konqueror; on väga võimas ja paindlik GUI failihaldur, võib ette tulla hetk, mil kogenud &Linux; / &UNIX; kasutaja soovib naasta allikate juurde ja teha tööd käsureal.

Selleks võib mõistagi avada &konsole;i näiteks &konqueror;i menüükäsuga Tööriistad Ava terminal või kiirklahviga F4.

Pelgalt rakenduse käivitamiseks või &URL;-i vaatamiseks on lihtsam meetod menüükäsk Tööriistad Käivita shelli käsk... (&Ctrl;E).

Tööriistad Käivita shelli käsk... (&Ctrl;E) avab väikese käsureadialoogi, kus saab anda shellikäsu, näiteks `ps -ax | grep kdeinit`. Pane tähele, et siin ei saa täiel määral rakendada terminalis kasutatavaid märke, nii et näiteks sellised rakendused, nagu `top` ja `less` ei tööta korralikult, kuid see-eest on see võimalus kohe kasutatav, puudub vajadus oodata &konsole;i käivitamist.

Keerulisemate operatsioonide tarbeks pakub &konqueror; veel üht kena võimalust, nimelt Seadistused Näita terminaliemulaatorit, mis avab &konqueror;is uue vaatena terminaliakna. Seni, kuni vaadete paremas allnurgas on ära märgitud viidaikoon, järgib terminal kõiki muutusi, mis võetakse ette tavalises failihalduri vaates.

Terminaliemulaatori kaasamine

## Veebilehitseja &konqueror;

Veebilehitseja leheküljega www.konqueror.org

### Internetiühendus

Internetiühenduse olemasolul saab &konqueror;i veebi lehitsemiseks kasutada sama lihtsalt kui kohalike failide sirvimisel. Kirjuta lihtsalt soovitav &URL; asukoharibale, vajuta klahvi &Enter; ja hoplaa! - siin ta ongi, see internet!

- Sissehelistamisteenuse korral tuleb ühenduse saamiseks kasutada rakendust &kppp; või mõnda muud sissehelistamisprogrammi.

- Kui arvuti on kohtvõrgus (LAN), mis võimaldab ühendust internetiga puhverserveri kaudu, tuleb seadistada &konqueror; seda kasutama. Seda saab teha kaardil Veebilehitsemine Puhverserver, milleni viib menüükäsk Seadistused Konquerori seadistamine...

- Kui kuulud õnnelike sekka, kes tarvitavad võimsat kaabliühendust, on internetiteenuse pakkuja sind tõenäoliselt varustanud välise kaablimodemiga, mis on ühendatud arvuti võrgukaardiga. Kahjuks sõltuvad üksikasjad, kuidas sellisel juhul ühendus luua, teenusepakkujast ja osaliselt kasutatavast Linux/&UNIX; distributsioonist, mistõttu siinkohal pole võimalik põhjalikke juhiseid jagada. Mõned ISP-d kasutavad oma klientide internetti ühendamiseks proxyserverit, millisel puhul tuleb &konqueror; vastavalt seadistada. Üsna palju kasulikku ja vajalikkugi võib teema kohta leida ka kasutatava distributsiooni tarvitajate meililistidest.

Veateade, näiteks Tundmatu server, tähendab tavaliselt, et &konqueror; ei suutnud luua ühendust internetiga või et sisestatud &URL; ei olnud korrektne.

### Veebi lehitsemine ja otsimine

Kui internetiühendus on loodud, võib &konqueror;iga internetiavarustel ringi liikuma hakata nagu iga muu veebilehitsejaga.

Kirjuta asukoharibale &URL;, vajuta klahvi &Enter; või klõpsa hiire vasaku nupuga asukohariba paremas servas olevat ikooni Mine ning &konqueror; laadibki soovitud lehekülje alla ja näitab seda. Kui oled lehekülge varem külastanud, võib aadressi (&URL;) sisestamisel abiks olla &konqueror;i võimalus automaatne teksti lõpetamine, samuti saab kasutada sobivat kirjet külgriba kaardil Ajalugu. Kui soovid kasutada mõnda veebi otsimismootorit, muudab selle lihtsamaks võimalus tarvitada &konqueror;i veebi kiirkorraldusi.

Klõps hiire vasaku nupuga veebileheküljel oleval viidal avab selle.

Viida avamiseks &konqueror;i uues aknas, nii et ka vana lehekülg jääks nähtavaks, klõpsa viidal &HPNga; ja vali avanevast hüpikmenüüst Ava uues aknas. Sealt võib valida ka võimaluse Ava uuel kaardil. Kaartidega lehitsemine võimaldab avada ühes &konqueror;i aknas palju lehekülgi ning liikuda nende vahel kõigest ühe hiireklõpsuga.

Valida saab ka multivaate käsuga Aken Poolita vaade vasakult paremale (&Ctrl;&Shift;L) või Aken Poolita vaade ülalt alla (&Ctrl; &Shift;T), mis võimaldab näha korraga kaht või enamat erinevat lehekülge. See võib olla kasulik näiteks siis, kui uurid tervet valikut HTML-lehekülgi, kuid pane sellisel juhul tähele, et väike märkekastike paremas allnurgas oleks tühi.

Liikumiseks eelmisele leheküljele kasutata kiirklahvi &Alt;Nool vasakule, tööriistariba nuppu Tagasi või menüükäsku Liikumine Tagasi.

Kui oled juba tagasi liikunud, saad minna uuesti ka edasi, valides kiirklahvi &Alt;Nool paremale, nupu Edasi või menüükäsu Liikumine Edasi.

Vaateala saab üles-alla kerida klahvidega Nool üles ja Nool alla, kerimisribaga, hiirerattaga, või klahvidega Page Up ja Page Down.

Kui soovid lugeda pikka veebilehekülge, kasuta &konqueror;i automaatse kerimise võimalust. Alusta automaatset kerimist kiirklahviga &Shift;Nool alla või &Shift;Nool üles. Seejärel kasuta klahve kiiruse suurendamiseks või vähendamiseks. Automaatse kerimise saab ajutiselt käivitada või peatada vajutusega klahvile &Shift;, mõne muu klahvi vajutamine lülitab selle välja.

Automaatne kerimine toimib ainult KHTML-i vaaterežiimis.

Kui soovid mingil põhjusel allalaadimise peatada, saad kasutada klahvi &Esc;, tööriistariba nuppu Stopp või menüükäsku Vaade Stopp.

Kui vaatad veebilehekülge ning HTML-riba on sisse lülitatud, märkad tööriistaribal kaht uut ikooni ja . Nendega saab muuta lehekülje teksti suurust, kui see tundub raske lugeda. See, kui hästi suurendamine/vähendamine välja tuleb, sõltub tugevasti ka sellest, kuidas antud veebilehekülg on valmistatud.

### Lehitsemine kaartidega

See võimalus lubab &konqueror;il avada ühes aknas mitu veebilehekülge ning liikuda nende nagu kaartide vahel. Sel moel võib lasta taustal mingit lehekülge laadida, ise samal ajal mõnda muud lehekülge uurides.

Kaartide kasutamiseks klõpsa hiire parema nupuga viidal ning vali hüpikmenüüst käsk Ava uuel kaardil või klõpsa &HKNga;. Lehekülg laaditakse alla ning esitatakse nagu tavaliselt, kuid vaate ülaserva ilmub iga lehekülje kohta üks kaart. Vajaliku lehekülje vaatamiseks klõpsa kaardil &HVNga; või liigu kaartide vahel kiirklahvidega &Ctrl;[ ja &Ctrl;]. Teine võimalus kaartide vahel liikuda on hiirerattaga, kui hiirekursor asub kaardiribal (seda muidugi juhul, kui sinu hiirel on ratas). Ka topeltklõps kaardiriba tühjal osal avab uue kaardi.

Seadistustedialoogi kaardil Üldine leiduva valikuga Uute kaartide avamine taustal saab määrata, et klõps lingil laadib lehekülje ja avab selle uuel kaardil, kuid uut kaarti näeb alles siis, kui klõpsad selle sakil hiire vasaku nupuga.

Kui märkisid ära kasti Lingid avatakse uuel kaardil, mitte uues aknas (Seadistused Konquerori seadistamine... Üldine), saab &HKNga; viidal klõpsates avada selle uuel kaardil ning hoides all klahvi &Shift; ja samal ajal &HKNga; klõpsates avada selle taustale jääval kaardil.

Klõps hiire parema nupuga kaardil avab järgmiste võimalustega menüü:

Uus kaart (&Ctrl;T)

- Avab uue tühja kaardi. Seal saab laadida alla veebilehekülje, kirjutades &URL;-i asukoharibale või valides vajaliku lehekülje järjehoidjaribalt või külgriba ajalooleheküljelt.

Klooni kaart (&Ctrl;D)

- Tekitab uue kaardi, mis sarnaneb praegusega nagu kaks tilka vett.

Laadi kaart uuesti (F5)

- Laeb uuesti valitud kaardi sisu.

Teised kaardid

- Näitab alammenüüs kõiki kaarte, neist mõne valides muutub see aktiivseks.

Teised kaardid Laadi kõik kaardid uuesti (&Shift;F5)

- Laeb uuesti kõigi kaartide sisu.

Teised kaardid Sulge teised kaardid

- Sulgeb kõik kaardid peale parajasti aktiivse.

Haagi kaart lahti (&Ctrl;&Shift;B)

- Eemaldab valitud kaardi &konqueror;i praegusest aknast ja avab selle &konqueror;i uues aknas.

Sulge kaart (&Ctrl;W)

- Sulgeb valitud kaardi.

### Veebi kiirkorraldused

Kui see on lubatud, võimaldavad veebi kiirkorraldused saata &konqueror;iga päringu otse otsingumootorile või mõnele muule otsingut võimaldavale veebileheküljele ilma seda eelnevalt avamata.

Näiteks kirjutades asukoharibale `gg:konqueror` ning vajutades klahvi &Enter;, saab vastuseks Google&konqueror;iga seotud otsingu tulemused.

Seda, millised veeb kiirkorraldused on olemas, saab vaadata menüükäsuga Seadistused Konquerori seadistamine... ja ilmuvas dialoogiaknas kaarti Veebi kiirkorraldused avades. Seal saab ka uusi kiirkorraldusi lisada.

Uue kiirkorralduse lisamiseks klõpsa nupule Uus..., mis avab dialoogi, kus saab määrata uue veebikiirkorralduse omadused ja parameetrid. Esimene väli on mõeldud otsingumootori nii-öelda lugemiskõlbuliku nime määramiseks, näiteks Google.

Järgmisel väljal saab sisestada &URI;, mida kasutatakse otsingu tegelikuks teostamiseks. Kogu teksti otsimiseks tuleks sisestada `\{@}` või `\{0}`. Soovitatav variant on `\{@}`, sest see eemaldab tulemusest kõik päringuga seotud muutujad (`nimi`=`väärtus`), samas kui `\{0}` asendatakse muutmata päringustringiga.

Teatud sõnade määramiseks päringus saab kasutada `\{1}` ... `\{n}`, väärtuste määramiseks aga `\{``nimi``}`, kus väärtuse määrab ```nimi``=`väärtus``. Lisaks saab ka korraga määrata mitu viidet (nimed, arvud ja stringid), näiteks `(\{``nimi1``,``nimi2``,...,"`string`"})`. Tulemuseks olevas &URI;-s kasutatakse asendusväärtusena esimest sobivat väärtust (vasakult). Vaikeväärtusena saab kasutada jutumärkides stringi, kui viitenimekirjas vasakul midagi muud ei sobi.

Põhimõtteliselt on veebikiirkorralduse jaoks vajalik ainult &URI;, mida otsingumootor kasutab otsingu sooritamiseks. Eelnenud Google näidet jätkates tuleks sisestada `http://www.google.com/search?q=\{@}&ie=UTF-8&oe=UTF-8`. Sageli saab selle, kuhu asetada `\{@}`, leida vastava otsingumootoriga otsingut sooritades ja seejärel &URL;-i aadressi analüüsides. Kui näiteks sooritada otsingumootoris Google otsing märksõnaga &konqueror;, on tulemuseks järgmine &URL;: http://www.google.com/search?q=konqueror&ie=UTF-8&oe=UTF-8. Nüüd tuleb lihtsalt asendada &konqueror; muutujaga `\{@}` ning saadud tulemus siia väljale sisestada.

Kolmandale väljale saab sisestada &URI; enda kiirkorralduse, näiteks `gg` (otsinguks piisaks siis, kui kirjutada asukoharibale `gg:konqueror`). Järgmine valik — rippmenüü — annab võimaluse valida otsingu sooritamiseks kasutatav kodeering. Kui kõik valikud on langetatud, vajuta klahvi &Enter; ning võidki hakata uut veebikiirkorraldust &konqueror;is kasutama.

### Liikumisklahvid

&konqueror; toetab täielikult vormides ja linkides &HTML;-i atribuuti `accesskey`. Liikumisklahvid võimaldavad kasutada tavaliselt hiirega sooritatavaks tegevuseks, näiteks veebilehekülje lingi avamiseks, klaviatuuril asuvaid klahve. See tähendab, et kasutaja saab veebilehekülgedel tegutseda ka muul moel kui ainult osutusseadmega.

Seda võimalust saab sisse lülitada, kui märkida ära valik Hõlbustusklahvide lubamine &Ctrl;-klahviga veebilehitsemise seadistuste leheküljel.

Liikumisklahvide aktiveerimiseks &konqueror;is vajuta klahvi &Ctrl;. Kui nüüd mõnel veebilehekülje lingil on atribuut `accesskey`, ilmub selle kohale vastav märk (või märgid), mida vajutades saabki linki kasutada, ilma et oleks vaja sellele hiirega klõpsata. Liikumisklahvide väljalülitamiseks vajuta uuesti klahvi &Ctrl;.

Selle võimaluse kasutamiseks peab veebilehekülje looja olema liikumisklahvid spetsiaalselt sisse lülitanud ja atribuuti `accesskey` kasutades vastavatele elementidele omistanud. Paljud veebimeistrid ei pruugi linkidesse ja vormidesse atribuuti `accesskey` lisada ning sellisel juhul ei saa muidugi liikumisklahve ka kasutada.

### Veebilehitseja identifitseerimine

Kui &konqueror; võtab ühendust mingi veebileheküljega, saadab ta enda poolt teele põgusa brauserikirjelduse, mida nimetatakse identifikaatoriks (inglise keeles User Agent). Paljud veebileheküljed kasutavad seda tagasisaadetavate lehekülgede kohandamiseks vastavalt erinevate brauserite nõrkadele ja tugevatele külgedele.

Kahjuks toimivad mõned kehvasti loodud leheküljed korralikult ainult siis, kui vaataja kasutab brauserit, mida sait tunnistab sobivaks - kuigi üldiselt saaks ka &konqueror;, kui talle seda alati võimaldataks, korralikult hakkama peaaegu iga lehekülje esitamisega.

Selle probleemi lahendamiseks saab muuta brauseri identifitseerimisinfot, mida &konqueror; konkreetsetele lehekülgedele või domeenidele saadab, avades seadistustedialoogis lehekülje Veebilehitsemine Brauseri identifikaator.

Veebilehekülje esitamise probleemid võivad olla tingitud ka sellest, et seal on kasutusel &Java; või JavaScript. Kui arvad, et asi võib selles olla, kontrolli, et need oleksid lubatud seadistustedialoogi kaardil Java & JavaScript.

Paigalda identifikaatori muutmise laiendus &konqueror;i pluginate seast ja lülita see sisse kaardil Seadistused Laienduste seadistamine. See laiendus lisab kirje Brauseri identifikaatori muutmine menüüsse Tööriistad. Selle abil saab kiiresti lülituda eri identifikaatorite vahel.

### Veebielementide salvestamine ja trükkimine

Veebilehekülge vaadates saab selle (või vähemalt selle põhilise &HTML;-i või mingil muul kujul esitatud lähteteksti) salvestada oma kõvakettale menüükäsuga Fail Salvesta kui... Kui lehekülg kasutab raame, on ka võimalus Fail Salvesta paneel kui..., mille puhul tasub eelnevalt klõpsata hiire vasaku nupuga paneelile, mida soovid salvestada.

Kui lehekülg kasutab taustapilti, on see võimalik salvestada menüükäsuga Fail Salvesta taustapilt kui....

Kui aga otsustad, et see, mida sa tõesti ihaldad, on vaimustav pilt viimasest Ferrarist, siis klõpsa hiire parema nupuga pildil ning vali ilmuvast hüpikmenüüst käsk Salvesta pilt kui.... Pane siiski tähele omaniku autoriõigusi ja küsi alati luba, enne kui kasutada sellisel moel salvestatud pilti muuks otstarbeks kui omaette nautimine.

Klõpsates hiire parema nupuga viidal (mis võib olla ka pilt) ning valides käsu Salvesta viit kui..., laaditakse &HTML; või muul kujul loodud lähtetekst alla ning salvestatakse kõvakettale.

Klõpsates hiire parema nupuga viidal (mis võib olla ka pilt) ning valides käsu Kopeeri viida aadress, saab viida &URL;-i kopeerida lõikepuhvrisse ning seejärel selle asetada näiteks sõbrale saadetavasse e-kirja soovitusega külastada imehead veebilehekülge.

Klõpsates hiire parema nupuga pildil ja valides käsu Kopeeri pilt, saab kopeerida pildi &URL;-i lõikepuhvrisse.

Kogu veebilehekülje, sealhulgas piltide salvestamiseks vali menüüst Tööriistad käsk Arhiveeri veebileht.... Pane tähele, et sellist võimalust pakub plugin, mis ei pruugi olla süsteemi paigaldatud. Veebilehekülg salvestatakse üheainsa failina, millel on laiend `.war`, ja seda saab avada hiire vasaku nupu klõpsuga failinimel &konqueror;i failihaldurirežiimis.

Vaadatavat lehekülge saab hõlpsasti trükkida menüükäsuga Fail Trüki... või Trüki paneel või klõpsuga tööriistariba nupul Trüki.

### &FTP;

&FTP; ehk failiedastusprotokoll (inglise keeles File Transfer Protocol) on üks vanemaid ja võib-olla seniajani ka parimaid viise vahetada internetis faile arvutite vahel.

&FTP; abil saab näha kaugarvuti faile ja katalooge, nagu oleks need sinu süsteemis, laadida neid alla &konqueror;i tavapärase kopeeri-ja-aseta või lohistamismeetodiga ning - kui see on lubatud - laadida oma masinast faile kaugarvutisse. Selle proovimiseks kirjuta &URL;

    ftp://ftp.kde.org/pub/kde

asukoharibale ja vajuta klahvi &Enter;. Kui sul on internetiühendus ja &kde; &FTP;-sait ei ole liiga koormatud, peaksid lõpuks nägema &kde-ftp; kataloogi `/pub/kde`.

Kuigi tegelikult peaksid &FTP; &URL;-id alati algama märkega `ftp://` ja WWW &URL;-id märkega `http://`, jagub &konqueror;il enamasti piisavalt taipu aru saada, mis on mis, ja need märked vajadusel sinu eest sisestada.

&FTP;-saidile ligipääsuks on enamasti vaja anda oma kasutajanimi ja parool. Et see lihtsam oleks, aktsepteerib suurem osa &FTP;-saite, mis pakuvad vabalt allalaaditavaid faile, kasutajanimena sõna `anonymous` ning paroolina sinu e-posti aadressi - ning et elu veelgi lihtsam oleks, kasutab &konqueror; neid vaikimisi, ilma et sa peaksid ise nende sisestamisega vaeva nägema.

Kui püüad pääseda &FTP;-saidile, mis ei nõua nii-öelda päriskasutajanime ja parooli, kuid on parajasti liiga koormatud uute ühenduste vastuvõtmiseks, tõlgendab &konqueror; vastust busy sageli soovina saada kasutajanimi ja parool ning manab ette dialoogikasti, paludes sul need määrata.

Turvalisusest rohkem pidavad saidid nõuavad eraldi kasutajanime ja parooli. Sellisel juhul küsib &konqueror; neid sinu käest, kuid sa võid kasutajanime sisestada juba asukoharibale kirjutatavas &URL;-is, näiteks

    ftp://kasutajanimi@ftp.cia.org

&konqueror; pärib seejärel parooli.

&konqueror; toetab ka automaatset sisselogimist, nagu see on määratud failis `.netrc`. Kuidas seda võimalust täpselt kasutada, saab teada aadressil http://www.konqueror.org/faq.html#netrc

### &URL;-id pordinumbriga

Kui määrad &URL;-is pordinumbri, näiteks `http://intranet.corp.com:1080`, võid saada veateate Access to restricted port in POST denied (ligipääsu piiratud kasutusega pordile ei lubatud). Selle taga seisavad turvakaalutlused. Kui sul siiski on vaja pääseda ligi serveri sellele pordile, lisa rida

    OverridenPorts=LubatudPortideKomadegaEraldatudNimekiri

faili `$KDEDIR/share/config/kio_httprc` või `~/.kde/share/config/kio_httprc`.

Näiteks

    OverridenPorts=23,15

(see ei peaks sisaldama ühtegi tühikut).

&konqueror; eirab järgmisi porte (nimekiri on otseselt kirjas failis `kdelibs/kio/kio/job.cpp`):

1, 7, 9, 11, 13, 15, 17, 19, 20, 21, 22, 23, 25, 37, 42, 43, 53, 77, 79, 87, 95, 101, 102, 103, 104, 109, 110, 111, 113, 115, 117, 119, 123, 135, 139, 143, 179, 389, 512, 513, 514, 515, 526, 530, 531, 532, 540, 556, 587, 601, 989, 990, 992, 993, 995, 1080, 2049, 4045, 6000, 6667

## Teksti automaatne lõpetamine

&konqueror; võib aidata sisestada asukoha tööriistareale otsingutee või &URL;-i teksti lõpuleviimise võimalusi kasutades. Selleks klõpsa hiire parema nupuga tööriistariba asukoharea tekstivabal osal ning vali hüpikmenüüst alammenüü Teksti lõpuleviimine. See laseb valida järgmiste võimaluste vahel:

Puudub

- Mida kirjutad, seda ka saad.

Käsitsi

- Kui osa otsinguteest või &URL;-ist on kirjutatud, saab klahvikombinatsiooniga &Ctrl;E või tabeldusklahviga selle lõpetada, kui see on üheselt võimalik.

Automaatne

- Asukoha tööriistareale kirjutades lisab &konqueror; automaatselt võimaliku otsingutee või &URL;-i, märgistades samas lisatud märgid. Kui see ei ole see, mida soovisid, jätka aadressi kirjutamist, kui aga on, vajuta klahvi &Enter; selle aktsepteerimiseks.

Ripploend

- Kirjutades ilmub ripploend, näidates võimalikke sobivusi senikirjutatuga. Kui näed seal soovitud otsinguteed või &URL;-i, saab selle rakendada, kui teha klõps &HVNga;. Valimiseks saab kasutada ka klahve Nool alla või tabeldusklahvi ja Nool üles või &Shift; ning seejärel klahviga &Enter; valik aktsepteerida.

Lühike automaatne

- Sarnaneb automaatse võimalusega, ainult et lisamine piirdub otsingutee või &URL;-i osaga kuni järgmise /-sümbolini. Pakutuga nõustumisel vajuta &Ctrl;E või tabeldusklahvi ning &Enter;, kui see ongi kogu otsingutee või &URL;, mida soovisid.

Ripploend & Automaatne

- See on kahe ülalkirjeldatud valiku kombinatsioon.

Vaikimisi

- See kirje on näha alammenüü lõpus ning võimaldab lülituda ripploendi vaikimisi käitumisele.

Kõiki režiime on mõttekas läbi proovida, et leida see, mis just sulle kõige paremini sobib.

Hiljuti külastatud &URL;-ide ajalugu, mida &konqueror; kasutab teksti lõpuleviimise funktsiooni rakendamisel, saab näha ja redigeerida külgriba leheküljel Ajalugu.

## Järjehoidjate kasutamine

Kuigi &konqueror;i järjehoidjaid võib kasutada ka oma failide ja kataloogide salvestamiseks, on need on siiski kõige kasulikumad veebi lehitsemisel, võimaldades luua nimekirja vajalikest saitidest.

Järjehoidjate menüü avamiseks võib klõpsata hiire vasaku nupuga menüüriba kirjel Järjehoidjad. Kui nimekiri nähtavale ilmub, saab selles liikuda nooleklahvidega või hiirega, sobivale kirjele jõudes aga vajutada klahvi &Enter; või klõpsata hiire vasaku nupuga soovitud asukoha avamiseks.

Uue kirje lisamiseks kasuta menüükäsku Järjehoidjad Lisa järjehoidja või kiirklahvi &Ctrl;B või klõpsa hiire parema nupuga veebilehekülje või kataloogivaate vabal alal ning vali kontekstimenüüst Lisa see lehekülg järjehoidjatesse või Lisa see asukoht järjehoidjatesse.

Järjehoidjad võivad sisaldada alamkatalooge, neid saab luua menüükäsuga Järjehoidjad Uus järjehoidjate kataloog... Järjehoidja lisamiseks põhinimekirja asemel alamkataloogi vali Järjehoidjate nimekirjast vajalik kataloog ning kasuta selles olevat käsku Lisa järjehoidja.

Järjehoidjaid saab kasutada ka külgriba või järjehoidjariba vahendusel.

Kui kirjutad asukoharibale `bookmarks:/`, näidatakse järjehoidjate lehekülge ülevaatega kõigist järjehoidjatest ja nende kataloogidest.

### Järjehoidjate redaktor

Menüükäsk Järjehoidjad Redigeeri järjehoidjaid avab järjehoidjate redaktori.

Selles on puuvaates näha kõik järjehoidjad ja nende alamkataloogid. Nagu &kde; puuvaates ikka, on ka siin alamkataloogidest vasakul pool väike nooleke >. Klõps hiire vasaku nupuga avab alamkataloogi ja näitab selle sisu, kusjuures > võtab kuju v. Klõps hiire vasaku nupuga v peal sulgeb taas alamkataloogi.

Kirje valimiseks nimekirjast tee sellel klõps hiire vasaku nupuga või liigu nimekirjas nooleklahvidega üles ja alla ning kasuta nooleklahve paremale alamkataloogi avamiseks ja vasakule sulgemiseks.

Kirje võib liigutada teise kohta tavalist lohistamist või siis lõika-ja-aseta meetodit kasutades. Järjekord, milles kirjeid järjehoidjate redaktoris näidatakse, on sama, mis on näha järjehoidjate menüüs. Menüükäsuga Kataloog Lisa eraldaja võib lisada eraldusjooni, kuhu süda vaid soovib.

Suvalisse kohta saab luua uue alamkataloogi menüü Kataloog käsuga Uus kataloog... Sama tulemuse annab redaktori aknas hiire parema nupuga sooritatud klõpsu järel ilmuvast hüpikmenüüst samanimelise käsu valimine või kiirklahv &Ctrl;N.

Järjehoidja või kataloogi nime muutmiseks vali see ning vajuta F2 või kasuta menüü Redigeerimine käsku Nimeta ümber või sama käsku hüpikmenüüst, mis ilmub hiire parema nupu klõpsuga kirjel. Redigeerida saab ka &URL;-i, kui vajutada F3 või valida menüükäsk Muuda asukohta.

Järjehoidjate redaktor võimaldab importida järjehoidjaid väga paljudest veebilehitsejatest &konqueror;i järjehoidjate nimekirja, paigutada nad uude kataloogi või asendada nendega kõik senised järjehoidjad. Selleks vali menüüst Fail käsk Import. Käsk Fail Eksport võimaldab kasutada &konqueror;i järjehoidjaid &Netscape; või Mozillaga.

Määramaks, millist järjehoidjate alamkataloogi kasutatakse järjehoidjariba kirjete näitamiseks, vali alamkataloog ning seejärel menüüst Kataloog käsk Määra tööriistariba kataloogiks.

Kui oled oma järjehoidjaid korrastamas ega suuda meenutada, mis mingil leheküljel üldse oli, saad selle järjehoidjate redaktoris hõlpsasti avada, klõpsates hiire parema nupuga kirjel ja valides hüpikmenüüst käsu Ava Konqueroris. Kui aga soovid kõigest kontrollida, kas &URL; ikka veel kehtib, vali Kontrolli olekut.

Kõik muudatused salvestatakse automaatselt, kui sulged järjehoidjate redaktori.

## Külgriba

Külgriba on näha eraldi vaatena &konqueror;i akna vasakus servas. Seda saab käivitada menüükäsuga Seadistused Külgriba näitamine või lülitada sisse/välja klahviga F9.

Külgriba kasutamine

See sisaldab mitu eraldi kaarti, mille vaatamiseks klõpsa vastava lehekülje ikoonil hiire vasaku nupuga. Klõps hiire vasaku nupuga parajasti avatud lehekülje ikoonil sulgeb külgriba, jättes näha vaid kaartide ikoonid.

Järjehoidjad

- See kaart näitab puuvaates järjehoidjaid. Klõps hiire vasaku nupuga mõnel kirjel avab selle peaaknas.

Ajalugu

- See kaart näitab puuvaates lehitsemise ajalugu. Klõps hiire vasaku nupuga mõnel kirjel avab selle peaaknas, samuti saab selle avada &konqueror;i uues aknas, tehes kirjel klõpsu hiire parema nupuga ja valides ilmuvast hüpikmenüüst käsu Ava uues aknas.

  Kirje saab ajaloost eemaldada, kui teha sellel klõps hiire parema nupuga ja valida ilmuvast hüpikmenüüst käsk Eemalda kirje. Käsk Puhasta ajalugu eemaldab kõik ajalookirjed.

  Hiire parema nupu klõpsuga avanev hüpikmenüü annab ajalookaardil ka võimaluse valida, kas kirjed sorditakse nime või kuupäeva järgi.

  Valides hüpikmenüüs Eelistused..., ilmub ajaloo külgriba juhtimismoodul. Selles saab määrata ajaloo maksimumsuuruse ning aja, mille möödudes kirjed automaatselt eemaldatakse. Samuti saab määrata erinevad fondid uutele ja vanadele &URL;-idele. Märkekastiga Üksikasjalikud vihjed saab määrata, kui palju infot näidatakse, kui liigutada hiirekursor mõne ajalookaardi kirje kohale.

Kodukataloog

- See kaart näitab puuvaates kasutaja kodukataloogi alamkatalooge. Pane tähele, et peidetud katalooge (nende nimed algavad punktiga) ei näidata. Klõps hiire vasaku nupuga mingil kirjel avab selle peaaknas, parem nupp avab aga hüpikmenüü, mis võimaldab avada alamkataloogi uues aknas või peaakna uuel kaardil.

Võrk

- See kaart näitab puuvaates olulisi võrguühendusi, mille hulka võivad küll olla arvatud ka kohalikud kataloogid. Taas avab klõps hiire vasaku nupuga kirje ning parem nupp laialdaste valikuvõimalustega hüpikmenüü.

  Kaardil Võrk näidatavad kataloogid asuvad kataloogis `~/.kde/share/apps/konqsidebartng/virtual_folders/remote/` ning uusi katalooge on sama lihtne tekitada kui muidu alamkatalooge. Kirjed neis kataloogides on laiendiga `.desktop` ja neid saab luua &konqueror;is menüü Redigeerimine käsuga Loo uus... Viit asukohale (URL)....

Juurkataloog

- Juurkataloogi asukoht on `/` ning see on süsteemi kohalike failide baaskataloog. Kui avad juurkataloogi, leiad sealt kataloogi `root`. See kuulub süsteemi administraatorile, kujutades endast tema kodukataloogi. Samuti peaksid nägema kataloogi `home`, mida avades jõuad taas oma kodukataloogini.

Teenused

- See kaart pakub kiiret ligipääsu järgmistele teenustele:

  Rakendused, Audio CD sirvija, Fondid ja Video DVD sirvija.

Asukohad

- Asukohtade paneel asub vaikimisi akna vasakus servas. See näitab järjehoidjatesse lisatud asukohti. Samuti näitab see arvutiga ühendatud kettaid ja andmekandjaid.

  Lihtsaim viis kataloogi asukohtade paneelile lisada on see sinna lohistada. Lisaks võib klõpsata paneelil &HPNga; ja valida kontekstimenüüst Lisa kirje...

Külgriba seadistusi saab muuta hiire parema nupu klõpsuga tühjal alal allpool alumist kaardiikooni või vasaku nupu klõpsuga ikoonil Seadistamise nupp (see on kontekstimenüüs sisse lülitatud). See avab järgmiste võimalustega menüü:

Lisa uus

- See võimaldab lisada külgribale uue lehekülje. See võib sisaldada eri külgriba mooduleid või uut kataloogi puuvaadet. Viimane alammenüü võimalus lubab taastada süsteemi vaikeväärtused.

Multivaade

- Jagab külgriba, nii et korraga võib näha kaht kaarti.

Näita kaarte vasakul, Näita kaarte paremal

- Võimaldab valida, kas kaartide ikoone näidatakse külgriba paremal või vasakul serval.

Näita seadistamise nuppu

- Võimaldab äsjakirjeldatud võimaluse, s.t seadistamise nupu varjata või nähtavale tuua.

Klõps hiire parema nupuga mõnel kaardiikoonil avab järgmiste võimalustega menüü:

Määra nimi

- See võimaldab muuta kaardi nime.

Määra URL

- See võimaldab muuta kaardil nähtava kataloogi &URL;-i (asukohta).

Määra ikoon

- Võimaldab muuta kaardi ikooni.

Eemalda

- Võimaldab eemaldada kaardi külgribalt.

Külgriba seadistamine

- Viimane kirje avab külgriba seadistamise alammenüü, mida kirjeldati eespool.

## Seadistuste & profiilide salvestamine

### Üldised seadistused

&konqueror;i sulgedes ei salvestata automaatselt parajasti kehtivaid vaatemenüü seadistusi (näiteks Vaaterežiim, Kasuta faili index.html ja Näita peidetud faile), kuid sul on võimalik lasta need &konqueror;il meelde jätta menüükäsuga Seadistused Salvesta vaate profiil kui... ning sel juhul kasutatakse neid vaikeväärtustena &konqueror;i järgmisel käivitamisel.

Kuid lausa igale kataloogile on võimalik määrata erinev vaatemenüü seadistus. Selleks vali Vaade Kohanda vaate omadusi..., muuda vaatemenüü seadistusi oma maitse järgi ning seejärel rakenda vaate omadused aktiivsele kataloogile. Sel moel luuakse antud kataloogis fail `.directory`, mis säilitab vaate seadistuse. Kataloogipõhise seadistuse eemaldamiseks vali uuesti sama käsk (või lihtsalt kustuta `.directory`-fail).

See on näiteks väga kasulik siis, kui kataloogis on palju pilte. Siis saab selle avamisel näiteks lasta näidata pisipilte (valides menüüs Vaade Vaaterežiim Ikoonid ja Eelvaatlus), samal ajal kui teiste kataloogide avamisel pisipilte ei näidata.

### Vaate profiilid

&konqueror; võib salvestada terve rea valikuid vaate profiilina. Mõned vaate profiilid kuuluvad &konqueror;i standardvarustusse, näiteks `veebi lehitsemine`, `failihaldus`, `KDE arendus`, `Midnight Commander` ja `kaartidega lehitsemine`, kuid mõistagi võid lisada ka oma profiile.

Vaate profiili (näiteks `veebilehitsemine`) redigeerimiseks lae profiil menüükäsuga Seadistused Lae vaate profiil Veebilehitsemine ja muuda seejärel &konqueror; selliseks, nagu sulle meeldub. Seejärel vali menüükäsk Seadistused Salvesta vaate profiil kui... Ilmuvas dialoogis võib muuta profiili nime, millisel juhul luuakse selle nimega uus profiil, või jätta nimi muutmata, millisel juhul muudetakse parajasti avatud profiili. Kui valida võimalus Salvesta profiilis URLid, laetakse selle profiili avamisel edaspidi vastav &URL;. See on sarnane mitmes veebilehitsejas kasutusel oleva võimalusega kodulehekülg. Kui soovid, et &konqueror; käivituks tühja aknaga, tuleb enne profiili salvestamist kirjutada asukohareale `about:blank`.

&konqueror;i saab käivitada omaloodud profiiliga, kui luua töölauale vastav ikoon. Selleks loo esmalt ikoon, klõpsates &HPNga; &konqueror;i kirjel rakenduste käivitaja menüüs. Siis vali kontekstimenüüst Lisa töölauale. Ava töölaua uue ikooni seadistustedialoog, klõpsates ikoonile Tööriistad. Muuda paneelil Rakendus välja Käsk, kirjutades sinna ``kfmclient` `openProfile `MinuUusProfiil```, kus `MinuUusProfiil` on omaloodud profiili nimi. Siis võid muuta ka nime (näiteks `MinuUusProfiil`).

## Pluginad

### &Netscape; pluginad

Praegu toetab &konqueror; &Netscape;'i pluginaid.

Valides Seadistused Konquerori seadistamine... , ilmub seadistustedialoog. Vali kaart Pluginad, kus paikneb kaks kaarti: Globaalsed seadistused võimaldab pluginaid sisse lülitada ja seadistada nende kasutamist &konqueror;is, Pluginad näitab aga &Netscape;'i pluginaid, mida &kde; on leidnud, ning lubab pluginaid otsida.

Täpsemalt kõneleb sellest brauseri pluginate osa.

### konqueror;i pluginad

&kde; pakub mitmeid kasulikke pluginaid, mida &konqueror; suudab kasutada. Neid on lühidalt selgitatud allpool.

Valides Seadistused Laienduste seadistamine..., ilmub dialoog kõigi paigaldatud pluginatega, kus saab valida vajalikud pluginad. Kõik pluginad on kasutatavad menüü Tööriistad vahendusel.

Dialoogis näeb ainult pluginaid, mis sobivad aktiivse režiimiga (failihaldur või brauser KHTML/WebKiti vaates).

### Brauserirežiim

Veebilehekülje tõlkimine

- See kasutab Google Translate'i masintõlketeenust tõlkimaks aktiivse HTML-lehekülje just sulle vajalikku keelde (valik pole siiski üle mõistuse suur, näiteks eesti keelde ega keelest pole see veel võimalik). Seda saab käivitada menüükäsuga Tööriistad Veebilehekülje tõlkimine.

  Kui oled valinud leheküljel osa teksti, tõlgitakse kogu &URL;-i asemel ainult see osa.

  Masintõlge pole täppisteadus! Google annab parimal juhul "reaaluse" tõlke ja halvimal juhul on seda vaid naljakas lugeda. Kindlasti ei tasu langetada olulisi otsuseid selle põhjal, mida võis lugeda Google'i tõlkest, kui mingi muu allikas ei ole kinnitanud, et tõlge on tõepoolest korrektne.

  Tõlkida saab ainult neid veebilehti, mis on kättesaadavad internetis. Mõne muu teksti tõlkimiseks tuleb minna otse Google'i saidile, kuhu on võimalik kopeerida tekst, mida soovid tõlkida.

DOM-puu näitaja (ainult KHTML-vaates)

- DOM-puu näitaja võimaldab vaadata veebidokumendi stiile, atribuute ja elemente.

  Menüükäsk Tööriistad DOM-puu näitamine avab uue akna, kus on näha aktiivse HTML-lehekülje dokumendi objektmudel (DOM).

  Vaikimisi algab kuvamine dokumendi juursõlmest, näiteks documentElement, ning kõik teised nähtavad sõlmed on selle järglased.

  Kui soovid DOM-puus midagi ette võtta või muuta, tuleb selleks kasutada mõnda skripti.

Veebilehe süntaksi kontrollija

- See plugin kasutab W3C HTML-i süntaksi kontrollijat aktiivse lehekülje süntaksi kontrollimiseks, mis on on väga kasulik näiteks veebilehekülgede loomisel.

  &HTML; süntaksi kontrollimine (URI järgi) / &HTML; süntaksi kontrollimine (üleslaadimise järgi)

- &HTML;-süntaksi kontrollimise kirje võrdleb sinu &HTML;-dokumenti &HTML;-keele kohustusliku süntaksiga ja annab teada, kui leitakse vigu. &HTML;-süntaksi kontrollimine tagab, et sinu veebilehekülgi saab iga brauseriga korrektselt näha.

CSS süntaksi kontrollimine (URI järgi)

- See lubab kontrollida &HTML;- või &XHTML;-dokumenti põimitud &CSS;-laaditabelite süntaksit. Korrektne &CSS; on äärmiselt tähtis, kui soovid, et sinu veebilehekülge oleks võimalik sõltumata kasutatavast veebilehitsejast ühtmoodi näha.

Linkide kontrollimine

- Selle abil saab tagada, et sinu veebileheküljel leiduvad viidad ei ole vigased ega suuna kuhugi ümber. Selle võimalusega saab rekursiivselt kontrollida kõiki saidi linke.

Veebilehe süntaksi kontrollimine

- Kontrollib aktiivse veebilehe süntaksit, aga ei näita tulemust teises aknas või kaardil, nagu eelmised toimingud. Selle kasutamine võimaldab tarvitada käsku Kontrollimise aruande vaatamine, mis näitab süntaksi kontrollimise kokkuvõtet.

Kontrollija seadistamine

- Kontrollija seadistamise kirje näitab eelnevalt määratud kontrollijaid, mida saab &HTML;- ja &CSS;-süntaksi kontrollimiseks kohe kasutada.

HTML seadistused

- Valides menüükäsu Tööriistad HTML seadistused, saab lubada või keelata mitmed HTML seadistused ilma seadistustedialoogi kasutamata.

  JavaScript

- Võimaldab lülitada JavaScripti toe &konqueror;is sisse või välja.

Java

- Võimaldab lülitada &Java; toe &konqueror;is sisse või välja.

Küpsised

- Võimaldab lülitada küpsiste toe &konqueror;is sisse või välja.

Pluginad

- Võimaldab lülitada paigaldatud pluginate kasutamise &konqueror;is sisse või välja.

Piltide automaatne laadimine

- Võimaldab lülitada veebilehekülgede piltide laadimise sisse või välja.

Puhverserveri lubamine

- Võimaldab lülitada puhverserveri kasutamise &konqueror;is sisse või välja.

Vahemälu lubamine

- Võimaldab lülitada vahemälu kasutamise &konqueror;is sisse või välja.

Vahemälu reeglid

- Vahemälu reeglite alammenüü võimaldab määrata, kuidas &konqueror; vahemälu kasutab. Võimalused on järgmised:

  - Vahemälu hoitakse sünkroonis

  - Vahemälu kasutatakse, kui võimalik

  - Võrguta ühenduse lehitsemise režiim

Identifikaatori muutja

- Valides menüükäsu Tööriistad Brauseri identifikaatori muutmine, avaneb menüü, mis võimaldab muuta veebilehitsejat identifitseerivat stringi ilma seadistustedialoogi avamata.

  See plugin võimaldab muuta brauseri ja operatsioonisüsteemi identifitseerimist domeenipõhiselt. See on kasulik juhul, kui satud veebilehekülgedele, mis piiravad ligipääsu konkreetse brauseriga.

  Vaikeidentifikaator

- &konqueror;i vaikimisi identifikaator on Mozilla/5.0(compatible;Konqueror/4.7)(KHTML/4.7, like Gecko). Kui satud saidile, mis ei taha sind sisse lasta, siis muuta identifikaatorit ja kasuta mõnda alltoodutest.

Brauseri alammenüü

- Järgmised menüükirjed näitavad paljusid populaarseid brausereid, näiteks Firefox, Internet Explorer, Netscape Navigator, Opera, Muu ja Safari.

Rakenda kogu saidile

- Selle võimalusega saab määrata, et valitud identifikaatorit kasutatakse parajasti külastatava saidi kõigil lehekülgedel.

Seadista

- Seadista valimine avab seadistustedialoogi ja võimaldab sul täppishäälestada, millist teavet soovid avalikustada oma brauseri ja operatsioonisüsteemi kohta.

Veebilehe arhiveerimine (ainult KHTML-vaates)

- Käivitub menüükäsuga Tööriistad Veebilehe arhiveerimine... ning loob arhiivifaili (laiendiga `.war`) vaadeldud veebileheküljest koos piltidega. Salvestatud lehekülje vaatamiseks klõpsa hiire vasaku nupuga arhiivifaili nimel.

### Failihalduri režiim

Kataloogifilter

- Seda saab kontrollida menüükäsuga &Ctrl;&Shift;I Tööriistad Filtririba näitamine ning see võimaldab valida, millist tüüpi faile kataloogis näidata.

Pildigalerii

- Failihalduri režiimis saab valida menüükäsu Tööriistad Pildigalerii loomine... või kasutada kiirklahvi &Ctrl;I, mis võimaldab tekitada kõiki aktiivse kataloogi piltide pisipilte sisaldava HTML-lehekülje. Vaikimisi kannab see nime `images.html` ning pisipildid asuvad uues kataloogis `images`.

  Plugina käivitamisel ilmub dialoog, mis võimaldab oma käe järgi sättida galerii loomise tingimusi.

  ### Lehekülje välimus

  Välimusedialoogis saab määrata galeriilehekülje väljanägemist.

- Välimusedialoogi pilt Pilt

  Lehekülje pealkiri

- Selle võimalusega saab tekstikasti kirjutada, milline peaks olema pildigalerii lehekülje pealkiri.

Pilte reas

- Siin saab liuguri ja kerimiskastiga määrata, mitu pisipilti on galeriis ühes reas.

Pildifaili nime näitamine

- Selle kastiga saab sisse või välja lülitada failinimede näitamise galerii pisipiltide all.

Pildifaili suuruse näitamine

- Selle kastiga saab sisse või välja lülitada failide suuruse näitamise galerii pisipiltide all.

Pildi mõõtmete näitamine

- Selle kastiga saab sisse või välja lülitada pildi mõõtmete näitamise pikslites galerii pisipiltide all.

Fondi nimi

- Selles liitkastis saab valida, millist fonti galerii loomisel kasutada.

Fondi suurus

- Selles kerimiskastis saab muuta valitud fondi suurust.

Esiplaani värv

- Siin saab valida galerii esiplaani, sealhulgas tekstiala värvi.

Taustavärv

- Siin saab valida galerii tausta värvi.

### Kataloogid

Kataloogide dialoogis saab valida, kuhu galerii salvestada. Samuti saab siin määrata, milliseid katalooge kasutada

- Kataloogide dialoogi pilt Pilt

  Salvestamine HTML-failina

- Siin saab valida, kuhu salvestada loodud pildigalerii HTML-lehekülg.

Rekursiivselt alamkataloogid

- Selle kastiga saab määrata, kas pildigalerii loomisel kaasatakse ka määratud kataloogi alamkataloogid. Sisselülitamisel saab liuguri ja kerimiskastiga valida rekursiivsuse taseme.

Originaalfailide kopeerimine

- Selle märkimisel luuakse originaalpiltide koopiatega pildikataloog, mida kasutatakse galerii jaoks.

Kommentaarifaili kasutamine

- Sisselülitamisel saab valida galeriis kasutatava kommentaarifaili. See fail sisaldab piltide allkirju.

  Faili vorming on järgmine:

      # see on kommentaar, ridasid, mille alguses on '#', eiratakse
      FAILINIMI1:
      Kirjeldus

      FAILINIMI2:
      Kirjeldus

### Pisipildid

Pisipiltide dialoogi abil saab muuta galerii pisipiltide omadusi.

- Pisipiltide dialoogi pilt Pilt

  Pisipiltide failivorming

- Selles liitkastis saab valida, millises vormingus peavad pisipildid olema

Pisipildi suurus

- Siin saab liuguri ja kerimiskastiga määrata galerii pisipiltide suuruse.

Määratakse erinev värvisügavus

- Siin saab liitkastis valida pisipiltidele teistsuguse värvisügavuse, kui soovid, et see erineks originaalpiltide värvisügavusest.

Otsinguriba

- Pakub tekstikasti otsingumootorite, näiteks Google'i, hõlpsaks kasutamiseks. Otsingukastist vasakul asuvale ikoonile klõpsates avaneb menüü, kus saab valida ja kasutusele võtta erinevaid otsingumootoreid, samuti seadistada nende veebi kiirkorraldusi.

Shellikäsu plugin

- See plugin võimaldab käivitada shellikäsu aktiivses kataloogis ning näha väljundit eraldi aknas.

## Vaaterežiimi laiendused

&konqueror; pakub lisavaateid menüü Vaade Vaaterežiim vahendusel nii failihalduri kui ka brauserirežiimis, muidugi tingimusel, et vastavad rakendused ja pluginad on paigaldatud.

Failihalduri režiimis on lisavaadeteks Radiaalkaart, mida pakub rakendus Filelight, ja &konqueror;i plugin Failisuuruse vaade.

### &fsview; - failisüsteemi näitaja

#### Sissejuhatus

&konqueror;i &fsview; plugin on teistsugune viis vaadelda kohalike failide MIME tüübiga `inode/directory` objekte. Seda võib pidada alternatiiviks kohaliku failisüsteemi lehitsemisel kasutatavatele mitmesugustele ikooni- ja nimekirjavaadetele.

&fsview; unikaalne omadus on näidata kogu kataloogihierarhiat pesastatult niinimetatud puukaardina. Puukaardid näitavad pesastatud struktuurides asuvate objektide meetrikat: iga objekti esindab ristkülik, mille suurus on võrdeline selle meetrikaga. Meetrika üks omadusi on see, et mingi objekti alamobjektide meetrika on võrdne või väiksem antud objekti meetrikast.

&fsview; puhul on meetrika aluseks valitud failide ja kataloogide suurus, kus kataloogi suurus on määratud selle alamelementide summana. Sel moel on võimalik isegi kataloogihierarhias sügaval asuvaid suuri faile hõlpus tuvastada, kui otsida lihtsalt suuri ristkülikuid. Nii võib &fsview;'d pidada &UNIX; käsu `du` graafiliseks ja interaktiivseks versiooniks.

&fsview; põimitus Konqueroriga lubab selle juures kasutada tavapäraseid võimalusi, näiteks kontekstimenüüsid ja MIME tüübile vastavaid toiminguid. Kuid teadlikult on loobutud automaatselt uuendamast jälgitavat failisüsteemi: kui kustutad &fsview; näidatava faili väljaspool &konqueror;i, tuleb vaadet käsitsi uuendada (⪚ klahviga F5). Selle põhjuseks on potentsiaalselt hiiglaslik hulk jälgitavaid faile, mille muutuste automaatne kajastamine tähendaks päris ränka koormust süsteemile.

#### Visualiseerimine

See osa selgitab lähemalt &fsview; graafilist väljanägemist.

##### Elemendi lohistamise valikud

&fsview; puhul on iga puukaardi element ristkülik, mis esindab süsteemis olevat faili või kataloogi. Lihtsama liikumise huvides on ristkülikutele antud mõistlikud värvid ning neile on võimalik omistada ka nimesid.

Ristküliku värv (seda saab määrata menüükäsuga Vaade Värvirežiim) võib olla kas sügavus, mis lubab hõlpsasti tuvastada pesastamist, või siis värvide omistamine erinevate atribuutide alusel, näiteks nimi, omanik, grupp või MIME tüüp.

Ristkülikule võib anda nime mitmesuguste failile või kataloogile vastavate atribuutide järgi. Atribuudi korral saab valida, kas seda üldse näidata, näidata ainult siis, kui ruumi jagub, või võtta näitamiseks ruumi alamelementidelt (see toob kaasa küll vigu puhta puukaardi esitamisel). Lisaks saab valida näidatava pealdise asukoha ristküliku suhtes.

##### Puukaardi joonistamise algoritmid

Puukaardi joonistamise algoritmi põhireegel on see, et element peab saama ruumi proportsionaalselt oma meetrikale. &fsview; puukaardil ei õnnestu mõistagi seda eesmärki alati täiel määral täita: näiteks joonistame me elementide pesastamise näitamisel nende ümber piirjooned, mis võtavad ruumi tõenäoliselt ennekõike alamelementide arvelt. Arvesta, et kõige vähem läheb ruumi kaotsi siis, kui ristkülik kujutab endast ruutu.

Samuti on ülevaatlikkuse nimel mõistlik lisada ristkülikutele pealdised, mis aga samuti röövivad ruumi. Võimalik on küll valida nii pealdiste näitamine alati kui ka ainult siis, kui jagub tühja ruumi. Viimasel juhul aitavad tublisti kaasa kohtspikrid, mis ilmuvad, kui hoida hiirt veidi aega elemendi kohal. Kohtspikrid näitavad infot elemendi kohta, millel hiirekursor parajasti viibib, samuti selle ülemelemendi asukohta süsteemi juurkataloogi suhtes.

Kuidas mingi elemendi ruum jaguneb alamelementide vahel, jääb sinu otsustada. Alati on kõige parem jagada ala nii, et ristkülikud oleks võimalikult ruudukujulised, millisel juhul läheb pealdiste ja piirjoonte arvel kõige vähem ruumi kaotsi. Selles mõttes on parimad meetodid read, veerud ja rekursiivne kaheksjaotus.

Valida on võimalik ka minimaalne ala, mille puhul elemente joonistatakse (menüükäsk Vaade Peata alal). Sellisel juhul viirutatakse ülemelemendi ala, mis annab märku, et seda ruumi hõivab tegelikult alamelement või -elemendid.

#### Kasutajaliides

&fsview; toetab paljude elementide valimist sarnaselt ikooni- ja nimekirjavaatele. See lubab mingit toimingut ette võtta korraga mitme failiga. Ühekordne hiireklõps valib alati kursori alla jääva elemendi. Hiireklõps koos klahvi &Shift; allhoidmisega valib mingi vahemiku, koos klahviga &Ctrl; aga on võimalik valida elemente erinevatest kohtadest. Pane tähele, et elementi valides ei saa enam valida selle alamelemente. See tähendab, et mingi elemendi valimine tühistab ühtlasi kõigi selle ülemelementide varasema valimise.

Puukaardil saab liikuda ka klaviatuuri abil: nool vasakule ja nool paremale võimaldavad liikuda parajasti valitud elemendi alamelementide seas, nool üles ja nool alla aga liikuda pesastatud hierarhias. Tühikuklahv valib elemendi, koos klahviga &Shift; elementide vahemiku ning koos klahviga &Ctrl; lülitab parajasti valitud elementi. Klahv RETURN käivitab antud elemendi avamisoperatsiooni.

#### Autorid ja litsents

Algselt oli &fsview; mõeldud KCachegrindi raames arendatud elemendi TreeMap väikeseks testrakenduseks ja kasutamise näitlikustamise vahendiks.

Autoriõigus: Josef Weidendorfer, litsents: GPL v2.

## &konqueror;i seadistamine

Sarnaselt &kde;-le tervikuna on &konqueror; igati seadistatav, nii et rakendusele saab anda just sellise välimuse ja omadused, mis kõige paremini sobivad kokku sinu vajaduste ja soovidega.

### Tööriistaribad

Kui &kde; on äsja paigaldatud, on &konqueror;i aknas näha menüüriba, peamine tööriistariba, asukohariba ja võib-olla ka järjehoidjariba.

Sul ei pruugi neid kõiki tegelikult vaja minnagi. Kui soovid mõne varjata, kasuta menüükäsku Seadistused Näidatavad tööriistaribad ning eemalda märge vastava kirje eest. Varjatud tööriistariba näitamiseks aga märgi kirje.

Menüüriba saab näidata või peita kiirklahviga &Ctrl;M.

Kui tööriistaribal klõpsata hiire parema nupuga, ilmub hüpikmenüü, mille abil saab riba seadistada. Tööriistariba asukoha võib lukustada või lukustuse eemaldada ning valida saab teksti asukoha, ikoonide suuruse ja lukustamata ribade orientatsiooni.

Kui tööriistaribad on lukustamata, on iga riba vasakus servas mõned pidemed. Neile &HVNga; klõpsates saab ribasid uude asukohta lohistada ning isegi aknast lahti rebida ja asetada kuhu tahes ekraanil.

Ribade ikoone saab muuta, kui valida menüükäsk Seadistused Tööriistaribade seadistamine..., mille järel ilmub dialoog Tööriistaribade seadistamine. Tööriistaribade hulk ja laad sõltub sellest, kas &konqueror; on parajasti veebilehitseja või failihalduri režiimis ja kas &konqueror;i pluginad on paigaldatud.

### Kiirklahvid

&konqueror;is kasutatavaid kiirklahve saab muuta, valides menüükäsu Seadistused Kiirklahvide seadistamine.... See käivitab allnäidatud dialoogi.

Kiirklahvide seadistamise dialoog 1

Otsingukastis saab leida tegevuse, millele tahad kiirklahvi määrata või muuta, ning valida selle nimetusel hiire vasaku nupuga klõpsates.

Kui oled tegevuse valinud, näed, et seda kuvatakse esile tõstetult ning selle all on kaks märkekasti. Seal on võimalik klahvikombinatsioone seadistada või ka määrata, et selline kiirkorraldus üldse puudub.

Kiirklahvide seadistamise dialoog 2

- Vaikeväärtus: valitud tegevus on seotud &kde; määratud vaikekiirklahviga. Enamasti on see mõistlik valik, sest &kde; kujundamisel oleme need üsna hoolikalt läbi mõelnud.

- Kohandatud: kui see on lubatud, võid luua valitud tegevuse jaoks omaenda klahvikombinatsiooni. Klõpsa nupule Puudub või varasema kohandatud kiirklahvi näitavale nupule. Nüüd ilmub nupule kiri Sisend. Seejärel vajuta mõnda muuteklahvi (&ie; &Shift;, &Ctrl; või &Alt;) ja siis tavalist või funktsiooniklahvi (⪚ F11), mida soovid klahvikombinatsioonis kasutada.

- Kiirklahvi saab lähtestada väärtusele Puudub nupuga .

  Valitud reas veerule Alternatiiv klõpsates saab muuta antud toimingu kiirklahvi.

### Muud seadistused

Menüükäsk Seadistused Konquerori seadistamine... avab dialoogi, kus saab määrata enamiku &konqueror;i käitumise omadusi.

Selles on mitu sektsiooni, mida saab valida dialoogikasti vasakus servas vajalikule ikoonile hiire vasaku nupuga klõpsates:

- Üldine: &konqueror;i üldise käitumise seadistamine

- Jõudlus: siin saab seadistada, kuidas &konqueror; kõige paremini toime tuleks

- Järjehoidjad: järjehoidjate kodulehekülje seadistamine

- Failihaldus: Konquerori kui failihalduri käitumise seadistamine

- Vaaterežiimid: failihalduri vaaterežiimide seadistamine

- Liikumine: failihalduris liikumise seadistamine

- Teenused: failihalduri teenuste seadistamine

- Üldine: failihalduri üldiste seadistuste seadistamine

- Failiseosed: failide seoste seadistamine

- Prügikast: prügikasti seadistamine

- Veebilehitsemine: brauseri käitumise seadistamine

- Puhverserver: kasutatavate puhverserverite seadistamine

- Välimus: veebilehtede esitamise seadistamine

- AdBlocKi filtrid: &konqueror; AdBlocKi filtrite seadistamine

- Veebi kiirkorraldused: täiustatud lehitsemise seadistamine

- Puhver: veebipuhvri seadistamine

- Ajalugu: ajaloo külgriba seadistamine

- Küpsised: küpsiste käitumise seadistamine

- Brauseri identifikaator: selle seadistamine, kuidas Konqueror endast teada annab

- Java & JavaScript: Java ja JavaScripti käitumise seadistamine

- Pluginad: brauseri pluginate seadistamine

Klõps nupul Abi annab üksikasjalikke juhiseid iga sektsiooni kasutamise kohta, kasutada võib ka võimalust Mis see on?.

## Käskude seletused

Selles peatükis esitatud kiirklahvid kujutavad endast vaikeväärtusi. Enesestmõistetavalt on võimalik neid muuta.

### Spetsiaalsed kiirklahvid

Need on mõned kasulikud kiirklahvid, mida ei ole näha üheski menüüs:

F6

- Seab fookusesse asukohariba tekstivälja.

&Ctrl;.

- Aktiveerib järgmise kaardi.

&Ctrl;,

- Aktiveerib eelmise kaardi.

### Menüüriba

Pane tähele, et mõned menüükirjed on kasutatavad ainult siis, kui &konqueror;is on avatud fail, mille puhul neid saab kasutada. Näiteks Redigeerimine Otsi... on aktiivne ainult siis, kui vaatad kataloogi.

&konqueror;i menüükirjed failihalduri ja brauserirežiimis erinevad. Selles peatükis kirjeldatakse ainult nende kahe režiimi menüükirjeid.

Kui &konqueror; kasutab põimitud komponente (&kde; Parts), näiteks Gwenview piltide näitamiseks, &okular; PDF- ja &PostScript;-dokumentide kuvamiseks jne., siis ühendatakse nende rakenduste menüükirjed &konqueror;i menüüdesse. Abiteavet nende lisakirjete kohta leiab vastava põimitud rakenduse käsiraamatust.

#### Menüü Fail

&Ctrl;N Fail Uus aken

- Avab uue &konqueror;i akna.

&Ctrl;T Fail Uus kaart

- Avab uue tühja kaardi &konqueror;i aknas.

&Alt;O Fail Ava asukoht...

- Seab fookusesse asukohariba tekstivälja.

&Ctrl;O Fail Ava fail...

- Faili avamine &kde; failidialoogi abil.

Fail Seansid

- Avab alammenüü aktiivse seansi (avatud kaardid ja aknad) salvestamiseks, et seda oleks hiljem hõlpus uuesti kasutada, seansside haldamiseks ning lülitumiseks varem salvestatud seanssidele.

Fail Saada viida aadress...

- Saadab meili, mis sisaldab viita aktiivsele leheküljele.

Fail Saada fail...

- Saadab meili, millele on lisatud valitud fail.

Fail Salvesta taustapilt kui... (brauserirežiimis)

- Toimib ainult siis, kui vaadata taustapildiga veebilehekülge. Avab Salvesta kui dialoogi ja laseb taustapildi arvutisse salvestada.

Fail Salvesta kui... (brauserirežiimis)

- Toimib ainult siis, kui vaadata dokumenti või veebilehekülge ning kasutab Salvesta kui... dialoogi, mis lubab salvestada arvutisse nähtava koopia.

Fail Salvesta paneel kui... (brauserirežiimis)

- Sarnaneb käsuga Salvesta kui..., kuid kasutusel raame pruukivate veebilehekülgede puhul.

&Ctrl;P Fail Trüki...

- Trükib.

Fail Trüki paneel (brauserirežiimis)

- Trükib veebilehekülje valitud raami.

&Ctrl;Q Fail Välju

- Sulgeb &konqueror;i.

#### Menüü Redigeerimine

&Ctrl;Z Redigeerimine Võta tagasi: `toiming`

- Võimaldab mõnikord tühistada eksliku tegevuse.

&Ctrl;X Redigeerimine Lõika

- Asetab valitud elemendi(d) lõikepuhvrisse. Kui seejärel see/need asetada, liigutatakse valitud element/elemendid algsest asukohast uude.

&Ctrl;C Redigeerimine Kopeeri

- Kopeerib valitud elemendi(d) lõikepuhvrisse.

&Ctrl;V Redigeerimine Aseta (brauserirežiimis)

- Aseta lõikepuhvri sisu asukoharibale.

&Ctrl;V Redigeerimine Aseta (failihalduri režiimis)

- Asetab kopeeritud või lõigatud elemendid aktiivsesse kataloogi. Kui lõikepuhvris pole faile ega katalooge, asetatakse lõikepuhvri sisu (näiteks tekst või pilt) uude faili.

&Ctrl;X Redigeerimine Lõika (brauserirežiimis)

- Valib kogu teksti &HTML;- või tekstileheküljel, seejärel võib selle kopeerida ja asetada tekstiredaktorisse.

Redigeerimine Loo uus (failihalduri režiimis)

- Loob aktiivses kataloogis uue objekti (näiteks kataloogi või tekstifaili). Vaata lähemalt osa Loo uus...

F2 Redigeerimine Muuda nime (failihalduri režiimis)

- Võimaldab faili või kataloogi ümber nimetada ilma dialoogikasti Omadused... avamata.

Del Redigeerimine Liiguta prügikasti (failihalduri režiimis)

- Liigutab valitud elemendi(d) prügikasti kataloogi.

&Shift;Del Redigeerimine Kustuta (failihalduri režiimis)

- Kustutab valitud elemendi(d).

Redigeerimine Redigeeri faili tüüpi... (failihalduri režiimis)

- Avab dialoogikasti Failitüübi redigeerimine

&Alt;Return Redigeerimine Omadused... (failihalduri režiimis)

- Parajasti valitud elementde omaduste dialoogi avamine.

&Ctrl;S Redigeerimine Valik Vali sobivad elemendid... (failihalduri režiimis)

- Koos käskudega Tühista sobivate elementide valik..., Tühista kõik valikud ja Inverteeri valik võimaldab hõlpsasti ja kiiresti valida palju faile korraga.

  See avab lihtsa dialoogi, kus saab määrata failinime, kasutades metamärke * ja ?, näiteks `*.html` valib kõik failid laiendiga `.html`, `?a*` aga kõik failid, mille nime teine märk on a.

Redigeerimine Valik Tühista sobivate elementide valik... (failihalduri režiimis)

- Võimaldab failide või kataloogide valimist tühistada samasuguse dialoogi abil, mida kasutab käsk Vali....

&Ctrl;A Redigeerimine Valik Vali kõik (failihalduri režiimis)

- Valib kõik kataloogi elemendid, mida võib seejärel kopeerida või lõigata ning asetada mõnda teise kataloogi.

Redigeerimine Valik Tühista kõik valikud (failihalduri režiimis)

- Tühistab kõigi valitud failide või kataloogide valimise.

&Ctrl;&Shift;A Redigeerimine Valik Inverteeri valik (failihalduri režiimis)

- Muudab parajasti kehtiva valiku vastupidiseks.

&Ctrl;F Redigeerimine Otsi... (brauserirežiimis)

- Avab aktiivse akna allservas otsinguriba. Vajaliku teksti leidmise eelvaadeldaval või &HTML;-leheküljel hakka lihtsalt kirjutama.

F3 Redigeerimine Otsi järgmine (brauserirežiimis)

- Otsib tekstistringi järgmist sobivust teksti- või &HTML;-leheküljel.

&Shift;F3 Redigeerimine Otsi eelmine (brauserirežiimis)

- Otsib tekstistringi eelmist sobivust teksti- või &HTML;-leheküljel.

#### Menüü Vaade

Vaade Vaaterežiim

- Brauserirežiimis sisaldab see alammenüü kirjeid põimitud vaate valimiseks, näiteks KHTML, Põimitud võimas tekstiredaktor ja nii edasi.

  Failihalduri režiimis lubab määrata vaate ikoonidena, üksikasjadena, kompaktselt, terminaliemulaatorina ja nii edasi.

Vaade Kasuta faili index.html (failihalduri režiimis)

- Kui valitud kataloogis on fail `index.html`, avatakse see veebileheküljena, mitte ei näidata kataloogi failide nimekirjana.

Vaade Lukusta praegusele asukohale

- Lukustatud vaate korral ei saa kataloogipuus liikuda. Kasuta koos lingitud vaatega, et vaadata paljusid faile ühest kataloogist.

Vaade Lingi vaade

- Lingib multivaate korral aktiivse vaate teistega. Lingitud vaade järgib teistes lingitud vaadetes tehtud kataloogimuudatusi. See on eriti abiks eri laadi vaadete korral, näiteks kataloogipuu ikoonivaate või üksikasjaliku vaatega või ka terminaliemulaatori aknaga.

F5 Vaade Laadi uuesti

- Laeb lehekülje uuesti.

&Esc; Vaade Stopp

- Peatab laadimise (eriti kasulik veebilehitsemisel).

&Ctrl;+ Vaade Suurenda fonti / &Ctrl;- Vaade Vähenda fonti (brauserirežiimis)

- Nendega saab muuta lehekülje teksti suurust, kui see tundub raske lugeda. See, kui hästi suurendamine/vähendamine välja tuleb, sõltub tugevasti ka sellest, kuidas antud veebilehekülg on valmistatud.

&Ctrl;U Vaade Näita dokumendi lähteteksti (brauserirežiimis - KHTML-vaade)

- Näitab dokumendi lähteteksti.

  On kasutatav ainult dokumendi või &HTML;-lehekülje vaatamisel.

Vaade Näita paneeli lähteteksti (brauserirežiimis)

- Näitab raami lähteteksti

  On kasutatav ainult raame pruukiva veebilehekülje vaatamisel. Sarnaneb käsule Vaata dokumendi lähteteksti.

&Ctrl;I Vaade Näida dokumendi infot (brauserirežiimis - KHTML-vaade)

- Näitab dokumendi infot, näiteks pealkirja, &URL;-i ja dokumendi hankimisel kasutatavaid &HTTP; päiseid.

  On kasutatav ainult &HTML;-lehekülje vaatamisel.

Vaade Sea kodeering (brauserirežiimis)

- Võimaldab valida vaadatava &HTML;-lehekülje märgistiku kodeeringu. Tavaliselt on parim valik Vaikimisi.

Vaade Sorteerimine (failihalduri režiimis)

- Võimaldab muuta, kas elemente sorditakse nime või teiste kriteeriumide järgi, mida kirjeldati osas Teave vaates.

  Alanevalt muudab sortimisjärjekorra vastupidiseks. Kataloogid esimesena sordib kataloogid eespool faile.

Vaade Lisainfo (failihalduri režiimis)

- Näitab lisateavet, mida kirjeldati osas Teave vaates.

Vaade Eelvaatlus (failihalduri režiimis)

- Võimaldab näha failisisu sümboolset eelvaatlust eri vaaterežiimides.

Vaade Näita gruppides (failihalduri režiimis)

- Võimaldab näha aktiivse kataloogi sisu rühmitatuna valiku järgi, mis on valitud menüükäsuga Sortimine (ainult ikoonivaate režiimis).

&Alt;. Vaade Näita peidetud faile (failihalduri režiimis)

- Näitab kõiki aktiivse kataloogi peidetud faile ja alamkatalooge.

Vaade Kohanda vaate omadusi... (failihalduri režiimis)

- Avab vaate omaduste dialoogi.

#### Menüü Liikumine

&Alt;Nool üles Liikumine Üles

- Liigub kataloogihierarhias ühe taseme võrra üles.

&Alt;Nool vasakule Liikumine Tagasi

- Liigub eelmisele vaatele.

&Alt;Nool paremale Liikumine Edasi

- Edasi saab minna ainult siis, kui oled varem tagasi läinud.

&Alt;Home Liikumine Kodulehekülg (brauserirežiimis)

- Liigub koduleheküljele, nagu see on kindlaks määratud seadistustedialoogi kaardil Üldine.

&Alt;Home Liikumine Kodukataloog (failihalduri režiimis)

- Liigub kasutaja kodukataloogi, ⪚ /home/marek/.

Liikumine Rakendused (failihalduri režiimis)

- Avab rakendusi sisaldava kataloogi.

Liikumine Võrgukataloog (failihalduri režiimis)

- Võrgukatalooge näitavad &konqueror; ja &dolphin; erilises asukohas, niinimetatud virtuaalkataloogis. Täpsemalt kõneleb selle kataloogi kasutamisest KNetAttachi käsiraamat.

Liikumine Seadistused (failihalduri režiimis)

- Virtuaalse kataloogi avamine kõigi Süsteemi seadistuste moodulitega ikooni-, üksikasjade või veeruvaates. Mõne elemendi valimine avab seadistusmooduli eraldi aknas.

Liikumine Prügikast (failihalduri režiimis)

- Avab kataloogi `Prügikast`.

Liikumine Autostart (failihalduri režiimis)

- Avab kataloogi `Autostart`.

&Ctrl;&Shift;H Liikumine Näita ajalugu

- Näitab lehitsemisajugu puuvaatena eraldi aknas. Vaata külgriba.

Liikumine Tihedamini külastatud

- Selle alammenüüs on sagedamini külastatud &URL;-id, neist mõne valimine avab vastava &URL;-i &konqueror;i aknas.

Liikumine Viimati külastatud

- Selle alammenüüs on viimati külastatud &URL;-id, neist mõne valimine avab vastava &URL;-i &konqueror;i aknas.

Liikumine Suletud elemendid

- Selle alammenüüs on külastatud, aga suletud &URL;-id, neist mõne valimine avab vastava &URL;-i &konqueror;i aknas. Alammenüü saab puhastada käsuga Tühjenda suletud kaartide ajalugu.

#### Menüü Järjehoidjad

Vaata käsiraamatu osa Järjehoidjate kasutamine, kus leiab selle menüü kirjete põhjalikuma kirjelduse.

&Ctrl;B Järjehoidjad Lisa järjehoidja

- Lisab aktiivse lehekülje järjehoidjatesse.

Järjehoidjad Lisa kaardid järjehoidjatesse kataloogina...

- Loob järjehoidjate kataloogi, mille sisuks on kõigi parajasti &konqueror;i kaartidel avatud &URL;-ide viidad.

Järjehoidjad Uus järjehoidjate kataloog...

- Loob järjehoidjate kataloogis uue alamkataloogi.

Järjehoidjad Redigeeri järjehoidjaid

- Avab järjehoidjate redaktori.

#### Menüü Tööriistad

F4 Tööriistad Ava terminal (failihalduri režiimis)

- Avab &konsole;i terminaliakna.

&Ctrl;F Tööriistad Faili otsimine... (failihalduri režiimis)

- Avab rakenduse &kfind;.

Tööriistad Kaugkodeeringu valimine (failihalduri režiimis)

- Võimaldab käsitsi valida kodeeringu võrguühendusele.

Kui paigaldatud on &konqueror;i pluginad, on menüüs Tööriistad rohkem kirjeid. Vaata lähemalt peatükki &konqueror;i pluginad.

#### Menüü Seadistused

Vaata ka osa Seadistuste ja profiilide salvestamine.

Seadistused Näidatavad tööriistaribad

- Avab alammenüü, kus saab määrata erinevate tööriistaribade näitamise või peitmise.

&Ctrl;M Seadistused Menüüriba näitamine

- Näitab/peidab menüüriba.

Seadistused Terminaliemulaatori näitamine

- Avab põhiakna allosas väikese tekstiterminali vaate.

F9 Seadistused Külgriba näitamine

- Lülitab &konqueror;i külgriba näitamist. Vaata sidebar.

&Ctrl;&Shift;F Seadistused Täisekraani režiim

- Viib &konqueror;i täisekraani režiimi, mille puhul &konqueror;i aken hõlmab kogu ekraani ning aknal puuduvad tavapärased dekoratsioonid. Sellest režiimist väljumiseks klõpsa tööriistaribal ikoonil Välju täisekraani režiimist või kasuta kiirklahvi &Ctrl;&Shift; F.

Seadistused Lae vaate profiil

- Laeb konkreetse vaate profiiliga seotud seadistused.

Seadistused Salvesta vaate profiil...

- Salvestab parajasti avatud vaate profiili seadistused.

Seadistused Vaate profiilide seadistamine...

- Võimaldab muuta olemasolevat vaate profiili või luua uus.

Seadistused Laiendite seadistamine...

- Avab dialoogi kõigi paigaldatud pluginatega (nt. KDE extrageari moodulist), kus saab valida vajalikud pluginad. Kõik pluginad on kasutatavad menüü Tööriistad vahendusel.

Seadistused Õigekirja kontrollimise seadistamine...

- Avab õigekirja kontrollimise seadistustedialoogi, kus saab muuta &konqueror;is õigekirja kontrollimisel kasutatavaid seadistusi.

Seadistused Kiirklahvide seadistamine...

- Võimaldab üle vaadata ja muuta &konqueror;i kiirklahve, st. seost toimingu (näiteks kopeeri) ja teatud klahvikombinatsiooni (eeltoodud näite puhul &Ctrl;C) vahel. Muutmise korral jälgi, et ei tekiks kaht ühesugust kiirklahvi.

Seadistused Tööriistaribade seadistamine...

- Võimaldab seadistada peamist ja ekstratööriistariba ning asukohariba. Vaata ka osa Tööriistaribade seadistamine.

Seadistused &konqueror;i seadistamine...

- Võimaldab seadistada &konqueror;i käitumist nii failihalduri kui ka brauserirežiimis.

#### Menüü Aken

&Ctrl;&Shift;L Aken Poolita vaade horisontaalselt

- Poolitab vaate pikuti (parem- ja vasakpoolseks osaks).

&Ctrl;&Shift;T Aken Poolita vaade vertikaalselt

- Poolitab vaate põigiti (ülemiseks ja alumiseks osaks).

&Ctrl;&Shift;W Aken Sulge aktiivne vaade

- Eemaldab aktiivse vaate.

&Ctrl;N Aken Uus aken

- Avab uue &konqueror;i akna.

&Ctrl;&Shift;D Aken Klooni aken

- Avab uue &konqueror; akna, mis sarnaneb praegusega nagu kaks tilka vett.

&Ctrl;T Aken Uus kaart

- Avab uue tühja kaardi.

&Ctrl;D guimenu Klooni aktiivne kaart

- Avab uue kaardi, mis sarnaneb senisega nagu kaks tilka vett.

&Ctrl;&Shift;B Aken Haagi aktiivne kaart lahti

- Avab aktiivse kaardi &konqueror;i uues aknas.

&Ctrl;W Aken Sulge aktiivne kaart

- Sulgeb aktiivse kaardi.

&Ctrl;&Shift;Nool vasakule Aken Liiguta kaart vasakule

- Liigutab aktiivse kaardi kaartide nimekirjas ühe koha võrra vasakule.

&Ctrl;&Shift;nool paremale Aken Liiguta kaart paremale

- Liigutab aktiivse kaardi kaartide nimekirjas ühe koha võrra paremale.

#### Menüü Abi

Lisaks tavapärastele &kde; abimenüü kirjetele, mida kirjeldatakse &kde; põhialuste käsiraamatu abimenüüd käsitlevas osas, on siin kirje &konqueror;i sissejuhatus, mis avab sissejuhatavad leheküljed, mida näeb ka siis, kui &konqueror; käivitatakse esimest korda.

## Küsimused ja vastused

Kas &konqueror;i saab käivitada ka mõnes muus aknahalduris?

Paigalda vaid &Qt;, kdelibs, kdebase ning oma lemmikaknahaldur ja sul on võimalik kasutada &konqueror;i. See peaks igati korralikult töötama, aga kui siiski esineb probleeme (&kde; arendajad ei testi sellist võimalust väga sageli ega põhjalikult), anna sellest teada aadressil http://bugs.kde.org, samuti püüa enne &konqueror;i käivitamist käivitada kdeinit, mis tavaliselt lahendab probleemid.

Kus hoiab &konqueror; oma seadistusandmeid?

Üldiselt kataloogis `~/.kde` (sinu süsteemis võib see sõltuvalt sellest, kuidas &kde; 4 on paigaldatud, olla ka `~/.kde4`). Ära neid faile muuda, kui sa just väga täpselt ei tea, mida teed.

- Kataloogis `~/.kde/share/apps/konqueror/profiles` asuvad konkreetsed failid kasutaja profiilide seadistustega

- Järjehoidjad on failis `~/.kde/share/apps/konqueror/bookmarks.xml`

- Küpsised on kataloogis `~/.kde/share/apps/kcookiejar/cookies`

- Ajaloo, mida kasutatakse teksti automaatse lõpuleviimise võimaluse puhul, asukoht on `~/.kde/share/config/konq_history`

- Terve hulk üldisi seadistusi leidub kataloogi `~/.kde/share/config/` failides `konqiconviewrc`, `konqlistviewrc` ja `konquerorrc`

- Brauseri vahemälu peitub kataloogis `~/.kde/cache-`masinanimi`/http/`

- Külgriba kasutab faile ja katalooge, mille asukoht on `~/.kde/share/apps/konqsidebartng`

Iga konkreetse vaate seadistusega kataloog paigutab oma `.directory`-failid konkreetsesse kataloogi.

Kuidas puhastada ajaloofail?

On olemas kaks ajalugu:

- Üht kasutatakse teksti lõpuleviimiseks asukohariba tekstiväljal. Selle puhastamiseks klõpsa hiire parema nupuga tekstiväljal ning vali käsk Tühjenda ajalugu.

- Teine kujutab endast külastatud asukohtade logifaili. Vali külgribal ajalookaart, klõpsa hiire parema nupuga kirjel ja vali käsk Eemalda kirje (Del) konkreetse kirje eemaldamiseks või Puhasta ajalugu kõigi kirjete kustutamiseks.

Kasutada võib ka rakendust Sweeper moodulist kdeutils, mis võimaldab puhastada küpsised, lemmikikoonid, veebiajaloo ja -puhvri, vormide täitmise kirjed ning külastatud veebilehetede puhverdamisreeglid.

Kuidas lubada, keelata või puhastada brauseri vahemälu?

Kui valid Seadistused Konquerori seadistamine... ning avanevas seadistusteaknas Veebilehitsemine Vahemälu, satud dialoogi, kus on võimalik vahemälu keelata või puhastada, muuta selle suurust ja kasutamisreegleid.

Kuidas muuta &konqueror;i veebilehitsemisel kasutatavaid aegumisväärtusi?

Süsteemi seadistuste kategoorias Võrk ja ühendus kaardil Võrguseadistused Ühenduse eelistused.

Kuidas määrata oma kodulehekülg - see, mis avaneb käivitamisel?

&konqueror;il on kodukataloog, mida kasutatakse failihalduri režiimis, ja kodulehekülg, mida kasutatakse veebibrauseri režiimis.

Nende seadistuste muutmiseks ava Seadistused Konquerori seadistamine Üldine.

&konqueror;i avalehekülje määramiseks failihalduri režiimis vali Avatakse tutvustav lehekülg, Avatakse kodulehekülg, Avatakse tühi lehekülg või Avatakse järjehoidjate lehekülg rippmenüüst nimetusega Konquerori käivitumisel.

Brauserirežiimis käivitub &konqueror; koduleheküljega.

Ma ei leia siit vastust oma küsimusele.

Püüa see leida aadressilt http://www.konqueror.org/faq.html või http://www.konqueror.org/konq-java.html.

Täpsemat teavet leiab KDE kogukonna foorumitest või Konquerori KDE Userbase'i leheküljelt.

## Autorid ja litsents

&konqueror;. Rakenduse autoriõigus 1999-2003: &konqueror;i arendajad:

&David.Faure; &David.Faure.mail;

- arendaja (komponendid, JavaScript, I/O teek) ja hooldaja

&Simon.Hausmann; &Simon.Hausmann.mail;

- arendaja (raamtöö, komponendid)

&Michael.Reiher; &Michael.Reiher.mail;

- arendaja (raamtöö)

&Mattias.Welk; &Mattias.Welk.mail;

- arendaja

&Alexander.Neundorf; &Alexander.Neundorf.mail;

- arendaja (nimekirjavaated)

&Michael.Brade; &Michael.Brade.mail;

- arendaja (nimekirjavaated, I/O teek)

&Lars.Knoll; &Lars.Knoll.mail;

- arendaja (HTML teisendamise mootor)

&Antti.Koivisto; &Antti.Koivisto.mail;

- arendaja (HTML teisendamise mootor)

&Dirk.Mueller; &Dirk.Mueller.mail;

- arendaja (HTML teisendamise mootor)

&Peter.Kelly; &Peter.Kelly.mail;

- arendaja (HTML renderdamise mootor, JavaScript)

&Waldo.Bastian; &Waldo.Bastian.mail;

- arendaja (HTML renderdamise mootor, I/O teek)

&Matt.Koss; &Matt.Koss.mail;

- arendaja (I/O teek)

&Alex.Zepeda; &Alex.Zepeda.mail;

- arendaja (I/O teek)

&Stephan.Kulow; &Stephan.Kulow.mail;

- arendaja (HTML-i renderdamise mootor, I/O teek, regressioonide testimise raamistik)

&Richard.J.Moore; &Richard.J.Moore.mail;

- arendaja (&Java; aplettide tugi)

Dima Rogozin dima@mercury.co.il

- arendaja (&Java; aplettide tugi)

Wynn Wilkes wynnw@calderasystems.com

- arendaja (&Java;2 halduri tugi ja muud suuremad apletitoe parandused)

&Harri.Porten; &Harri.Porten.mail;

- arendaja (JavaScript)

Stefan Schimanski schimmi@kde.org

- arendaja (&Netscape; pluginate tugi)

&Carsten.Pfeiffer; &Carsten.Pfeiffer.mail;

- arendaja (raamtöö)

&George.Staikos; &George.Staikos.mail;

- arendaja (SSL tugi, Netscape'i pluginad)

Dawit Alemayehu adawit@kde.org

- arendaja (I/O teek, autentimise tugi)

&Torsten.Rahn; &Torsten.Rahn.mail;

- Graafika / ikoonid

Torben Weis weis@kde.org

- kfm autor

&Joseph.Wenninger; &Joseph.Wenninger.mail;

- arendaja (navigatsiooniribade raamtöö)

&Stephan.Binner; &Stephan.Binner.mail;

- arendaja (mitmesugused asjad)

Leo Savernik l.savernik@aon.at

- JavaScripti kasutamise juhtimine, reeglite laiendused domeeniti, HTML-i renderdamise mootor

Germain Garand germain@ebooksfrance.org

- Arendaja (HTML-i renderdamise mootor)

Zack Rusin zack@kde.org

- Arendaja (HTML-i renderdamise mootor)

Tobias Anton anton@stud.fbi.fh-darmstadt.de

- Arendaja (HTML-i renderdamise mootor)

Lubos Lunak l.lunak@kde.org

- Arendaja (HTML-i renderdamise mootor)

Maks Orlovich maksim@kde.org

- Arendaja (HTML-i renderdamise mootor, JavaScript)

Allan Sandfeld Jensen kde@carewolf.com

- Arendaja (HTML-i renderdamise mootor)

Apple Safari arendajad

- Arendaja (HTML-i renderdamise mootor, JavaScript)

Koos Vriezen koos.vriezen@xs4all.nl

- Arendaja (Java apletid ja muud põimitavad objektid)

Ivor Hewitt ivor@ivor.org

- Arendaja (AdBlocki filter)

Eduardo Robles Elvira edulix@gmail.com

- Arendaja (raamistik)

Dokumentatsiooni autoriõigus 2000-2003

- &Erwan.Loisant; &Erwan.Loisant.mail;

- &Pamela.Roberts; &Pamela.Roberts.mail;

Dokumentatsiooni uuendas &kde; 3.2 tarbeks &Philip.Rodrigues; &Philip.Rodrigues.mail;.

Dokumentatsiooni redigeerimine &kde; 4.11 tarbeks: David Palser davidpalser179@btinternet.com.

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&konqueror; kuulub paketti kdebase, mis on &kde; põhikomponent.

Kuidas hankida &kde;, saab teada aadressil http://www.kde.org.

Lähemat infot &konqueror;i kohta leiab aadressilt http://www.konqueror.org.

Tõlge eesti keelde: Marek Laane bald@smail.ee

&underFDL;
&documentation.index;